പ്രീപെയ്ഡ് ഉപഭോക്താക്കൾക്ക് സന്തോഷം പകർന്ന് എയർടെല്ലിന്റെ പുതിയ പ്ലാൻ . 93 രൂപയ്ക്ക് റീചാർജ് ചെയ്യുന്ന പ്രീപെയ്ഡ് ഉപഭോക്താക്കൾ ദിനംപ്രതി 1 ജിബി ഡേറ്റയും കോളുകളും സൌജന്യമായി ലഭിക്കുന്നതാണ് എയർടെല്ലിന്റെ പുതിയ പ്ലാൻ . ജിയോയുടെ 93 രൂപയുടെ പ്ലാനിനെ കിടപിടിക്കുന്നതാണ് എയർടെല്ലിന്റെ പ്ലാൻ . 93 രൂപയ്ക്ക് റീചാർജ് ചെയ്യുന്ന എയർടെൽ പ്രീപെയ്ഡ് ഉപഭോക്താക്കൾക്ക് 28 ദിവസത്തെ കാലാവധിയിലാണ് സൌജന്യ സേവനങ്ങൾ ലഭിക്കുക . ദിനംപ്രതി 1 ജിബി ഡേറ്റ , അൺലിമിറ്റഡ് ലോക്കൽ , എസ്ടിഡി കോളുകൾ , ദിനംപ്രതി 100 സൌജന്യ എസ്എംഎസ് എന്നിവയാണ് പ്ലാനിലുളളത് . നേരത്തെ 10 ദിവസമായിരുന്നു എയർടെല്ലിന്റെ ഈ പ്ലാനിന്റെ കാലാവധി . ഇതാണ് ഇപ്പോൾ 28 ദിവസമായി നീട്ടിയിട്ടുളളത് . റിപ്പബ്ലിക് ദിനം പ്രമാണിച്ചാണ് ജിയോ 93 രൂപയുടെ പ്ലാൻ പ്രഖ്യാപിച്ചത് . ദിനംപ്രതി 2 ജിബി ഡേറ്റ , 300 സൌജന്യ എസ്എംഎസ് , അൺലിമിറ്റഡ് കോളുകൾ എന്നിവയാണ് ജിയോ പ്ലാനിന്റെ സവിശേഷത .


വ്യത്യസ്ത രീതിയിലാണ് ടാറ്റാ മോട്ടോഴ്സ് ഓരോ വാഹനവും വിപണിയിലെത്തിക്കുന്നത് . ഇത്തവണയും ആ പുതുമ കുറഞ്ഞിട്ടില്ല . വാഹന പ്രേമികളെ കൈയ്യിലെടുക്കാൻ തന്നെയാണ് ടാറ്റാ മോട്ടോഴ്സിന്റെ പുറപ്പാട് . നാല് നഗരങ്ങളിൽ ടാറ്റാ മോട്ടോഴ്സിന്റെ പുതിയ മോഡലായ ടാറ്റ സിക്ക തരംഗമാകുകയാണ് . ടാറ്റാ മോട്ടോഴ്സ് ആരാധകർ പുതിയ കാമ്പെയ്നുമായിട്ടാണ് രംഗത്തെത്തിയിരിക്കുന്നത് . ടാറ്റ സിക്കയുടെ ഹാഷ്ടാഗ് താരംഗമാക്കാൻ നാലു നഗരങ്ങളിലെ ടാറ്റാ ആരാധകർ ഒന്നിക്കുന്നു . ഓൺലൈൻ വഴി ഹാഷ്ടാഗ് പ്രചരിപ്പിച്ച് വിപണി പിടിക്കുകയാണ് ചെയ്യുന്നത് . മുംബൈ , ദില്ലി , ബെംഗളൂരു , കൊൽക്കത്ത എന്നീ നഗരങ്ങളിലാണ് കാമ്പെയ്ൻ നടത്തുന്നത് . # fantastico hunt എന്ന ഹാഷ്ടാഗാണ് ഇതിനായി ഇവർ ഉപയോഗിച്ചിരിക്കുന്നത് . ഒരു മത്സരമാണ് ടാറ്റാ മോട്ടോഴ്സ് ആരാധകർ ഇതിനായി നടത്തുന്നത് . നഗരങ്ങളിലെ വിവിധ ഭാഗങ്ങളിൽ ടാറ്റാ സിക്കയുടെ പേരെഴുതി മറച്ചുവെക്കും . നാല് അക്ഷരങ്ങൾ ഒരോ നഗരങ്ങളിലുമാണ് മറച്ചുവെക്കുക . ടാറ്റാ മോട്ടോഴ്സ് ആരാധകർ ട്വിറ്ററിലൂടെയും മറ്റ് സോഷ്യൽ മീഡിയയിലൂടെയും മത്സരാർത്ഥികൾക്ക് ക്ലൂ നൽകി കത്ത് കണ്ടുപിടിക്കാൻ പറയും . നഗരത്തിലെ ആദ്യ കത്ത് എത്തിക്കുന്നവരായിരിക്കും മത്സരത്തിലെ വിജയി . വ്യത്യസ്തമായ മത്സരത്തിലൂടെ ആരാധകരെ കൈയ്യിലെടുക്കാനാണ് ടാറ്റാ മോട്ടോഴ്സിന്റെ ലക്ഷ്യം . ടാറ്റാ മോട്ടോഴ്സിന്റെ പുതിയ മോഡലായ സിക്ക ജനുവരിയോടെ വിപണിയിലെത്തുമെന്നാണ് പറയുന്നത് . സെസ്റ്റും ബോൾട്ടും പോലെതന്നെ സ്പോർട്ടി രൂപമുള്ള കാറാണ് സിക്കയും . ടാറ്റ സിക്കയുടെ ബ്രാൻഡ് അംബസിഡറാകുന്നത് ലോകപ്രശസ്ത ഫുട്ബോൾ താരം ലയണൽ മെസ്സിയാണ് . വലിയ ഹെഡ്ലൈറ്റും ഫോഗ് ലാമ്പുമാണ് കാറിന്റെ മുൻ ഭാഗത്തെ ഭംഗി കൂട്ടുന്നത് . പത്ത് സ്പോക്ക് സിൽവർ അലോയ് വീലുകളും ഇതിനുണ്ട് . ടാറ്റ സിക്ക സ്വന്തമാക്കണമെങ്കിൽ നാല് ലക്ഷത്തോളം വേണ്ടിവരുമെന്നാണ് പറയുന്നത് . മാരുതി സുസുക്കി സെലേറിയോ , ഹ്യുണ്ടായ് ഐ 10 , ഷെവർലെ ബീറ്റ് എന്നിവയുടെ വിപണിയിലേക്കാണ് സിക്ക വരുന്നത് .


സിനിമയുടെ പോസ്റ്റ് പ്രൊഡക്ഷൻ ജോലികൾ എളുപ്പമാക്കുന്നതിനായി സഞ്ചരിക്കുന്ന എഡിറ്റിംഗ് ബസ് . സിദ്ദിഖ് - ജയസൂര്യ ചിത്രം ഫുക്രിയിലാണ് രാജ്യത്ത് ആദ്യമായി ഈ സംവിധാനം ഉപയോഗിക്കുന്നത് . ഡബ്ബ് ചെയ്യാൻ ഇനി സിനിമ ചിത്രീകരണം കഴിയുന്നത് വരെ കാത്തിരിക്കേണ്ട . സൈറ്റിലെ വിശ്രമ വേളയിൽ ഈ ബസിലേക്ക് ഒന്ന് കയറിയാൽ മതി . ശബ്ദമെടുത്തതിന് തൊട്ടുപിന്നാലെ അവസാനവട്ട എഡിറ്റിംഗ് പൂർത്തിയാക്കും . തത്സയ എഡിറ്റിംഗ് നടക്കുന്നതിനാൽ സിദ്ദിഖ് - - - - ജയസൂര്യ ചിത്രം ഫുക്രി ക്രിസ്മസിന് പ്രദർശനത്തിന് എത്തിക്കാമെന്നാണ് പ്രതീക്ഷ . സിദ്ദിഖ് ചിത്രത്തിൽ നായകനാകാൻ ലഭിച്ചതിലെ ആഹ്ലാദവും ജയസൂര്യ പങ്കുവച്ചു . അനു സിത്താരയും പ്രയാഗാ മാർട്ടിനുമാണ് ചിത്രത്തിലെ നായികമാർ . സിദ്ദിഖിന്റെ നേതൃത്വത്തിലുള്ള എസ് ടാക്കീസ് ആണ് ഫുക്രി നിർമിക്കുന്നത് .


ബോളിവുഡിൽ താരവിവാഹങ്ങളുടെ മേളം ഇനിയും അവസാനിച്ചിട്ടില്ല . അടുത്തതായി ആലിയ ഭട്ട് - രൺബീർ കപൂർ വിവാഹത്തെ കുറിച്ചാണ് ആരാധകരുടെ ' ആശങ്ക ' . എന്നാൽ വിവാഹത്തെ കുറിച്ച് രണ്ടുപേരും ഇതുവരെ കൃത്യമായ പ്രതികരണങ്ങളൊന്നും നൽകിയിട്ടില്ല . ഇപ്പോൾ പ്രണയത്തിലാണെന്ന് താരങ്ങളും വീട്ടുകാരും തുറന്നുസമ്മതിച്ചതോടെ ഇക്കാര്യത്തെ കുറിച്ച് പരസ്യമായ ചർച്ചകളാണ് ബോളിവുഡിലും നടക്കുന്നത് . ഈ ചർച്ചകളുടെ ചുവട് പിടിച്ചാണ് ഏതാനും ആരാധകർ ആലിയയുമായി ട്വിറ്ററിൽ ചോദ്യോത്തര പരിപാടിയിലേർപ്പെട്ടത് . വിവാഹം കഴിഞ്ഞ് പ്രിയങ്ക ചോപ്ര തന്റെ പേര് പ്രിയങ്ക ചോപ്ര ജൊനാസ് എന്ന് മാറ്റിയതിന്റെ പശ്ചാത്തലത്തിലാണ് ഒരു ആരാധകൻ ആലിയയോട് ആ ചോദ്യം ചോദിച്ചത് . ' ഞങ്ങൾക്ക് ആലിയ കപൂർ എന്ന് വിളിക്കാമോ ' എന്നായിരുന്നു ആരാധകന്റെ ചോദ്യം . ഉടനടി തന്നെ ആലിയയുടെ മറുപടിയും വന്നു . രൺബീർ - ആലിയ ബന്ധത്തെ കുറിച്ച് ആലിയയുടെ അച്ഛനും നിർമ്മാതാവും സംവിധായകനുമായ മഹേഷ് ഭട്ടും പരസ്യമായി പ്രതികരിച്ചിരുന്നു . അവർ പ്രണയത്തിലാണെന്നും തനിക്ക് രൺബീറിനെ ഇഷ്ടമാണെന്നുമായിരുന്നു മഹേഷ് ഭട്ടിന്റെ പ്രതികരണം . 2019ൽ ഇരുവരുടെയും വിവാഹം നടന്നേക്കുമെന്നാണ് സൂചന .


പരിചിത മുഖങ്ങളെ തിരിച്ചറിയാൻ സഹായിക്കുന്ന തലച്ചോറിലെ രണ്ട് സ്ഥലങ്ങൾ ശാസ് ത്രകാരന്മാർ കണ്ടെത്തി . മുമ്പ് കണ്ടെത്താൻ കഴിയാത്ത സ്ഥലങ്ങളാണ് ഇപ്പോൾ കണ്ടെത്തിയിരിക്കുന്നത് . കാര്യങ്ങൾ വിവേചിച്ചറിയാൻ കഴിയുന്നത് ത ലച്ചോറിലെ സ്ഥലങ്ങൾ അടങ്ങിയ ശൃംഖലകളുടെ പ്രവർത്തനത്തിലൂടെയാണ് . റോക്ക് ഫെല്ലർ സർവകലാശാലയിലെ സംഘമാണ് സുപ്രധാന കണ്ടുപിടുത്തം നടത്തിയിരിക്കുന്നത് . പരിചയമുളള മുഖങ്ങളെ തിരിച്ചറിയുന്ന വിവിധ സ്ഥലങ്ങൾ തലച്ചോറിനുളളതായി പഠന സംഘം വ്യക്തമായിരുന്നു . പരിചയമുളളതും പരിചയമില്ലത്താതുമായ മുഖങ്ങളെ തിരിച്ചറിയാൻ ഇവയ്ക്ക് സാധിക്കും . ഇപ്പോൾ കണ്ടെത്തിയ തലച്ചോറിൻ്റെ രണ്ട് സ്ഥലങ്ങളിൽ ഒരു ഭാഗം വസ്തുതകളെ കുറിച്ചും മറ്റൊന്ന് വ്യക്തകളെ കുറിച്ചുമുളള വിവരങ്ങൾ സൂക്ഷിച്ചിരിക്കുന്നവയാണ് . പുതിയ കണ്ടുപിടിത്തം തലച്ചോറുമായി ബന്ധപ്പെട്ട മറ്റ് കണ്ടുപിടിത്തങ്ങൾക്കും വഴിവെയ്ക്കുമെന്നാണ് കരുതപ്പെടുവന്നത് .


ഐസിസിയുടെ പുതിയ ഏകദിന റാങ്കിംഗിൽ നേട്ടമുണ്ടാക്കി ഇന്ത്യ . ബൌളർമാരിൽ ജസ്പ്രീത് ബൂംറ മുന്നിലെത്തിയപ്പോൾ ബാറ്റ്സ്മാന്മാരിൽ വിരാട് കോലി ഒന്നാം സ്ഥാനം നിലനിർത്തി . ടീം റാങ്കിംഗിലും ഇന്ത്യ തന്നെയാണ് മുന്നിൽ . ബൌളർമാരിൽ അഫ്ഗാൻ താരം റാഷിദ് ഖാനും ബാറ്റ്സ്മാൻമാരിൽ എബി ഡിവിലിയേഴ്സുമാണ് രണ്ടാമത് . ഓൾ റൌണ്ടർമാരിൽ ബംഗ്ലാദേശ് താരം ഷക്കീബ് അൽ ഹസൻ ഒന്നാം സ്ഥാനം നിലനിർത്തി . ബാറ്റ്സ്മാൻമാരിൽ രോഹിത് ശർമ്മ ആറാമതും ധവാൻ പത്താമതുമുണ്ട് . ബൌളർമാരിൽ എട്ടാമതുള്ള യുസ്വേന്ദ്ര ചഹലാണ് ആദ്യ പത്തിലുള്ള മറ്റൊരു ഇന്ത്യൻ താരം . ഇംഗ്ലണ്ടിനെതിരെ ഏകദിന കരിയറിലെ തൻറെ ഉയർന്ന സ്കോർ ( 181 * ) സ്വന്തമാക്കിയ റോസ് ടെയ്ലർ ആറ് സ്ഥാനങ്ങൾ മെച്ചപ്പെടുത്തി ഏഴാമതെത്തിയതാണ് റാംങ്കിംഗിലെ ശ്രദ്ധേയമായ കാര്യം . ഓൾ റൌണ്ടർമാരിൽ ആദ്യ പത്തിൽ ഇന്ത്യൻ താരങ്ങൾ ആരുമില്ല എന്നതും ശ്രദ്ധേയമാണ് .


ചൊവ്വയിൽ വെള്ളമുണ്ടോ എന്ന ചോദ്യത്തിന് വ്യക്തമായ ഉത്തരം . ചൊവ്വയുടെ ഉപരിതലത്തിൽ ഐസുകളാൽ മൂടിപ്പുതച്ച് കിടക്കുന്ന വൻ കുഴിയുടെ ചിത്രം യൂറോപ്യൻ ബഹിരാകാശ ഏജൻസി പുറത്തുവിട്ടു . നാസയുടെ പേടകങ്ങൾ പകർത്തിയ നിരവധി ചിത്രങ്ങൾ പുറത്തുവന്നിട്ടുണ്ടെങ്കിലും ഇതുപോലൊരു ചിത്രം ആദ്യമായാണ് ഭൂമിയിലേക്ക് എത്തുന്നത് . യൂറോപ്യൻ ബഹിരാകാശ ഏജൻസിയുടെ മാർസ് എക്സ്പ്രസ് ഓർബിറ്റർ പകർത്തിയ ചിത്രമാണ് ഇപ്പോൾ പുറത്തുവിട്ടിരിക്കുന്നത് . ചൊവ്വയുടെ ഉത്തര ധ്രുവത്തിൽ 82 കിലോമീറ്റർ വ്യാപ്തിയുള്ള കോറോലെവ് ഗർത്തത്തിലാണ് മഞ്ഞു കണ്ടെത്തിയിരിക്കുന്നത് . മഞ്ഞു നിറഞ്ഞുകിടക്കുന്ന വലിയ തടാകം പോലെയും തോന്നിക്കുന്നതാണ് ചിത്രം . ഏകദേശം 200 കിലോമീറ്റർ ആഴത്തിൽ വരെ മഞ്ഞുണ്ടെന്നാണ് കണക്കാക്കുന്നത് . ഈ ഗർത്തത്തിൽ ആകെ 2200 ക്യുബിക് കിലോമീറ്റർ മഞ്ഞുണ്ടെന്നും ഗവേഷകർ പറയുന്നു . 2003 ലാണ് യൂറോപ്യൻ ബഹിരാകാശ ഏജൻസിയുടെ മാർസ് എക്സ്പ്രസ് ഓർബിറ്റർ ചൊവ്വയെ പഠിക്കാൻ യാത്രതിരിച്ചത് . 15 വർഷം പൂർത്തിയാകാൻ ഇരിക്കെയാണ് ലോകം കാത്തിരുന്ന ചിത്രം .


ഐടി വ്യവസായത്തിൽ അടുത്ത വർഷങ്ങളിൽ തൊഴിൽ നഷ്ടപ്പെടുന്നവരുടെ എണ്ണം ആറ് ലക്ഷം കവിയുമെന്നാണ് റിപ്പോർട്ടുകൾ . ഐടി വൈറ്റ് കോളർ തൊഴിൽ മേഖലയിൽ അടുത്ത അഞ്ച് വർഷത്തിനിടയിൽ അതിയന്ത്രവൽക്കരണവും അനിശ്ചിതത്വം നിറഞ്ഞ ഷിഫ്റ്റുകളും വ്യാപകമായ തൊഴിൽ നഷ്ടമുണ്ടാകുമെന്നാണ് എച്ച്എഎസ് റിസർച്ച് നടത്തിയ പഠനം പറയുന്നത് . 2020 നുള്ളിൽ ആഗോളതലത്തിൽ ഐടി മേഖലയിൽ 9 ശതമാനം തൊഴിലാളികൾക്ക് ജോലി നഷ്ടപ്പെടും എന്നാണ് പഠനം പറയുന്നത് . ഇതോടെ 6.4 ലക്ഷം വരുന്ന അതിവൈദഗ്ധ്യം ഇല്ലാത്തവരുടെ തൊഴിലവസരങ്ങൾ ഐടി മേഖലയിൽ ഇല്ലാതാക്കുമെന്നാണ് യുഎസ് റിസർച്ച് എച്ച്എഫ്എസ് പറയുന്നത് . അതായത് അഞ്ചിൽ ഒരാളുടെ ജോലി ഇല്ലാതാവാനുള്ള സാഹചര്യമാണ് നിലനിൽക്കുന്നത് . ഇന്ത്യയുടെ ഐടി സെക്ടറും ബിപിഒ സെക്ടറുമാണ് തൊഴിൽ നഷ്ടങ്ങൾ നേരിടേണ്ടി വരിക . ഇന്ത്യൻ ഐടി ഇൻഡസ്ട്രിയിൽ ഓട്ടോമേഷൻ തരംഗം വർധിച്ചിരിക്കുന്നതും ഇതിലേക്കാണ് നയിക്കുക . എല്ലാ ദിവസവും റൊട്ടേൻ വർക്കും തുടർച്ചയായി ആവർത്തിച്ചുള്ള ഒരേ ജോലി രീതിയുമാണ് ജീവനക്കാരിൽ മടുപ്പ് ഉളവാക്കുക . പുറത്തു നിന്നുള്ള നിക്ഷേപകർ സാങ്കേതിക ജീവനക്കാരുടെ കൂട്ടത്തെ വരുമാന വർധനത്തിനുള്ള ഉപാധിയായി വിശ്വാസത്തിലെടുക്കില്ലെന്നാണ് വസ്തുത . സേവന മേഖലയിൽ ഇന്ത്യ രണ്ട് പതിറ്റാണ്ടായി ആസ്വദിക്കുന്ന അഭൂതപൂർവ്വമായ വളർച്ചക്ക് അടുത്ത അഞ്ച് വർഷങ്ങളിൽ ഇടിവുണ്ടാകുമെന്നാണ് സൂചന . ഇത് തൊഴിലാളികളുടെ എണ്ണത്തിൽ ഗണ്യമായ കുറവു വരുത്തും . വൈദഗ്ധ്യം ഇല്ലാത്തവരുടെ ജോലിക്ക് ഇടിവ് വരുന്നതോടൊപ്പം നിപുണരായവർക്ക് പുതിയ തൊഴിലവസര സാധ്യത വർധിക്കുമെന്നും പറയപ്പെടുന്നു . അതി വൈദഗ്ധ്യം വേണ്ട ഐടി തൊഴിൽ മേഖലയിലുള്ളവർക്ക് 1.6 ലക്ഷം പുത്തൻ അവസരങ്ങളുണ്ടാവുമെന്നാണ് ലഭ്യമാകുന്ന വിവരം . യുഎസിൽ 7.7 ലക്ഷം സ്കിൽഡ് ജോബാണ് നഷ്ടമാവുക , യുകെയിൽ ഇത് രണ്ട് ലക്ഷമാകും .


അനധികൃതമായി ഡ്രോൺ പറത്തുന്നവരെ അറസ്റ്റ് ചെയ്യാൻ ദുബായ് പോലീസ് തീരുമാനിച്ചു . ഡ്രോൺ മൂലം വിമാന സർവീസുകൾ തടസപ്പെടുന്നത് പതിവായ സാഹചര്യത്തിലാണിത് . ദുബായ് വിമാനത്താവള പരിസരത്ത് കഴിഞ്ഞ ശനിയാഴ്ച അനധികൃത ഡ്രോൺ കണ്ടെത്തിയതിനെ തുടർന്ന് ഒന്നര മണിക്കൂറോളം വിമാനത്താവളം അടച്ചിട്ടിരുന്നു . ചില വിമാനങ്ങൾ വഴി തിരിച്ചുവിടുകയും ചെയ്തിരുന്നു . രണ്ട് മാസത്തിനുള്ളിൽ ഇത് രണ്ടാം തവണയാണ് ഡ്രോണുകൾ മൂലം ദുബായ് അന്താരാഷ്ട്ര വിമാനത്താവളം അടച്ചിടേണ്ടി വന്നത് . ഇത്തരമൊരു സാഹചര്യം ഗൌരവത്തോടെയാണ് പൊലീസ് കാണുന്നത് . അനധികൃത ഡ്രോൺ പറത്തൽ ആവർത്തിക്കുന്നതിനാൽ കനത്ത ശിക്ഷ നൽകാനാണ് അധികൃതരുടെ തീരുമാനം . ഇതിൻറെ ഭാഗമായി വ്യോമപാതയിൽ ഡ്രോൺ പറത്തുന്നവരെ അറസ്റ്റ് ചെയ്യുമെന്ന് ദുബായ് പൊലീസ് അധികൃതർ അറിയിച്ചു . ദുബായ് പൊലീസിൻറെ പ്രത്യേക വിഭാഗം ഇതിനായി വിമാനത്താവള പരിസരങ്ങളിൽ റോന്ത് ചുറ്റും . ഡ്രോണുകളുടെ നിയന്ത്രണം ഏറ്റെടുക്കുക , ലേസർ രശ്മി ഉപയോഗിച്ച് ഇവയെ തകർക്കുക തുടങ്ങിയവയാണ് ഈ സംഘം ചെയ്യുക . അടിയന്തര സാഹചര്യത്തിൽ ഡ്രോണുകൾ വെടിവെച്ചിടാനും പട്രോളിംഗ് സംഘത്തിന് അധികാരം നൽകിയിട്ടുണ്ട് . ഷാർജ വിമാനത്താവളത്തിലും അനധികൃത ഡ്രോൺ മൂലം കഴിഞ്ഞ ശനിയാഴ്ച പ്രവർത്തനം തടസപ്പെട്ടിരുന്നു . ഒരു മണിക്കൂറോളമാണ് വിമാനത്താവളം അടച്ചിടേണ്ടി വന്നത് . എട്ട് വിമാനങ്ങൾ വഴി തിരിച്ച് വിടേണ്ടിയും വന്നു . അതുകൊണ്ട് തന്നെ വിമാനത്താവള പരിസരത്ത് അനധികൃത ഡ്രോണുകൾക്കായി പരിശോധന നടത്താൻ ഷാർജ പോലീസും തീരുമാനിച്ചിട്ടുണ്ട് . പിഴ ശിക്ഷ നൽകുമെന്ന് പൊലീസ് അധികൃതർ നേരത്തെ വ്യക്തമാക്കിയിട്ടും അനധികൃത ഡ്രോൺ പറത്തൽ വ്യാപകമായതിനെ തുടർന്നാണ് പോലീസ് അധികൃതർ ഇപ്പോൾ കർശന നിയമവുമായി രംഗത്ത് എത്തിയിരിക്കുന്നത് .


സെലിബ്രിറ്റികളെ അവിചാരിതമായി അടുത്തുകിട്ടിയാൽ എന്തുചെയ്യും . ആരായാലും ആദ്യമൊന്ന് അമ്പരന്നുപോകും . വിമാനയാത്രയ്ക്കിയിൽ അവിചാരിതമായി സുരേഷ്ഗോപിയെ കണ്ടുമുട്ടിയ അമ്മൂമ്മയുടെ പ്രതികരണം സോഷ്യൽ മീഡിയയിൽ വൈറലാകുകയാണ് . തൊട്ടടുത്ത സീറ്റിൽ വെള്ളിത്തിരയിലെ സൂപ്പർസ്റ്റാറും എംപിയുമാണെന്ന അമ്പരപ്പൊന്നും അമ്മൂമ്മയ്ക്കുണ്ടായില്ല . നിലമ്പൂരെത്തിയോ മോനെ എന്നാണ് അവർക്ക് സുരേഷ് ഗോപിയോട് ചോദിക്കാൻ ഉണ്ടായിരുന്നത് . എത്തിയില്ലെന്ന് ചിരിച്ചുകൊണ്ടുതന്നെ സുരേഷ് ഗോപി മറുപടിയും നൽകി . സ്വതസിദ്ദമായ ശൈലിയിൽ തന്നെ അമ്മൂമ്മ പിന്നെയും സംസാരം തുടർന്നു . നിലമ്പൂരെത്തിയാൽ ഞങ്ങൾക്കൊരു ബസിൽ കയറി പോയാൽ മതിയെന്ന് തുടങ്ങി അമ്മൂമ്മ പിന്നെയും സംസാരിച്ചുകൊണ്ടേയിരുന്നു . എല്ലാത്തിനും രസകരമായി മറുപടി പറയാൻ സുരേഷ്ഗോപിയും മടികാട്ടിയില്ല .


ജമ്മുകശ്മീരിൽ ഉറിയിൽ ഇന്ത്യൻ ആർമി നടത്തിയ സർജിക്കൽ സ്ട്രൈക്ക് പ്രമേയമായി ഒരുങ്ങുന്ന ചിത്രമാണ് ഉറിഃ ദ സർജിക്കൽ സ്ട്രൈക്സ് . ചിത്രത്തിലെ പുതിയ ഗാനം അണിയറപ്രവർത്തകർ പുറത്തുവിട്ടു . ചല്ല എന്ന ഗാനമാണ് പുറത്തുവിട്ടത് . വിക്കി കൌശൽ ആണ് ചിത്രത്തിലെ നായകൻ . കമാൻഡോ ആയി ആണ് വിക്കി കൌശാൽ ചിത്രത്തിൽ അഭിനയിക്കുന്നത് . ആദിത്യ ധർ തിരക്കഥയെഴുതി സംവിധാനം നിർവഹിച്ചിരിക്കുന്നു . യാമി ഗൌതം ആണ് നായിക . മിതേഷ് ആണ് ഛായാഗ്രാഹണം നിർവഹിച്ചിരിക്കുന്നു . ജനുവരി 11നാണ് ചിത്രം റിലീസ് ചെയ്യുക .


ചാമ്പ്യൻസ് ട്രോഫി ഹോക്കിയിൽ ചരിത്രത്തിൽ ആദ്യമായി ഇന്ത്യ ഫൈനലിൽ . ബുധനാഴ്ച നടന്ന മത്സരത്തിൽ കരുത്തരായ ഓസ്ട്രേലിയയോട് 4 - 2ന് തോറ്റെങ്കിലും ബെൽജിയം - ബ്രിട്ടൻ മത്സരം സമനിലയിൽ ( 3 - 3 ) പിരിഞ്ഞതോടെയാണ് ഏഴുപോയിന്റുമായി ഇന്ത്യ ഫൈനലിൽ കടന്നത് . ഓസ്ട്രേലിയ തന്നെയാണ് ഫൈനലിലും ഇന്ത്യയുടെ എതിരാളി . ബുധനാഴ്ച അവസാന ലീഗ് മത്സരത്തിൽ കരുത്തരായ ഓസ്ട്രേലിയ രണ്ടിനെതിരേ നാലു ഗോളുകൾക്കാണ് ഇന്ത്യയെ പരാജയപ്പെടുത്തിയത് . ഇന്ത്യക്കു വേണ്ടി രഘുനാഥും മന്ദീപും ഗോൾ നേടി . ആദ്യ മൂന്നു ക്വാർട്ടറിലും മേധാവിത്വം പുലർത്തിയത് ഓസ്ട്രേലിയയായിരുന്നു . ഓസ്ട്രേലിയയ്ക്കു വേണ്ടി മിറ്റൻ , അലൻ സലേവ്സ്കി , ഫ്ളിൻ ഒഗിൾവി , ട്രിസ്റ്റൺ വൈറ്റ് എന്നിവരാണ് ഗോൾ നേടിയത് . ചാമ്പ്യൻസ് ട്രോഫിയിൽ 1982 ലെ വെങ്കല മെഡൽ നേട്ടമാണ് ഇന്ത്യയുടെ ഇതിനുമുമ്പുള്ള ഏറ്റവും മികച്ച പ്രകടനം . മലയാളി താരം ശ്രീജേഷിന്റെ നേതൃത്വത്തിലിറങ്ങുന്ന ഇന്ത്യൻ ടീമിന് ചാമ്പ്യൻസ് ട്രോഫിയിൽ കിരീടം നേടിയാൽ അത് ഒളിമ്പിക്സിനുള്ള നല്ല മുന്നൊരുക്കമാവും .


ഓൺലൈൻ സാമ്പത്തിക ഇടപാടുകളെ പ്രോത്സാഹിപ്പിക്കുന്ന കേന്ദ്രസർക്കാർ നയങ്ങൾക്കു തിരച്ചടിയാകുന്നത് ഇവയുടെ സുരക്ഷിതത്വക്കുറവാണ് . നിരവധി പരാതികൾ ഓൺലൈൻ തട്ടിപ്പുമായി ബന്ധപ്പെട്ട് വന്നുകഴിഞ്ഞു . പ്രധാനമന്ത്രി നരന്ദ്രമോദിയുടെ ചിത്രം ഉപയോഗിച്ചു പരസ്യം ചെയ്യുന്ന പേടിഎം പോലും സുരക്ഷിതമല്ല . പേടിഎം വഴി പണം നഷ്ടപ്പെട്ടതായി നിരവധി പരാതികളും ദിവസം പ്രതി പോലീസിന് ലഭിക്കുന്നുണ്ട് . ഓൺലൈൻ വാലറ്റുകളിൽ നിന്നും ജനങ്ങൾ പ്രതീക്ഷിക്കുന്നത് സുരക്ഷിതത്വമാണ് . തങ്ങളുടെ പണത്തിന് സുരക്ഷ ഉറപ്പു നൽകുന്ന കമ്പനികളിലേക്ക് ഉപഭോക്താക്കൾ തിരിയുമെന്നത് സ്വാഭാവികം . ഉപഭോക്താവിന് ഇടപാടുകളിൽ പൂർണ സുരക്ഷിതത്വം ഉറപ്പു നൽകിക്കൊണ്ടാണ് ഇ - വാലറ്റായ ഫ്രീചാർജിന്റെ വരവ് . വെറും വാചക കസർത്തല്ല ഇത് . തങ്ങളുടെ ഉപഭോക്താക്കൾക്ക് ഇൻഷുറൻസ് പരിരക്ഷയാണ് ഫ്രീചാർജ് വാഗ്ദാനം ചെയ്യുന്നത് . ഇതോടെ പേടിഎമ്മാണ് പ്രതിസന്ധിയിലായിരിക്കുന്നത് . തങ്ങളുടെ ഉപഭോക്താക്കൾ ഫ്രീചാർജിലേക്ക് കൂടുമാറുമോ എന്ന ഭയവും അവർക്കുണ്ട് . എല്ലാവരും തങ്ങളുടെ ഇടപാടുകൾ സുരക്ഷിതമാകണമെന്നാണല്ലോ ആഗ്രഹിക്കുക .


റിലയൻസ് ജിയോയോട് കിടപിടിക്കാൻ പ്ലാനുകൾ അപ്ഗ്രേഡ് ചെയ്ത് എയർടെൽ . എയർടെൽ 399 രൂപയുടെ പ്ലാനാണ് അപ്ഗ്രേഡ് ചെയ്തിട്ടുള്ളത് . ഓഫർ കാലാവധി 28 ദിവസത്തിൽ നിന്ന് 7൦ ദിവസമാക്കി ഉയർത്തുകയും ചെയ്തിട്ടുണ്ട് . നിലവിൽ പ്രതിദിനം ഒരു ജിബി 3ജി / 4ജി ഡാറ്റയാണ് ഈ ഓഫറിൽ ലഭിക്കുന്നത് . അൺലിമിറ്റഡ് ലോക്കൽ , എസ്ടിഡി വോയ്സ് കോൾ ഓഫറിന് പുറമേ സൌജന്യ റോമിംഗും ഈ ഓഫറിൽ ലഭ്യമാണ് . പ്രതിദിനം 100 എസ്എംഎസുകളും ഇതിനൊപ്പം ജിയോ ഉപയോക്താക്കൾക്ക് ലഭിച്ചിരുന്നു . റിലയൻസ് ജിയോ 398 രൂപയുടെ പ്ലാൻ പുറത്തിറക്കിയതോടെയാണ് എയർടെൽ ഓഫർ കാലാവധി 84 ദിവസമായി ഉയർത്തിയത് . റിലയൻസ് ജിയോയുടെ 398 രൂപയുടെ പ്ലാനിനോട് മത്സരിക്കുന്നതിന് വേണ്ടിയാണ് ഭാരതി എയർടെൽ 399 രൂപയുടെ പ്ലാൻ അപ്ഗ്രേഡ് ചെയ്തിട്ടുള്ളത് . പ്രതിദിനം 1.5 ജിബി ഹൈസ്പീഡ് ഡാറ്റയ്ക്കൊപ്പം അൺലിമിറ്റഡ് ലോക്കൽ - എസ്ടിഡി വോയ്സ് കോളുകളും പ്രതിദിനം 100 എസ്എംഎസുകളുമാണ് ജിയോയുടെ ഈ പ്രീ പെയ്ഡ് പ്ലാനിലുള്ളത് . ജിയോ ആപ്പുകളുടെ സേവനവും ഈ പ്ലാനിലുണ്ട് . 7൦ ദിവസമാണ് റിലയൻസ് ജിയോയുടെ ഓഫർ കാലാവധി . ഇന്ത്യയിലെ ചില ടെലികോം സർക്കിളുകളിൽ മാത്രം ലഭ്യമായിട്ടുള്ള 149 രൂപയുടെ ഓഫറാണ് എയർടെൽ അടുത്തതായി പരിഷ്കരിച്ചിട്ടുള്ളത് . ആന്ധ്രപ്രദേശ് , തെലങ്കാന സർക്കിളുകളിലാണ് 149 രൂപയുടെ എയർടെൽ പ്രീ പെയ്ഡ് പ്ലാൻ ലഭിക്കുന്നത് . കുറഞ്ഞ നിരക്കിൽ അൺലിമിറ്റഡ് വോയ്സ് കോളുകൾക്ക് പുറമേ പ്രതിദിനം 1 ജിബി 3ജി ഡാറ്റയും 28 ദിവസത്തേയ്ക്ക് ലഭിക്കും . പ്രതിദിനം 100 എസ്എംഎസുകൾ ലഭിക്കുന്ന ഈ പ്ലാനിൽ എയർടെൽ നെറ്റ് വർക്കിലേയ്ക്ക് അൺലിമിറ്റഡ് വോയ്സ് കോളുകളും ലഭിക്കും .


ഇഎസ്പിഎൻ തെരഞ്ഞെടുത്ത് ലോകത്തെ ഏറ്റവും പ്രശസ്തരായ 100 കായിക താരങ്ങളിൽ ഇന്ത്യയിൽ നിന്നും മൂന്ന് പേർ . ഇന്ത്യൻ ഏകദിന ക്രിക്കറ്റ് ടീം നായകൻ മഹേന്ദ്ര സിംഗ് ധോണിയും ടെസ്റ്റ് ക്യാപ്റ്റൻ വിരാട് കോഹ്ലിയും ടെന്നീസ് താരം സാനിയ മിർസയുമാണ് 100 പേരുടെ പട്ടികയിൽ ഇടം നേടിയ ഇന്ത്യൻ കായിക താരങ്ങൾ . പട്ടികയിൽ കോഹ്ലി എട്ടാം സ്ഥാനത്തും ധോണി 13 - ാം സ്ഥാനത്തുമാണ് ഉളളത് . സാനിയ മിർസയാണ് 41 - ാം സ്ഥാനത്താണ് ഉളളത് . ക്രിക്കറ്റ് ലോകത്ത് നിന്നും പട്ടികയിൽ ഇടം പിടിച്ചതും ധോണിയും കോഹ്ലിയും മാത്രമാണ് . പോർച്ചുഗൽ ഫുട്ബോൾതാരം ക്രിസ്റ്റ്യാനോ റൊണാൾഡോയാണ് ഏറ്റവും പ്രശസ്തരായവരുടെ പട്ടികയിൽ ഒന്നാം സ്ഥാനത്തെത്തിയത് . അമേരിക്കയുടെ ബാസ്ക്കറ്റ് ബോൾ താരമായ ലിബ്രോൺ ജെയിംസിനെയും ഫുട്ബോൾ ഇതിഹാസം ലയണൽ മെസിയെയും മറികടന്നാണ് റൊണാൾഡോ ഒന്നാമനായത് . ബ്രസീൽ താരം നെയ്മർ നാലാം സ്ഥാനത്തും ടെന്നീസ് താരം റോജർ ഫെഡറർ അഞ്ചാം സ്ഥാനത്തുമാണ് .


ചില സംവിധായകർ ശരീര പ്രദർശനം നടത്താൻ നിർബന്ധിക്കുന്നുവെന്ന് നടി ആനന്ദി . ചില തമിഴ് സിനിമകളുടെ ചിത്രീകരണത്തിനിടെ മോശം അനുഭവം ഉണ്ടായെന്നും ആനന്ദി പറയുന്നു . തമിഴിലെ ചില സംവിധായകർ എന്നോട് ശരീരം പ്രദർശിപ്പിക്കുന്ന തരത്തിലുള്ള വസ്ത്രം ധരിക്കാൻ നിർബന്ധിച്ചു . എന്നോട് വിവരിച്ച തിരക്കഥയിൽ മാറ്റം വരുത്തിയാണ് ഇവർ അങ്ങനെ പറയുന്നത് . ശരീരം കാണിക്കുന്ന തരത്തിലുള്ള വസ്ത്രങ്ങൾ ധരിക്കുന്നത് എനിക്ക് ബുദ്ധിമുട്ടാണ് . ഇപ്പോൾ പുതിയ പ്രൊജക്റ്റുകളിൽ ഒപ്പുവയ്ക്കുമ്പോൾ ഞാൻ ഇക്കാര്യത്തിൽ ശ്രദ്ധ പുലർത്താറുണ്ട് . സംവിധായകരോട് ഇക്കാര്യം വ്യക്തമായി തന്നെ പറയാറുണ്ട് . അതീവ ഗ്ലാമറസ്സായ വസ്ത്രങ്ങളോ ബിക്കിനിയോ ധരിക്കാൻ എനിക്ക് ബുദ്ധിമുട്ടുണ്ടെന്ന് അവരോട് ഞാൻ വ്യക്തമായി പറയാറുണ്ട് - ആനന്ദി പറയുന്നു .


മോഹൻലാലിന് പ്രധാനമന്ത്രി നരേന്ദ്ര മോദിയുടെ അഭിനന്ദനം . ഗാന്ധി ജയന്തിയോട് അനുബന്ധിച്ച് ശുചിത്ര പരിപാടിയിൽ പങ്കാളിയായതിനാണ് പ്രധാനമന്ത്രി മോഹൻലാലിനെ അഭിനന്ദിച്ചത് . ഗാന്ധി ജയന്തിയോട് അനുബന്ധിച്ച് എംഎ , കെജിഎംഒഎ , മോഹൻലാൽ അസോസിയേഷൻ തുടങ്ങിയ സംഘടനകൾ സംയുക്തമായി സംഘടിപ്പിച്ച ശുചിത്വ പരിപാടിയിലാണ് മോഹൻലാലും പങ്കുചേർന്നത് . ഗാന്ധി ഭവനിലും തൈക്കാട് ഗവൺമെന്റ് മോഡൽ സ്കൂളിലും നടന്ന പരിപാടിയിലാണ് മോഹൻലാലും പങ്കെടുത്തത് . ഇതിന്റെ ഫോട്ടോ മോഹൻലാൽ സോഷ്യൽ മാധ്യമത്തിൽ ഷെയർ ചെയ്തിരുന്നു . ഇതിനു മറുപടിയായിട്ടാണ് പ്രധാനമന്ത്രി അഭിനന്ദനം അറിയിച്ചത് . സ്വച്ഛഭാരത് പദ്ധതിയിൽ പങ്കാളിയാകാൻ ക്ഷണിച്ച് മോഹൻലാലിന് മോദി നേരത്തെ കത്തയച്ചിരുന്നു . സ്വച്ഛഭാരത് പദ്ധതിയിൽ പങ്കാളിയാകുന്നതോടെ ദശലക്ഷക്കണക്കിനു പേരെ പദ്ധതിയിലേക്ക് ആകർഷിക്കാനുമാകുമെന്ന് മോദി കത്തിൽ പറഞ്ഞിരുന്നു . അതിനാലാണ് മോഹൻലാലിനെ പദ്ധതിയിലേക്ക് ക്ഷണിക്കുന്നതെന്നും ഇതിനു വേണ്ടി അൽപസമയം ചെലവഴിക്കാൻ തയാറാകണമെന്നും മോദി കത്തിൽ ആവശ്യപ്പെട്ടിരുന്നു . സ്വച്ഛ് ഭാരതിന് പിന്തുണയർപ്പിച്ച് മോഹൻലാൽ മോദിക്ക് മറുപടി കത്തും എഴുതിയിരുന്നു .


ടെലികോം റഗുലേറ്ററി അതോറിറ്റി ഓഫ് ഇന്ത്യയും ( TRAI ) അംഗീകരിച്ചു , വേഗതയിൽ ജിയോ തന്നെയാണ് ഒന്നാമൻ എന്ന് . രാജ്യത്തെ ഏറ്റവും വേഗതയേറിയ 4ജി നെറ്റ്വർക്ക് ജിയോ ആണെന്ന് ട്രായ് അംഗീകരിച്ചു . രണ്ടാം സ്ഥാനത്ത് ആദിത്യ ബിർളാ ഗ്രൂപ്പിന്റെ ഐഡിയ സെല്ലുലാർ ആണ് . മൂന്നാമത് വോഡാഫോണും . എയർടെൽ നാലാം സ്ഥാനത്താണ് . സെക്കന്റിൽ 19 എംബിയാണ് ജിയോയുടെ ശരാശരി ഡൌൺലോഡ് സ്പീഡ് . ഐഡിയയുടേത് സെക്കന്റിൽ 13.7 എംബിയും . നേരിയ വ്യത്യാസത്തിലാണ് വോഡാഫോൺ മൂന്നാമതെത്തിയത് . വോഡാഫോണിന്റെ ശരാശരി ഡൌൺലോഡിങ് വേഗത സെക്കന്റിൽ 13.3 എംബിയാണ് . തങ്ങളുടെ നെറ്റ്വർക്ക് ആണ് ഏറ്റവും വേഗതയേറിയതെന്ന് സ്വയം പ്രഖ്യാപിച്ച എയർടെലിന്റെ ഡൌൺലോഡിങ് വേഗത സെക്കന്റിൽ 10.15 എംബിയാണ് . എന്നാൽ അപ്ലോഡ് വേഗതിയിൽ ഐഡിയ ആണു മുന്നിൽ . സെക്കന്റിൽ 8.45 എംബിയാണ് ഐഡിയയുടെ അപ്ലോഡ് വേഗത . അപ്ലോഡ് വേഗതയിൽ രണ്ടാമൻ വോഡാഫോൺ ആണ് . സെക്കന്റിൽ 7.3 എംബി ആണ് വോഡാഫോണിന്റെ അപ്ലോഡ് വേഗത . അപ്ലോഡ് വേഗതയിൽ മൂന്നാമതാണ് ജിയോ . സെക്കന്റിൽ 5.3 ആണ് ജിയോയുടെ അപ്ലോഡ് വേഗത . 2016 സെപ്റ്റംബറിലായിരുന്നു ടെലകോം രംഗത്ത് വിപ്ലവം സൃഷ്ടിച്ചുകൊണ്ട് ജിയോയുടെ കടന്നുവരവ് . എയർടെൽ , ടാറ്റ ഇൻഡികോം തുടങ്ങി ടെലകോം രംഗത്തെ വമ്പൻമാരുടെയെല്ലാം വരുമാനം ജിയോയുടെ കടന്നുവരവോടെ ഇടിഞ്ഞിരുന്നു .


ഡോളറിനെതിരെ രൂപയുടെ മൂല്യം വീണ്ടും ഇടിഞ്ഞു . ഡീസൽ വില സർവ്വകാല റോക്കോർഡിലെത്തി . അതേസമയം നികുതി റിട്ടേൺ സമർപ്പിക്കുന്നവരുടെ എണ്ണം കുത്തനെ കൂടിയെന്ന് കേന്ദ്ര സർക്കാർ അവകാശപ്പെട്ടു . സാമ്പത്തികരംഗത്തെ തിരിച്ചടി തുടരുകയാണ് . അമേരിക്കൻ ഡോളറിനെതിരായ വിനിമയത്തിൽ ഇന്നലെ രൂപയുടെ മൂല്യം 70.74ലാണ് അവസാനിച്ചത് . ഇന്ന് 71 ആയി ഇടിഞ്ഞു . ഇറക്കുമതി ആശ്രയിച്ചു നില്ക്കുന്ന കമ്പനികൾക്ക് ഈ ഇടിവ് വൻ പ്രഹരമാകുകയാണ് . എണ്ണവില തുടർച്ചയായി ഉയരുന്നത് നിയന്ത്രിക്കാനും സർക്കാർ ഇടപെടലില്ല . അന്താരാഷ്ട്ര വിപണിയിൽ ഇന്ന് ക്രൂഡ് ഓയിൽ വില കുറഞ്ഞെങ്കിലും രാജ്യത്ത് ഡീസലിനും പെട്രോളിനും വില കൂടി . ഡീസലിന് പല നഗരങ്ങളിലും റെക്കോർഡ് വിലയാണ്


യാത്രയ്ക്കിടെ വിമാനം വൈകുകയോ ലഗേജ് നഷ്ടപ്പെടുകയോ ചെയ്താൽ നഷ്ടപരിഹാരം ഉറപ്പാക്കുന്ന പുതിയ ചട്ടങ്ങൾക്ക് കേന്ദ്ര വ്യോമയാന മന്ത്രാലയം രൂപം നൽകി . വിമാനം നാല് മണിക്കൂറിലധികം വൈകുമെന്ന് യാത്രയ്ക്ക് 24 മണിക്കൂർ മുൻപ് വിമാനക്കമ്പനി അറിക്കുകയാണെങ്കിൽ യാത്രക്കാരന് മുഴുവൻ തുകയും തിരികെ വാങ്ങാം . പെട്ടെന്നുണ്ടാകുന്ന എന്തെങ്കിലും പ്രശ്നങ്ങൾ കാരണം വിമാനം വൈകുമ്പോൾ അർദ്ധരാത്രിക്ക് ശേഷം മാത്രമേ പുറപ്പെടുവെങ്കിൽ യാത്രക്കാരെ ഹോട്ടലിൽ കൊണ്ടുപോയി താമസിപ്പിക്കുകയും തിരികെ സമയത്ത് എയർപോർട്ടിൽ എത്തിക്കുകയും വേണം . കണക്ഷൻ വിമാനങ്ങൾ വൈകുകയാണെങ്കിലും യാത്രക്കാരന് നഷ്ടപരിഹാരം കിട്ടും . മൂന്ന് മണിക്കൂർ വരെ വിമാനം വൈകിയാൽ 5000 രൂപയും നാല് മുതൽ 12 മണിക്കൂർ വരെ വൈകിയാൽ 10,000 രൂപയും 12 മണിക്കൂറിന് മുകളിൽ വൈകിയാൽ 20,000 രൂപയും യാത്രക്കാരന് വിമാനക്കമ്പനി നഷ്ടപരിഹാരം നൽകണം . റൺവേയിൽ എത്തിച്ച ശേഷം വിമാനം പുറപ്പെടാൻ ഒരു മണിക്കൂർ വൈകിയാൽ യാത്രക്കാർക്ക് ഭക്ഷണ പാനീയങ്ങൾ നൽകണം . യാത്രക്കാർ വിമാനത്തിൽ കയറിയ ശേഷം 90 മിനിറ്റ് വൈകുകയും അടുത്ത അര മണിക്കൂറിനുള്ളിൽ വിമാനം പുറപ്പെടാൻ സാധ്യതയില്ലാതെയും വരികയാണെങ്കിൽ യാത്രക്കാരെ പുറത്തിറക്കിയിരിക്കണം . യാത്രാ തീയ്യതിയുടെ ഒരു ദിവസം മുൻപ് മുതൽ രണ്ടാഴ്ച മുൻപ് വരെയുള്ള സമയത്ത് വിമാനം റദ്ദാക്കിയതായുള്ള അറിയിപ്പ് നൽകിയാൽ യാത്രാ സമയത്തിന്റെ രണ്ട് മണിക്കൂറിനുള്ളിൽ മറ്റൊരു വിമാനം സജ്ജീകരിക്കുകയോ മുഴുവൻ ടിക്കറ്റ് തുകയും തിരിച്ച് നൽകുകയോ വേണം . പുറപ്പെടേണ്ട സമയത്തിന് 24 മണിക്കൂറിനുള്ളിൽ വിമാനം റദ്ദാക്കുകയാണെങ്കിൽ പണം മുഴുവനായി യാത്രക്കാരന് തിരികെ നൽകണം . ശാരീരിക വെല്ലുവിളികൾ നേരിടുന്നവർക്കായി എല്ലാ വിമാനങ്ങളിലും സീറ്റുകൾ നീക്കിവെയ്ക്കണം . വിമാനം പുറപ്പെടുന്നതിന് തൊട്ടുമുൻപുള്ള സമയം വരെ ഈ സീറ്റുകൾ ഒഴിച്ചിടുകയും വേണം . യാത്രയ്ക്കിടയിൽ യാത്രക്കാരൻ മരണപ്പെടുകയോ പരിക്കേൽക്കുകയോ ചെയ്താലും വിമാനക്കമ്പനി നഷ്ടപരിഹാരം നൽകണം . ലഗേജുകൾ നഷ്ടപ്പെടുകയാണെങ്കിൽ 3000 രൂപയാണ് യാത്രക്കാരന് നഷ്ടപരിഹാരം ലഭിക്കുക . വിമാനം വൈകിയാൽ ഒരോ കിലോഗ്രാമിനും 1000 രൂപ വീതം നൽകണം . ലഗേജിന് തകരാറ് സംഭവിച്ചാലും 1000 രൂപ നഷ്ടപരിഹാരമാണ് നിർദ്ദേശിച്ചിരിക്കുന്നത് . ടിക്കറ്റ് ബുക്ക് ചെയ്തശേഷം അത് ക്യാൻസൽ ചെയ്യാനോ മറ്റൊരു തീയ്യതിയിലേക്ക് മാറ്റാനോ 24 മണിക്കൂർ സമയം യാത്രക്കാരന് നൽകണം . ഈ സമയത്തെ മാറ്റങ്ങൾക്കോ ക്യാൻസലേഷനോ പണം ഈടാക്കാൻ പാടില്ല . വ്യോമയാന മന്ത്രാലയത്തിന്റെ ശുപാർശകൾക്ക് കേന്ദ്ര മന്ത്രിസഭ അംഗീകാരം നൽകിയാൽ ഇവ പ്രാബല്യത്തിൽ വരും .


ആയിരക്കണക്കിന് കുരുന്നുകളുടെ വിദ്യാരംഭമാണ് ഇന്ന് . ഈ ദിനത്തിൽ തന്നെ പുതിയ ഒരു ആരംഭത്തിന്റെ സന്തോഷകരമായ വാർത്തയുമായി എത്തിയിരിക്കുകയാണ് രമേഷ് പിഷാരടി . സംഭവം വേറെ ഒന്നമല്ല കുഞ്ചാക്കോ ബോബൻ നായകാനാകുന്ന പുതിയ സിനിമയായ ' പഞ്ചവർണ്ണ തത്ത ' യുടെ വിശേഷങ്ങളുമായി എത്തിയിരിക്കുന്നത് . ചിത്രത്തിൻറെ സംവിധാനം രമേഷ് പിഷാരടിയെന്നതു തന്നെയാണ് ആരാധകർക്ക് ഏറെ പുതുമ . പാട്ടുകൾ പ്രാധാന്യം നൽകുന്ന ഈ സിനിമയ്ക്ക് സംഗീതം നൽകുന്നത് എം ജയചന്ദ്രനാണ് . ഔസേപ്പച്ചൻറേതാണ് പശ്ചാത്തല സംഗീതം . സിനിമയിലെ ടൈറ്റിൽ ഗാനം ഒരുക്കിയിരിക്കുന്നത് നാദിർഷയാണ് . പ്രദീപ് നായരാണ് ചിത്രത്തിൻറെ ഛായാഗ്രാഹകൻ . സലിം കുമാർ , ധർമ്മജൻ , അനുശ്രീ , ജയറാം തുടങ്ങിയവർ പ്രധാന വേഷത്തിലെത്തുന്ന ചിത്രമാണിത് . മാത്രമല്ല 30തോളം പുതുമുഖ താരങ്ങളും സിനിമയിൽ അണിനിരക്കുന്നു . രമേഷ് പിഷാരടിയും ഹരി പി നായരും ചേർന്നാണ് ചിത്രത്തിന്റെ രചന നിർവഹിച്ചിരിക്കുന്നത് . അടുത്ത വർഷം ആദ്യം ചിത്രീകരണം ആരംഭിക്കുന്ന ചിത്രത്തിൻറെ നിർമാണം മണിയൻ പിള്ള രാജുവാണ് .


കൊൽക്കത്ത നൈറ്റ് റൈഡേഴ്സിനെതിരായ മത്സരത്തിൽ ചെന്നൈ സൂപ്പർ കിംഗ്സിന് 203 റൺസ് വിജയലക്ഷ്യം . ടോസ് നഷ്ടപ്പെട്ട് ആദ്യം ബാറ്റ് ചെയ്ത കൊൽക്കത്ത 20 ഓവറിൽ ആറ് വിക്കറ്റ് നഷ്ടത്തിൽ 202 റൺസെടുത്തു . 36 പന്തിൽ 88 റൺസെടുത്ത ആന്ദ്ര റസലിൻറെ വെടിക്കെട്ടാണ് കൊൽക്കത്തയ്ക്ക് കൂറ്റൻ സ്കോർ സമ്മാനിച്ചത് . ചെപ്പോക്കിൽ 11 സിക്സും ഒരു ബൌണ്ടറിയും സഹിതമായിരുന്നു റസൽ ഷോ . നരെയ്ൻ - ലിൻ സഖ്യത്തിൻറെ വെടിക്കെട്ടോടെയായിരുന്നു മത്സരത്തിൻറെ തുടക്കം . എന്നാൽ തുടർച്ചയായി രണ്ട് സിക്സുകൾ പറത്തിത്തുടങ്ങിയ നരെയ്ൻ ( 12 ) സ്പിന്നർ ഹർഭജൻ എറിഞ്ഞ രണ്ടാം ഓവറിൽ വീണു . ടീം സ്കോർ 51ൽ നിൽക്കേ 22 റൺസെടുത്ത ലിന്നിനെ ജഡേജയും പറഞ്ഞയച്ചു . എന്നാൽ ഒരുവശത്ത് ഉത്തപ്പ ടോപ് ഗിയറിൽ തന്നെ അടി തുടർന്നു . ഒമ്പതാം ഓവറിൽ വാട്സൻറെ അടുത്തടുത്ത പന്തുകളിൽ ഉത്തപ്പയും ( 29 ) , റാണയും ( 16 ) പുറത്തായതോടെ കൊൽക്കത്ത പ്രതിരോധത്തിലായി . രണ്ട് റൺസുമായി റിങ്കുവും പവലിയനിലേക്ക് മടങ്ങിയതോടെ കൊൽക്കത്ത 10 ഓവറിൽ 89ന് അഞ്ച് . എന്നാൽ അവിടെനിന്ന് നായകൻ കാർത്തികിനെ കൂട്ടുപിടിച്ച് റസൽ അടി തുടങ്ങുകയായിരുന്നു . 15 ഓവറിൽ കൊൽക്കത്ത 123ലെത്തി . ബ്രാവോയുടെ 17 - ാം ഓവറിൽ റസലിൻറെ വക മൂന്ന് സിക്സ് . 18 - ാം ഓവറിലെ ആദ്യ പന്തിൽ വാട്സണെ അതിർത്തി കടത്തി റസൽ അർദ്ധ സെഞ്ചുറി തികച്ചു . എന്നാൽ നാലാം പന്തിൽ വാട്സൺ കാർത്തികിനെ ( 26 ) എൽബിയിൽ കുടുക്കി . പക്ഷേ റസൽ അടങ്ങിയില്ല . 19 - ാം ഓവറിൽ ബ്രാവോയെ തുടർച്ചയായ മൂന്ന് സിക്സിന് പറത്തി . അവസാന ഓവറിൽ ആദ്യ - അവസാന പന്തുകൾ അതിർത്തികടത്തി റസൽ സ്കോർ 200 കടത്തുകയായിരുന്നു . ചെന്നൈ നിരയിൽ കേദാർ ജാദവ് , മാർക് വുഡ് എന്നിവർക്ക് പകരം ശാർദുൾ ഠാക്കൂറും സാം ബില്ലിംഗ്സും കളിക്കുന്നത് . അതേസമയം കൊൽക്കത്തയ്ക്കായി മിച്ചൽ ജോൺസണ് പകരക്കാരനായി ടോം കുരാൻ ടീമിലെത്തി . കാവേരി പ്രശ്നത്തിൽ പ്രതിഷേധങ്ങൾ രൂക്ഷമായ സാഹചര്യത്തിൽ കനത്ത സുരക്ഷയിലാണ് ചെന്നൈയിൽ മത്സരം നടക്കുന്നത് .


ഒരു വിദഗ്ധനായ സൈബർ ആക്രമകാരിക്ക് അൽപ്പം ബുദ്ധിയും കൃത്യമായ ലക്ഷ്യവും ഉണ്ടെങ്കിൽ തീർച്ചയായും അമേരിക്കയിലെ ഏറ്റവും വലിയ ഇലക്ഷനെ തകർക്കാം എന്നാണ് പരീക്ഷണ ഫലങ്ങൾ പുറത്തുവിട്ട് സിമൻടെക്ക് പറയുന്നത് . എങ്ങനെ ഹാക്കിംഗ് നടക്കാം അമേരിക്കയിലെ ഒരു വോട്ടർ പോളിംഗ് ബൂത്തിൽ എത്തിയാൽ ഇലക്ട്രോണിക്ക് ചിപ്പ് ഉപയോഗിച്ചാണ് ഇലക്ട്രോണിക്ക് വോട്ടിംഗ് മീഷെനിൽ വോട്ട് ചെയ്യേണ്ടത് . ഒരാൾ വോട്ട് ചെയ്ത് കഴിഞ്ഞാൽ അയാളുടെ വോട്ട് പോളിംഗ് ബൂത്തിലെ വളണ്ടിയറുടെ സിസ്റ്റത്തിലേക്ക് മാറുന്നു . പിന്നീട് ഇത് മറ്റൊര് വോട്ടർക്ക് ആ ചിപ്പ് ഉപയോഗിച്ച് വോട്ട് ചെയ്യാം . ചിപ്പ് ഘടിപ്പിച്ച വോട്ടിംഗ് മീഷൈൻ സിപിയു , റാം എല്ലാം ചേർന്ന ഒരു കമ്പ്യൂട്ടർ സിസ്റ്റത്തിൻറെ ഭാഗമാണ് . അതിനാൽ തന്നെ ഇത് മറ്റൊരു കമ്പ്യൂട്ടറിൽ നിന്നും ആക്രമിക്കപ്പെടാൻ സാധ്യത കൂടുതലാണെന്നാണ് ആദ്യ അനുമാനം . ചിപ്പ് കേസ് . . ഇത്തിരി ചീപ്പല്ലെ ചിപ്പിൽ ചെയ്തിരിക്കുന്ന പ്രോഗ്രാം മാറ്റുക , അല്ലെങ്കിൽ ചിപ്പ് വ്യാജമായി നിർമ്മിച്ച് പോളിംഗ് ബൂത്തിൽ എത്തിക്കുക എന്നതാണ് ഒരു മാർഗം . എന്നാൽ ഇങ്ങനെ എത്തിച്ചാൽ തന്നെ ഒരാൾക്ക് രണ്ട് വോട്ട് ചെയ്യേണ്ടിവരും ഇത് ഡിജിറ്റൽ ബാലറ്റ് ബോക്സിനെ സംശയം ജനിപ്പിക്കാൻ സാധ്യതയുണ്ട് . മറ്റൊരു വഴി തുറന്നു കിടക്കുന്നു ഇപ്പോൾ അമേരിക്കയിൽ ഉപയോഗിക്കുന്ന വോട്ടിംഗ് മീഷൈൻ മോഡൽ നിർമ്മിച്ചാണ് പരീക്ഷണം സിമൻടെക്ക് നടത്തിയത് . ഇത് പ്രകാരം ഒരു ഡാറ്റ എൻക്രിപ്ഷനും ഇല്ലാത്തതാണ് ഇപ്പോൾ ഉപയോഗിക്കുന്ന വോട്ടിംഗ് മീഷൈൻ എന്നാണ് ഇവർ പറയുന്നത് . ഒപ്പം തീർത്തും ഔട്ട്ഡേറ്റഡായ ഓപ്പറേറ്റിംഗ് സിസ്റ്റമാണ് വോട്ടിംഗ് മീഷൈനുകളിൽ ഉപയോഗിക്കുന്നത് . ഡിജിറ്റൽ ക്യാമറകളിൽ ഉപയോഗിക്കുന്നതിന് സമാനമായ ഓപ്പറേറ്റിംഗ് സിസ്റ്റമാണ് ഇവിഎമ്മുകളിൽ ഉള്ളത് . ഇത് പോലെ തന്നെ എക്സ്റ്റേണൽ കാർട്ടിലേജസിലും , ഇൻറേണൽ ഹാർഡ് ഡ്രൈവും ഫുൾ ഡിസ്ക് എൻക്രിപ്റ്റഡ് അല്ല . ഇത് ഹാക്കർമാർക്ക് ഒരു തുറന്ന അവസരമാണ് എന്നാണ് സിമൻടെക്ക് പറയുന്നത് . എന്നാൽ ഇൻറർനെറ്റ് കണക്ടിവിറ്റി വോട്ടിംഗ് മിഷൈനിൽ ലഭിക്കാത്തതിനാൽ ഇതിൽ ആശങ്കയില്ല എന്നാണ് കരുതുന്നതെങ്കിൽ അത് തെറ്റാണെന്ന് സിമൻടെക്ക് പറയുന്നു , Stuxnet പോലുള്ള മാൽവെയറുകൾ ഏയർഗ്യാപ്ഡ് നെറ്റ്വർക്കിൻറെയോ , അല്ലെങ്കിൽ വാടകയ്ക്ക് എടുത്തവരുടെ നേരിട്ടുള്ള ഇടപെടലോ എൻക്രിപ്റ്റഡ് അല്ലാത്ത വോട്ടിംഗ് യന്ത്രത്തെ ഹാക്കർമാരുടെ കൈയ്യിൽ എത്തിക്കാം എന്നാണ് സിമൻടെക്ക് പറയുന്നത് . വോട്ടിംഗിന് ശേഷവും അട്ടിമറി സാധ്യത ഒരു വോട്ടർ വോട്ട് ചെയ്താൽ അത് ശേഖരിക്കപ്പെടുന്നത് , ഇൻറേണൽ കാർട്ടിലേജിലാണ് . ഇതാണ് പിന്നീട് എണ്ണുന്നതിനായി പ്രത്യേക ഡാറ്റബേസിലേക്ക് മാറ്റുന്നത് . അതായത് ഒരാൾ വോട്ട് ചെയ്യുന്ന ഡാറ്റ പെൻ ഡ്രൈവിലേക്ക് മാറ്റും പോലെ കാർട്ടിലേജിലേക്ക് മാറ്റി അത് മാറ്റി വയ്ക്കുന്നു ഇവിടെയും യാതോരു എൻക്രിപ്ഷനും നൽകുന്നില്ല . അതിനാൽ തന്നെ കാർട്ടിലേജിൽ ആക്സസ് കിട്ടുന്ന ഹാക്കർക്ക് അതിലെ വിവരങ്ങൾ തങ്ങളുടെ താൽപ്പര്യം അനുസരിച്ച് മാറ്റിയെഴുതാം .


വാട്ട്സ്ആപ്പ് ഗ്രൂപ്പ് അഡ്മിൻമാർക്ക് താമസിയാതെ കൂടുതൽ ഉത്തരവാദിത്വം ലഭിക്കും . ഗ്രൂപ്പ് ഐക്കൺ , സബ്ജക്ട് , ഡിസ്ക്രിപ്ഷൻ എന്നിവ ആർക്കെല്ലാം മാറ്റാൻ സാധിക്കുമെന്ന് അഡ്മിൻമാർക്ക് തീരുമാനിക്കാം . ഗൂഗിൾ പ്ലേ ബീറ്റാ പ്രോഗ്രാം 2.17.387 പതിപ്പിൽ ഈ പുതിയ ഫീച്ചർ പരീക്ഷിക്കുന്നുണ്ടെന്നാണ് വാബ് ബീറ്റാ ഇൻഫോ റിപ്പോർട്ട് ചെയ്യുന്നത് . അതുപോലെ ഗ്രൂപ്പ് നിർമിച്ചയാൾക്ക് ആ ഗ്രൂപ്പ് നിലനിൽക്കുന്നിടത്തോളം അഡ്മിനായി തുടരാൻ സാധിക്കുന്ന പുതിയ ഗ്രൂപ്പ് മാനേജ്മെന്റ് അപ്ഡേറ്റും വാട്സ്ആപ്പിൽ വരും . അതോടെ മറ്റ് അഡ്മിൻമാർക്ക് ഗ്രൂപ്പ് നിർമിച്ചയാളിനെ ഒഴിവാക്കാൻ സാധിക്കില്ല . വാട്ട്സ്ആപ്പ് ബീറ്റാ ടെസ്റ്റിങ് പ്രോഗ്രാമിനായി ഉപയോക്താക്കളെ ക്ഷണിച്ചിട്ടുണ്ട് . പ്രോഗ്രാമിൽ പങ്കാളിയാവുമ്പോൾ വാട്ട്സ്ആപ്പിന്റെ പുതിയ പരീക്ഷണ ഘട്ടത്തിലുള്ള ഫീച്ചറുകൾ നിങ്ങൾക്ക് ലഭിക്കും . എന്നാൽ ടെസ്റ്റിങ് വാട്ട്സ്ആപ്പ് യഥാർത്ഥ ആപ്ലിക്കേഷനെ പോലെ സുരക്ഷിതമായിക്കൊള്ളണമെന്നില്ല .


മലയാള സിനിമയിലെ വനിത കൂട്ടായ്മക്കെതിരെ രൂക്ഷമായി പ്രതികരിച്ച് ചലചിത്രതാരം അനുശ്രീ . വനിത കൂട്ടായ്മ ഉന്നയിക്കുന്ന പ്രശ്നങ്ങളൊന്നും തനിക്ക് ഇതുവരെ അനുഭവപ്പെട്ടിട്ടില്ല . എന്നെങ്കിലും തനിയ്ക്ക് അത്തരം പ്രശ്നങ്ങൾ നേരിട്ടാൽ വനിതാ കൂട്ടായ്മയെ സഹായത്തിനായി സമീപിക്കാൻ മടിക്കില്ലെന്നും അനുശ്രീ പറഞ്ഞു . ഒരു വാർത്താ ചാനലിന് നൽകിയ അഭിമുഖത്തിൽ സംസാരിക്കുകയായിരുന്നു അനുശ്രീ . വനിതാക്കൂട്ടായ്മ അവർ തുടങ്ങിയപ്പോൾ മുന്നോട്ട് വച്ച ആശയത്തിൽ ഇപ്പോഴും ഉറച്ച് നിൽക്കുന്നതായി തോന്നിയിട്ടില്ല . അവർ ദിലീപേട്ടനെതിരെ ഒരു പാട് ആരോപണങ്ങൾ പറഞ്ഞു . ഉറപ്പില്ലാത്തതും ഒരു തെളിവില്ലാത്തതുമായ കാര്യത്തിന് ഉന്നയിച്ച ആരോപണങ്ങൾ ദിലീപേട്ടൻ നിരപരാധിയെന്ന് തെളിയുമ്പോൾ പിൻവലിക്കാൻ പറ്റുമോ ? കൂട്ടായ്മകൾ ഉണ്ടാവട്ടെ വിഷയങ്ങൾ ചർച്ചയാവട്ടെ പക്ഷേ അതെല്ലാം പൊതു വേദികളിൽ വന്ന് പറയേണ്ട ആവശ്യമുണ്ടെന്ന് കരുതുന്നില്ല . ഉറപ്പുള്ളതും പിന്നീട് മാറ്റിപ്പറയില്ലെന്ന് വിശ്വാസമുള്ളതുമായ കാര്യങ്ങളാണ് പൊതുവേദികളിൽ പറയണ്ടത് . സിനിമയിലെ പ്രശ്നങ്ങൾ സിനിമയ്ക്ക് അകത്ത് തന്നെ തീരണം അല്ലാതെ പൊതുവേദികളിലേക്ക് അത് കൊണ്ടു വരരുതെന്നും അനുശ്രീ കൂട്ടിച്ചേർത്തു . സിനിമയിൽ സ്ത്രീകൾക്ക് ഉയർച്ച ഉണ്ടാവണം . ദിലീപിന്റെ പേരെടുത്ത് പറഞ്ഞില്ലെങ്കിലും അവരുടെ ആരോപണം ദിലീപേട്ടനെ ഉദ്ദേശിച്ച് തന്നെയായിരുന്നു . വനിതാ കൂട്ടായ്മ ആ ഒരു ഇളക്കത്തിന് ഉണ്ടാക്കിയതാണ് . കൂട്ടായ്മ പരാജയമായി എന്ന് പറയില്ല പക്ഷേ അവർ പറഞ്ഞ കാര്യങ്ങളിൽ അവർ ഉറച്ച് നിൽക്കുന്നില്ലെന്നും അനുശ്രീ വിമർശിച്ചു . ഇപ്പോൾ കൂട്ടായ്മ എന്താണ് ചെയ്യുന്നത് . അന്വേഷണത്തിന് പിന്നാലെ പോകുന്നുണ്ടോ ? എല്ലാം കെട്ടടങ്ങീലേ ? അവിടെ പോയിരുന്ന് സിനിമയിലെ ഈ കാര്യങ്ങൾ മാറണം അത് ചർച്ച ചെയ്യണമെന്ന് തോന്നീട്ടില്ല . അങ്ങനെ തോന്നുന്ന സമയത്ത് അവരെ സമീപിക്കാമെന്നും അനുശ്രീ കൂട്ടിച്ചേർത്തു . അമ്മയുടെ മെമ്പർഷിപ്പ് ഇതുവരെ എടുത്തിട്ടില്ല , ഇനിയാണ് അതിന് വേണ്ടി ശ്രമിക്കുന്നതെന്നും അനുശ്രീ പറഞ്ഞു .


എയർ ഇന്ത്യ , ഫാക്ട് എന്നിവയുൾപ്പെടെ 22 പൊതുമേഖലാ സ്ഥാപനങ്ങളുടെ ഭൂരിപക്ഷ ഓഹരികൾ സ്വകാര്യ മേഖലയ്ക്കു കൈമാറണമെന്നു നീതി ആയോഗിന്റെ നിർദ്ദേശം . ഫാക്ടിന്റെ പുനഃരുദ്ധാരണം നടപ്പാക്കിയശേഷം ഓഹരി വിൽക്കാനാണു ശുപാർശ ചെയ്തിരിക്കുന്നത് . 26 പൊതുമേഖലാ സ്ഥാപങ്ങൾ അടച്ചുപൂട്ടുന്നതിനും നീതി ആയോഗ് നിർദേശിച്ചിട്ടുണ്ട് . പൊതുമേഖലാ സ്ഥാപനങ്ങളുടെ ഓഹരി വിറ്റഴിക്കലിലൂടെ ഈ സാമ്പത്തിക വർഷം 56425 കോടി രൂപ സമാഹരിക്കാനാണു കേന്ദ്രസർക്കാർ ലക്ഷ്യമിടുന്നത് . ഇതിന്റെ ഭാഗമായാണു നീതി ആയോഗ് നഷ്ടത്തിലുള്ള പൊതുമേഖല സ്ഥാപനങ്ങളെ കണ്ടെത്തി ഓഹരി വിറ്റഴിക്കലിനും അടച്ചുപൂട്ടലിനും ശുപാർശ ചെയ്തിരിക്കുന്നത് . ഫാക്ട് , എയർ ഇന്ത്യ , ചെന്നൈ പെട്രോളിയം , മദ്രാസ് ഫെർട്ടലൈസർ ഉൾപ്പെടെയുള്ള 22 സ്ഥാപനങ്ങളുടെ ഓഹരികൾ തന്ത്രപരമായി വിറ്റഴിക്കുക എന്ന നിർദ്ദേശമാണു നീതി ആയോഗ് മുന്നോട്ട് വച്ചിരിക്കുന്നത് . ഈ കമ്പനികൾ പുനഃരുദ്ധരിച്ചതിനു ശേഷമാകും ഓഹരികൾ സ്വകാര്യമേഖലകൾക്കു കൈമാറുക . നിലവിൽ ഈ കമ്പനികളിൽ 60 ശതമാനം വരെ ഓഹരിയാണു കേന്ദ്ര സർക്കാരിനുള്ളത് . 49 ശതമാനം ഓഹരികൾ സർക്കാരിന്റെ കയ്യിൽ നിർത്തി ബാക്കി വിറ്റഴിക്കുന്നതിനാണു നീതി ആയോഗ് ഉപാദ്ധ്യക്ഷൻ അരവിന്ദ് പനഗരിയ പ്രധാനമന്ത്രിയുടെ ഓഫിസിനു റിപ്പോർട്ട് നൽകിയിരിക്കുന്നത് . നഷ്ടത്തിലുള്ള 74 പൊതു മേഖലാ സ്ഥാപനങ്ങളെക്കുറിച്ചു പറയുന്ന റിപ്പോർട്ടിൽ 26 സ്ഥാപനങ്ങൾ അടച്ചുപൂട്ടുന്നതിനും മൂന്ന് സ്ഥാപനങ്ങൾ ലയിപ്പിക്കുന്നതിനും നീതി അയോഗ് ശുപാർശ ചെയ്യുന്നു . നഷ്ടത്തിലുള്ള 16 കേന്ദ്രസർക്കാർ ഉടമസ്ഥതയിലുള്ള ഹോട്ടലുകളിൽ 14 സ്വകാര്യ വത്കരിക്കുന്നതിനും നീതി ആയോഗ് നിർദ്ദേശിക്കുന്നു . നീതി ആയോഗിന്റെ ശുപാർശയിൽ വിവിധ മന്ത്രാലയങ്ങളുമായി വിശദമായ ചർച്ച നടത്തിയതിനു ശേഷമാകും കേന്ദ്രസർക്കാർ തീരുമാനമെടുക്കുക .


ഫേസ്ബുക്ക് അക്കൌണ്ട് ഉള്ളയാൾ ഓൺലൈനിൽ പോൺതിരയുന്നവർക്ക് വലിയ പണി വരുന്നു . നിങ്ങൾ കയറിയ വെബ്സൈറ്റിന്റെ പേരടക്കമുള്ള വിവരങ്ങൾ ഫേസ്ബുക്ക് പുറത്തു വിടും . ചില പ്രത്യേക വെബ്സൈറ്റിൽ ആരുടെയെങ്കിലും ഫേസ്ബുക്ക് അക്കൌണ്ട് നെയിം ടൈപ്പ് ചെയ്താൽ അയാൾ ഏതെല്ലാം സൈറ്റുകൾ സന്ദർശിച്ചു എന്ന അറിയാൻ കഴിയുമത്രേ . സെക്യുരിറ്റി ഉണ്ടായിരുന്നാൽ പോലും ഇത്തരം കാര്യങ്ങൾ പുറത്താകും . സോഫ്റ്റ വെയർ എഞ്ചിനീയർ ബ്രെറ്റ് തോമസാണ് ഇക്കാര്യം വ്യക്തമാക്കിയത് . ലോകത്തിൽ ഏതു കോണിലിരുന്നും നിങ്ങളുടെ ബ്രൌസിങ് ലിസ്റ്റ് ശേഖരിക്കാൻ കഴിയും . വൈദഗദ്ധ്യമുള്ള ആർക്കും ഇത്തരത്തിൽ ഹിസ്റ്ററി കണ്ടെത്താൻ കഴിയും . ഈ വിവരങ്ങൾ പിന്നിട് വ്യക്തിഹത്യക്കു വരെ ഉപയോക്കാം എന്നും ഇവർ പറയുന്നു . ഇത്തരം വിവരങ്ങൾ പുറത്തു വിട്ടതിൻറെ പേരിൽ പല ആത്മഹത്യകളും നടന്നതായി പോലീസ് പറയുന്നു . കഴിഞ്ഞയിടയ്ക്ക് ഡേറ്റിങ് വെബ്സൈറ്റായ ആഷ്ലി മാഡിസൺ സന്ദർശിച്ചവരുടെ വിവരങ്ങൾ ഹാക്കർമാർ പുറത്തു വിട്ടിരുന്നു .


ധാന്വന്തരം തൈലം മലയാളിയുടെ ജീവിതവുമായി വളരെ അടുത്ത് നിൽക്കുന്ന ആയുർവേദ ഔഷധങ്ങളിൽ ഒന്നാണ് . ശരീരവേദനയുടെ ശമനത്തിന് മലയാളി കൂടുതൽ ഉപയോഗിച്ചിട്ടുള്ളതും ഈ ഔഷധമാകും . ദേഹത്തെവിടെ വേദന വന്നാലും മലയാളിയുടെ മനസ്സിൽ ആദ്യമെത്തുന്നത് ധാന്വന്തരം എന്ന പേരാകും . മലയാളികളുടെ തലമുറകളായുള്ള വേദനസംഹാര മാർഗമാണ് ധാന്വന്തരം തൈലം . മരുന്നിന്റെ ഔഷധഗുണംകൊണ്ട് ആദിദേവനായ ധന്വന്തരിയ്ക്ക് പ്രിയങ്കരമായതിനാലാണ് ഈ ഔഷധക്കൂട്ട് ധാന്വന്തരം എന്ന പേരിൽ അറിയപ്പെടുന്നത് . ധാന്വന്തരം തൈലം കൂടുതൽ ഫലപ്രാപ്തിയ്ക്കായി 7,14,21,101 എന്നീ ക്രമത്തിൽ ആവർത്തിച്ച രൂപത്തിലും തയ്യാറാക്കുന്നുണ്ട് . ഇതിന് പുറമേ ധാന്വന്തരം കുഴമ്പും ലഭ്യമാണ് . ധാന്വന്തരം കുഴമ്പും തൈലവും തമ്മിൽ വ്യത്യാസമുണ്ട് . ധാന്വന്തരം തൈലത്തിലും ആവർത്തികളിലും എള്ളെണ്ണ മാത്രമേയുള്ളൂ . കുഴമ്പിൽ എണ്ണ , നെയ്യ് , ആവണക്കണ്ണ എന്നിവ കൂടി ചേരുന്നു . ഇവയെ കുറുന്തോട്ടി മുതലായ മരുന്നുകളും പാലും ചേർത്ത് യഥാവിധി സംസ്കരിച്ചെടുക്കുന്നു . വാതരോഗികൾ , പ്രസവിച്ച് കിടക്കുന്ന സ്ത്രീകൾ , കുഞ്ഞുങ്ങൾ , മർമ ഭാഗങ്ങളിൽ പരുക്കേറ്റവർ എന്നിവരിലാണ് ധാന്വന്തരം കുഴമ്പും തൈലവും കൂടുതലായി ഉപയോഗിക്കുന്നത് . തരിപ്പ് , കടച്ചിൽ , വേദന , ശരീരത്തിന്റെ ഒരു ഭാഗത്തിന്റെ ബലക്ഷയം , മുഖം കോടൽ , മൂത്രതടസ്സം , ഗർഭാശയ രോഗങ്ങൾ തുടങ്ങിയവയുടെ ചികിൽസയിലും ധാന്വന്തരം ഉപയോഗപ്പെടുത്തുന്നു . കർക്കടക മാസത്തിലെ ചികിൽസയുടെ ഭാഗമായും ഈ ഔഷധം ഉപയോഗിക്കുന്നു . കർക്കടകത്തിലെ എണ്ണ തേച്ച് കുളിയിലെ പ്രധാന ഔഷധക്കൂട്ടുകളിൽ ഒന്നാണ് ധാന്വന്തരം കുഴമ്പ് . മരുന്നുകളുടെ ഈ യോഗം തന്നെ കഷായരൂപത്തിൽ തയ്യാറാക്കി അകത്തേക്ക് കഴിക്കാനും കൊടുക്കുന്നുണ്ട് . ഇതേ കഷായയോഗം തന്നെ ധാന്വന്തരം ക്വാഥം ടാബ്ലറ്റ് ആയും വിപണിയിൽ ലഭ്യമാണ് . കഷായത്തിലും ടാബ്ലറ്റിലും ഔഷധവീര്യം തുല്യമാണെന്ന് ശാസ്ത്രീയമായി തെളിയിക്കപ്പെട്ടതാണ് . രോഗിയുടേയും രോഗത്തിന്റേയും അവസ്ഥയും മറ്റ് സാഹചര്യങ്ങളും അനുസരിച്ചാണ് ധാന്വന്തരം ഔഷധത്തിന്റെ ഉപയോഗം നിർദേശിക്കാറ് . ചികിൽസകനാണ് ഇത് സംബന്ധിച്ച തീരുമാനം കൈക്കൊള്ളുക .


രഞ്ജി ട്രോഫി ക്വാർട്ടറിൽ കേരളത്തിനെതിരെ വിദർഭക്ക് ബാറ്റിംഗ് തകർച്ച . കഴിഞ്ഞ ദിവസം പെയ്ത മഴയിൽ ഔട്ട് ഫീൽഡ് നനഞ്ഞു കിടന്നതിനാൽ ഏറെ വൈകി തുടങ്ങിയ കളിയിൽ ആദ്യ ദിനം കളി നിർത്തുമ്പോൾ വിദർഭ മൂന്ന് വിക്കറ്റ് നഷ്ടത്തിൽ 45 റൺസെന്ന നിലയിൽ ബാറ്റിംഗ് തകർച്ച നേരിടുകയാണ് . വിദർഭയുടെ സ്റ്റാർ ഓപ്പണർമാരായ ഫായിസ് ഫസലും സഞ്ജയ് രാമസ്വാമിയും പുറത്തായത് കേരളത്തിന് ആശ്വാസമാണ് . ഫസലിനെ ( 2 ) നിഥീഷും രാമസ്വാമിയെ ( 17 ) യും വസീം ജാഫറിനെയുംം ( 12 ) അക്ഷയ് കെ . സിയും പുറത്താക്കി . ഏഴു റൺസ് വീതമെടുത്ത ഗണേഷ് സതീഷും കരൺ ശർമയുമാണ് ക്രീസിൽ . ആദ്യ ദിനം 24 ഓവർ മാത്രമാണ് കളി നടന്നത് . ടോസ് നേടിയ വിദർഭ ബാറ്റിംഗ് തെരഞ്ഞെടുക്കുകയായിരുന്നു . ക്വാർട്ടർ ഫൈനൽ മുതൽ അഞ്ചു ദിവസമാണു മൽസരം . മൽസരം സമനിലയിലായാലും മഴ പെയ്തു മൽസരം ചുരുങ്ങിയാലും സെമി ടിക്കറ്റ് നേടുക ഒന്നാം ഇന്നിംഗ്സിൽ ലീഡ് നേടിയവരാവും . ഒന്നാം ഇന്നിംഗ്സ് പൂർത്തിയാക്കാൻ ആറാം ദിനം റിസർവായുമുണ്ട് . ഒന്നാം ഇന്നിങ്സ് ലീഡിനായാണ് ആദ്യ പോരാട്ടം . അതു കൈവിട്ടാൽ പിന്നെ മൽസരം ജയിക്കുക തന്നെ വേണം . ഈ സാഹചര്യത്തിൽ ആദ്യ ദിനം തന്നെ വിദർഭയുടെ മൂന്ന് മുൻനിര വിക്കറ്റുകൾ വീഴ്ത്താനായത് കേരളത്തിന് മുൻതൂക്കം നൽകുന്നുണ്ട് . കാരണം സീസണിൽ ആറ് കളികളിൽ നിന്ന് ഒരു ഇരട്ട സെഞ്ചുറിയടക്കം നാലു സെഞ്ചുറികളും അടക്കം 710 റൺസാണ് ഫയാസിന്റെ സമ്പാദ്യം . സഞ്ജയ് രാമസ്വാമിയാകട്ടെ മൂന്നു സെഞ്ചുറിയടക്കം 665 റൺസും സ്വന്തമാക്കിയിരുന്നു . ഈ ഓപ്പണിംഗ് തകർക്കാനായി എന്നത് കേരളത്തിന് അനുകൂലമാണ് .


ന്യൂസിലൻഡിനെതിരായ മൂന്നാം ടെസ്റ്റിൽ തുടക്കത്തിലെ തകർച്ചയ്ക്ക ശേഷം പാക്കിസ്ഥാൻ സ്ഥിതി ഭേദമാക്കി . ന്യൂസിലൻഡിന്റെ ഒന്നാം ഇന്നിങ്സ് സ്കോറായ 274നെതിരെ ബാറ്റിങ് ആരംഭിച്ച പാക്കിസ്ഥാൻ രണ്ടാംദിനം കളി നിർത്തുമ്പോൾ മൂന്ന് വിക്കറ്റ് നഷ്ടത്തിൽ 139 റൺസെടുത്തു . ഒരുഘട്ടത്തിൽ 17ന് രണ്ട് എന്ന നിലയിലായിരുന്നു പാക്കിസ്ഥാൻ . ന്യൂസിലൻഡിനായി ട്രന്റ് ബൌൾട്ട് രണ്ട് വിക്കറ്റ് നേടി . 62 റൺസ് നേടി പുറത്താവാതെ നിൽക്കുന്ന അസർ അലിയാണ് പാക്കിസ്ഥാനെ തകർച്ചയിൽ നിന്ന് രക്ഷിച്ചത് . ഓപ്പണർമാരായ ഇമാം ഉൾ ഹഖ് ( 9 ) , മുഹമ്മദ് ഹഫീസ് ( 0 ) എന്നിവരെ ബൌൾട്ട് മടക്കിയയച്ചു . പിന്നാലെയെത്തിയ ഹാരിസ് സൊഹൈലും ( 34 ) അസർ അലിയും പിടിച്ചുനിൽക്കുകയായിരുന്നു . എന്നാൽ സൊഹൈലിനെ ടിം സൌത്തിയെ മടക്കിയതോടെ പാക്കിസ്ഥാൻ പ്രതിരോധത്തിലായി . പിന്നീടെത്തിയ ആസാദ് ഷെഫീക് ( 26 ) അസർ അലിക്ക് പിന്തുണ നൽകിയതോടെ പാക്കിസ്ഥാൻ കൂടുതൽ നഷ്ടങ്ങളില്ലാതെ രണ്ടാം ദിനം അവസാനിപ്പിച്ചു . ഇപ്പോഴും 135 റൺസിന് പിന്നിലാണ് പാക്കിസ്ഥാൻ . 229ന് ഏഴ് എന്ന നിലയിൽ രണ്ടാംദിം ബാറ്റിങ് ആരംഭിച്ച ന്യൂസിലൻഡ് 274 എല്ലാവരും പുറത്തായിരുന്നു . അഞ്ച് വിക്കറ്റ് നേടിയ ബിലാൽ ആസിഫാണ് ന്യൂസിലൻഡിന്റെ തകർച്ച വേഗത്തിലാക്കിയത് . യാസിർ ഷാ മൂന്ന് വിക്കറ്റെടുത്തു .


തിയേറ്ററുകളിൽ നിറഞ്ഞോടുന്ന സുഡാനി ഫ്രം നൈജീരിയ എന്ന ചിത്രത്തിന്റെ നിർമ്മാതാക്കൾക്കെതിരെ കടുത്ത ആരോപണങ്ങളുമായി ചിത്രത്തിലെ കേന്ദ്രകഥാപാത്രത്തെ അവതരിപ്പിച്ച ആഫ്രിക്കൻ നടൻ സാമുവൽ റോബിൻസൺ വീണ്ടും രംഗത്തെത്തി . മലയാള പുതുമുഖങ്ങൾക്ക് 10 മുതൽ 20 ലക്ഷം വരെ പ്രതിഫലം ലഭിക്കുമ്പോൾ തനിക്ക് കിട്ടിയത് അഞ്ച് ലക്ഷത്തിന് താഴെ മാത്രം എന്ന് സാമുവൽ . തൻറെ ഫേസ്ബുക്കിൽ ഷെയർ ചെയ്ത വീഡിയയിലൂടെയാണ് സാമുവൽ ഇക്കാര്യം പറഞ്ഞത് . കൃത്യം അഞ്ച് ലക്ഷം രൂപയല്ല തനിക്ക് കിട്ടിയത് . അതിലും താഴെയെന്നും സാമുവൽ . തനിക്ക് കിട്ടിയ തുക തുറന്നു പറയാൻ നാണക്കേണ്ട് തോന്നുന്നു എന്നും സാമുവൽ വീണ്ടും ഫേസ്ബുക്കിലൂടെ കുറിച്ചു . " ചിത്രം ഹിറ്റായാൽ മെച്ചപ്പെട്ട പ്രതിഫം നൽകാമെന്നാണ് ചിത്രത്തിന്റെ ഷൂട്ടിംഗ് നടക്കുമ്പോൾ നിർമ്മാതാക്കൾ എനിക്ക് നൽകിയ വാഗ്ദാനം . പക്ഷേ ഒന്നും പാലിക്കപ്പെട്ടില്ല . ഇത് വംശീയമായ വിവേചനം തന്നെ " - സാമുവൽ വീണ്ടും ആവർത്തിച്ചു . വീഡിയോ കഴിഞ്ഞ ദിവസവും സാമുവൽ ഫേസ്ബുക്ക് പോസ്റ്റ് ഇട്ടിരുന്നു . കറുത്ത വർഗ്ഗക്കാരനായതിനാൽ തനിക്ക് സഹതാരങ്ങളേക്കാൾ കുറഞ്ഞ വേതനമാണ് നിർമ്മാതാക്കൾ തന്നതെന്ന് സാമുവൽ തന്റെ ഫേസ്ബുക്ക് പോസ്റ്റിൽ കുറിച്ചു . ഈ പോസ്റ്റിന് വളരെ മോശം പ്രതികരണമാണ് ലഭിക്കുന്നത് എന്ന് സാമുവൽ വീണ്ടും തൻറെ ഫേസ്ബുക്കിലൂടെ കുറിച്ചു . ' മറ്റു യുവതാരങ്ങളുമായി പ്രതിഫലത്തെക്കുറിച്ച് ചർച്ച ചെയ്തപ്പോൾ മാത്രമാണ് ഇതേക്കുറിച്ച് എനിക്ക് വ്യക്തമായ ധാരണ ലഭിച്ചത് . കറുത്തവനായത് കൊണ്ടും ദരിദ്രരായ ആഫ്രിക്കകാർക്ക് പണത്തിന്റെ വിലയറിയില്ല എന്ന പൊതുധാരണ കൊണ്ടുമാണ് ഇങ്ങനെ സംഭവിച്ചതെന്നാണ് ഞാൻ കരുതുന്നത് . ഇക്കാര്യത്തിൽ ചിത്രത്തിന്റെ രചനയും സംവിധാനവും നിർവഹിച്ച സക്കറിയ എന്നെ പരമാവധി സഹായിക്കാൻ ശ്രമിച്ചിരുന്നു . സക്കറിയ സ്നേഹമുള്ള ഒരു യുവാവും കഴിവുള്ള സംവിധായകനുമാണ് . പക്ഷേ ചിത്രത്തിനായി പണം മുടങ്ങുന്നത് അദ്ദേഹമല്ലാത്തതിനാൽ പരിമിതികളുണ്ടായിരുന്നു . ചിത്രം ഹിറ്റായാൽ മെച്ചപ്പെട്ട പ്രതിഫം നൽകാമെന്നാണ് ചിത്രത്തിന്റെ ഷൂട്ടിംഗ് നടക്കുമ്പോൾ നിർമ്മാതാക്കൾ എനിക്ക് നൽകിയ വാഗ്ദാനം . പക്ഷേ ഒന്നും പാലിക്കപ്പെട്ടില്ല , ഇപ്പോൾ ഞാൻ തിരിച്ചു നൈജീരിയയിൽ എത്തുകയും ചെയ്തു . ചിത്രത്തിന്റെ ഷൂട്ടിംഗും പ്രമോഷൻ പരിപാടികളുമായി കഴിഞ്ഞ അഞ്ച് മാസവും എന്നെ കേരളത്തിൽ തന്നെ പിടിച്ചു നിർത്താനുള്ള ലക്ഷ്യത്തോടെയായിരുന്നു ആ വാഗ്ദാനങ്ങളെല്ലാം എന്നാണ് ഞാനിപ്പോൾ വിശ്വസിക്കുന്നത് . ചിത്രം ഇപ്പോൾ വലിയ ഹിറ്റായി ഓടിക്കൊണ്ടിരിക്കുകയാണ് . കേരളത്തിലെ സാധാരണക്കാരിൽ നിന്നും അങ്ങനെയൊന്നും നേരിടേണ്ടിവന്നിട്ടില്ല . കേരളത്തിലുണ്ടായിരുന്ന ദിവസങ്ങൾ ഞാൻ വളരെയധികം ആസ്വദിച്ചിരുന്നു . കേരളത്തിൻറെ സംസ്കാരവും ബിരിയാണിയും ഇഷ്ടപ്പെട്ടു - സാമുവൽ തൻറെ ഫേസ്ബുക്ക് പോസ്റ്റിലൂടെയും പറഞ്ഞു .


സൂര്യയുടെ സിങ്കം 3യുടെ റിലീസ് വീണ്ടും നീട്ടി . വ്യാഴാഴ്ച റിലീസ് ചെയ്യേണ്ടിയിരുന്ന സിനിമ തമിഴ്നാട്ടിലെ ജല്ലിക്കട്ട് പ്രക്ഷോഭങ്ങളുടെ പശ്ചാത്തലത്തിലാണ് മാറ്റിവച്ചത് . ദുരൈസിംഗത്തിന്റെ വരവിനായുള്ള ആരാധകരുടെ കാത്തിരിപ്പ് തുടരും . റിപ്പബ്ലിക് ദിനത്തിൽ എത്തുമെന്ന് പ്രതീക്ഷിച്ചിരുന്ന സൂര്യ ചിത്രത്തിനായി ഒരാഴ്ച കൂടി കാത്തിരിക്കേണ്ടി വരും . ജല്ലിക്കട്ട് പ്രക്ഷോഭങ്ങൾ കാരണം പ്രക്ഷുബ്ധമായ തമിഴ്നാട്ടിൽ നിലവിൽ റിലീസ് വേണ്ടെന്ന നിലപാടിലാണ് അണിയറക്കാർ . സ്ഥിതിഗതികൾ ശാന്തമായ ശേഷം ഫെബ്രുവരി മൂന്നിന് റിലീസ് ചെയ്യാനാണ് ആലോചന . നേരത്തെ പല തവണ മാറ്റിവച്ച ശേഷമായിരുന്നു ജനുവരി 26ന് സിങ്കം മൂന്നിന്റെ തീയതി കുറിച്ചത് . കേരളത്തിലടക്കം സൂര്യ പ്രചാരണത്തിന് എത്തുകയും ചെയ്തു . തമിഴ് വികാരം കണക്കിലെടുത്താണ് റിലീസ് നീട്ടാനുള്ള തീരുമാനമെന്നും , ആരാധകരോട് ഖേദം പ്രകടിപ്പിക്കുന്നതായും അണിയറക്കാർ അറിയിച്ചു . സൂപ്പർഹിറ്റായ സിംഗം പരമ്പരയിലെ മൂന്നാമത്തെ ചിത്രം സംവിധാനം ചെയ്തത് ഹരിയാണ് . അനുഷ്ക ഷെട്ടി , ശ്രുതിഹാസൻ എന്നിവരാണ് നായികമാർ . അതേ സമയം സിങ്കത്തിന്റെ ഭീഷണി ഒഴിഞ്ഞ ആശ്വാസത്തിലാണ് അതേ കൺകൾ എന്ന ചിത്രത്തിന്റെ അണിയറക്കാർ . സിങ്കം മാറ്റിവച്ചതിന് പിന്നാലെഅതേ കൺകളിന്റെ റിലീസ് വെള്ളിയാഴ്ചയിൽ നിന്ന് വ്യാഴാഴ്ചയിലേക്ക് മാറ്റിയിരിക്കുകയാണ് അണിയറക്കാർ . രോഹിൻ വെങ്കിടേശൻ സംവിധാനം ചെയ്ത ത്രില്ലർ അതേ കൺകളിൽ മലയാളിസുന്ദരി ശിവദയാണ് നായിക .


വനിതകളുടെ ക്രിക്കറ്റ് ലോകകപ്പ് ഫൈനലിന് ഇറങ്ങുന്ന ഇന്ത്യൻ ടീമിന് ഉപദേശവുമായി എം എസ് ധോണി . ഇംഗ്ലണ്ടിനെതിരായ കലാശപ്പോരിന് ഇറങ്ങുമ്പോൾ , വലിയൊരു മൽസരം കളിക്കുന്നുവെന്ന ചിന്ത ഒഴിവാക്കണമെന്നാണ് ധോണി പറയുന്നത് . മൽസരഫലത്തെക്കുറിച്ച് അധികം ചിന്തിക്കരുത് . കളി ജയിക്കുകയോ തോൽക്കുകയോ ചെയ്യട്ടെ . സ്വാഭാവികമായി കളി പുറത്തെടുക്കാനാണ് ഓരോ താരവും ശ്രദ്ധിക്കേണ്ടതെന്നും ധോണി പറയുന്നു . ടൂർണമെന്റിൽ ഉടനീളം മികച്ച പ്രകടനമാണ് ഇന്ത്യൻ വനിതകൾ നടത്തിയത് . ഫൈനലിലെത്തിയത് തന്നെ മികച്ച നേട്ടമായി വേണം ടീം അംഗങ്ങൾ കാണേണ്ടതെന്നും ധോണി പറഞ്ഞു . ലോകകപ്പ് കിരീടം പോലെ വലിയൊരു നേട്ടം കൈവരിക്കാൻ അസാധാരണമായ പ്രകടനം പുറത്തെടുക്കേണ്ടതുണ്ട് . അത് ഒരു ക്യാച്ചോ , റണ്ണൌട്ടോ , മികച്ചൊരു ബൌളിങ് സ്പെല്ലോ ആകാമെന്നും ധോണി പറഞ്ഞു . ഇത് രണ്ടാം തവണയാണ് ഇന്ത്യ വനിതകളുടെ ലോകകപ്പ് ഫൈനലിലെത്തുന്നത് . നിലവിലെ ജേതാക്കളായ ഓസ്ട്രേലിയയെ തകർത്താണ് ഇന്ത്യൻ വനിതകൾ ഫൈനലിൽ ഇടംനേടുന്നത് . കലാശപ്പോരിൽ നേരിടുന്ന ആതിഥേയരായ ഇംഗ്ലണ്ടിനെ പ്രാഥമിക റൌണ്ടിൽ തോൽപ്പിച്ചിട്ടുണ്ട് എന്നത് ഇന്ത്യയ്ക്ക് മാനസികമായ മുൻതൂക്കം നൽകുന്ന കാര്യമാണ് .


സൌജന്യമായി 4ജി ഫോൺ പുറത്തിറക്കി രാജ്യത്തെ ഞെട്ടിച്ച് റിലയൻസ് ജിയോ . ഫോണിൽ വോയ്സ് കോളുകളും എസ്എംഎസും സൌജന്യമാണ് . ഇൻറർനെറ്റ് സേവനം ലഭിക്കാൻ മാത്രം പണം നൽകിയാൽ മതിയെന്ന് റിലയൻസ് അറിയിച്ചു . ടെലികോം രംഗത്തെ ഏറ്റവും വലിയ പ്രഖ്യാപനം . ആവശ്യക്കാർക്കെല്ലാം റിലയൻസ് ജിയോ 4ജി ഫോൺ സൌജന്യമായി നൽകും . എന്നാൽ 1,500 രൂപ സെക്യൂരിറ്റി ഡെപ്പോസിറ്റായി മുൻകൂർ നൽകണം . മൂന്ന് വർഷത്തിന് ശേഷം ഈ തുക ഉപഭോക്താവിന് തിരിച്ച് കിട്ടും . ഫോണിൽ വോയ്സ് കോളുകളും എസ്എംഎസും സൌജന്യമാണ് . ഇൻറലിജൻസ് ഫോൺ എന്ന വിശേഷണത്തോടെ ഫീച്ചർ ഫോണിനോട് സാമ്യമുള്ള മോഡലാണ് ജിയോ അവതരിപ്പിച്ചിരിക്കുന്നത് . 2 . 4 ഇഞ്ച് ഡിസ്പ്ലേയുള്ള ഫോണിൽ , 22 ഭാഷകൾ , ക്യാമറ , ജിയോ ആപ്പുകൾ എന്നീ സൌകര്യങ്ങളുണ്ട് . ഇൻറർനെറ്റ് അനായാസം ഉപയോഗിക്കാമെന്നതാണ് ജിയോ ഫോണിൻറെ സവിശേഷകത . പ്രതിമാസം 153 രൂപ നൽകിയാൽ ഫോണിൽ പരിധിയില്ലാതെ 4ജി ഇൻറർനെറ്റ് ലഭിക്കും . ജിയോ ഇൻറലിജൻസ് ഫോൺ ഓഗസ്റ്റ് 15ന് അവതരിപ്പിക്കും . ആവശ്യക്കാർക്ക് ഓഗസ്റ്റ് 24 മുതൽ ഫോണിനായി ബുക്കിംഗ് നടത്താം . ആദ്യം ബുക്ക് ചെയ്തവർക്ക് ആദ്യം എന്ന നിലയ്ക്ക് സെപ്റ്റംബർ മുതൽ ഫോൺ ലഭിച്ച് തുടങ്ങുമെന്ന് റിലയൻസ് ഇൻഡസ്ട്രീസ് ചെയർമാൻ മുകേഷ് അംബാനി പറഞ്ഞു . സ്മാർട് ഫോണിൽ കേബിൾ ടിവി ലഭിക്കുന്നതിന് പ്രതിമാസം 309 ചെലവ് വരുന്ന പ്ലാനും മുംബൈയിൽ നടന്ന ചടങ്ങിൽ റിലയൻസ് അവതരിപ്പിച്ചു .


ചരക്കു സേവന നികുതി നടപ്പാക്കിയതിന്റെ ഭാഗമായി സംസ്ഥാനത്തെ മുഴുവൻ വാണിജ്യ നികുതി ചെക് പോസ്റ്റുകളും ഡിസംബർ ഒന്നിനു പൂട്ടും . ഇപ്പോൾ ചെക് പോസ്റ്റുകളിൽ ജോലി ചെയ്യുന്ന ഉദ്യോഗസ്ഥരെ മാറ്റിത്തുടങ്ങി . നേരത്തെയുണ്ടായിരുന്ന മൂല്യവർധിത നികുതി യുമായി ബന്ധപ്പെട്ട നടപടിക്രമങ്ങൾ ഏറെക്കുറെ പൂർത്തിയാക്കിയിട്ടുണ്ട് . സംസ്ഥാനത്തെ 84 ചെക് പോസ്റ്റുകളിൽ 600 ജീവനക്കാരാണുള്ളത് . ജിഎസ്ടി വന്നതിനു ശേഷം ചരക്കു വാഹനങ്ങളിലെ ഡിക്ലറേഷൻ പരിശോധന മാത്രമാണ് ഇവിടങ്ങളിൽ നടക്കുന്നത് . ഉദ്ദ്യോഗസ്ഥരെ സ്ഥലം മാറ്റുന്നത് സംബന്ധിച്ചുള്ള ഉത്തരവുകൾ കഴിഞ്ഞ ദിവസങ്ങളിൽ ഇറങ്ങിയിരുന്നു . സ്ത്രീകൾ ഒഴികെയുള്ളവരെ മറ്റു ജില്ലകളിലേക്കാണു മാറ്റിയിട്ടുള്ളത് . ചരക്ക് സേവന നികുതി നടപ്പാക്കിയ ആദ്യ മാസത്തിൽ ഉദ്യോഗസ്ഥരുടെ തസ്തികകൾ പുനർനാമകരണം ചെയ്യുകയും സ്റ്റാഫ് പാറ്റേണിൽ അഴിച്ചു പണി നടത്തുകയും ചെയ്തിരുന്നു .


പദ്ധതി നിർവ്വഹണം സമയബന്ധിതമാകണമെന്ന മുഖ്യമന്ത്രിയുടെ അന്ത്യശാസനം പാളുന്നു . ജി . എസ് . ടിയുടെ പേരിൽ കരാറുകാർ ഉടക്കിട്ടതോടെ പ്രതീക്ഷിച്ചതിന്റെ 15 ശതമാനം പോലും പണി പൂർത്തിയാക്കാൻ സംസ്ഥാനത്തെ മിക്ക തദ്ദേശഭരണ സ്ഥാപനങ്ങൾക്കും കഴിഞ്ഞിട്ടില്ല . 92 , 000 നിർമ്മാണ പ്രവർത്തനങ്ങളിൽ പണി തുടങ്ങിയത് വെറും 13,000 എണ്ണത്തിൽ മാത്രമെന്നാണ് തദ്ദേശഭരണ സെക്രട്ടറി മുഖ്യമന്ത്രിക്ക് നൽകിയ അവലോകന റിപ്പോർട്ടിൽ പറയുന്നത് സാമ്പത്തിക വർഷാവസാനം തിരക്കിട്ട പണി അഴിമതിക്കിടയാക്കുന്നു . കരാറുകാരും രാഷ്ട്രീയക്കാരും പണം തട്ടുന്നതിന് പുറമെ നിർമ്മാണ പ്രവർത്തനങ്ങളുടെ ഗുണനിലവാരത്തിലും വലിയ വീഴ്ച ഉണ്ടെന്ന വിലയിരുത്തലിനെ തുടർന്നാണ് മുഖ്മന്ത്രി നേരിട്ട് ഇടപെട്ടത് . ഡിസംബർ 31 ന് മുൻപ് നിർമ്മാണ പ്രവർത്തനങ്ങൾ പൂർത്തിയാക്കണമെന്ന കർശന നിർദ്ദേശവും നൽകി . എന്നാൽ ഒരു മാസം മാത്രം ശേഷിക്കെ ലക്ഷ്യത്തിന്റെ അടുത്തുപോലും എത്താനായിട്ടില്ല . 92 , 000 പദ്ധതികളിൽ പണി ആരംഭിച്ചത് 13,000 മാത്രം . അതായത് 86 ശതമാനം ജോലികളും ആരംഭിച്ചിട്ട് പോലുമില്ല . തദ്ദേശ സ്ഥാപനങ്ങൾക്ക് അനുവദിച്ച 6,194 കോടി രൂപയിൽ ഇതു വരെ ചെലവഴിച്ചത് 1,740 കോടി രൂപ മാത്രമാണ് . തിരുവനന്തപുരം ജില്ലയാണ് ഏറ്റവും മുന്നിൽ . 30 . 36 കോടി രൂപയാണ് ഇവിടെ ചെലവഴിച്ചത് . 25 . 56 കോടി മാത്രം ചെലവഴിച്ച കോഴിക്കോട് ജില്ലയാണ് ഏറ്റവും പുറകിൽ . പഞ്ചായത്തുകളിൽ 31 ശതമാനം ചെലവാക്കിയപ്പോൾ ബ്ലോക്ക് പഞ്ചായത്ത് 30.26 ശതമാനവും മാത്രമാണ് പദ്ധതി ചെലവ് . അശാസ്ത്രീയ നികുതി പരിഷ്കാരം പുനപരിശോധിക്കണമെന്നാവശ്യപ്പെട്ട് സംസ്ഥാനത്തെ 5000ത്തോളം വരുന്ന കരാറുകാർ സമര പ്രഖ്യാപനത്തിനും ഒരുങ്ങുകയാണ് .


റിലയൻസിൻറെ സ്മാർട്ട്ഫോൺ ബ്രാൻറ് ആണ് ലൈഫ് . റിലയൻസ് ജിയോയുടെ അവതരിപ്പിക്കലോടെ റിലയൻസ് കമ്മ്യൂണിക്കേഷൻസ് ലൈഫ് ബ്രാൻഡ് 4ജി സ്മാർട്ട്ഫോണുകളുടെ വിലകുറച്ചിരിക്കുകയാണ് ഇപ്പോൾ . 13 , 499 രൂപയുണ്ടായിരുന്ന ലൈഫ് വാട്ടർ 2വിൻറെ വില നാലായിരം രൂപ കുറച്ച് റിട്ടെയ്ലിൽ 9,499 രൂപയ്ക്ക് ലഭിക്കും . 5 , 999 രൂപയാണ് ലൈഫ് വിൻഡ് 6ൻറെ പുതിയ വില . നേരത്തെ ഇത് 6,499 രൂപയായിരുന്നു . 4 , 799 രൂപയുണ്ടായിരുന്ന ലൈഫ് ഫ്ളെയിം 2 ഇനിമുതൽ 3,499 രൂപയ്ക്ക് ലഭ്യമാക്കും . വില 1,300 രൂപ കുറച്ചു . വിലകുറച്ചതിന് പുറമെ ഉപഭോക്തക്കൾക്കായി ആകർഷകമായ ഓഫറുകളും റിലയൻസ് അവതരിപ്പിച്ചിട്ടുണ്ട് . 4ജി ഫോൺ വാങ്ങുന്നവർക്ക് 2,999 രൂപയ്ക്ക് മൂന്ന് മാസം അൺലിമിറ്റഡ് ഇന്റർനെറ്റും വോയ്സ് കോൾ ഓഫറും . റിലയൻസ് ജിയോ നെറ്റ് വർക്കിലൂടെയാണ് ഈ ഓഫർ .


ഓസ്ട്രേലിയയിൽ ചരിത്രത്തിലാദ്യമായി ടെസ്റ്റ് പരമ്പര നേടിയ ഇന്ത്യൻ ടീമിനെ അഭിനന്ദിച്ച് വിവിയൻ റിച്ചാർഡ്സ് . അവിസ്മരണീയമായ പ്രകടനമാണ് കോലിപ്പട കാഴ്ചവെച്ചതെന്ന് റിച്ചാർഡ്സ് ട്വീറ്റ് ചെയ്തു . പരമ്പര ജയത്തിൽ നിർണായ ബാറ്റിംഗ് പ്രകടനം പുറത്തെടുത്ത ചേതേശ്വർ പൂജാരയെയും ഇതിഹാസം അഭിനന്ദിച്ചു . ചരിത്ര ദൌത്യത്തിൽ പ്രതികൂല സാഹചര്യങ്ങളിൽ അസാധാരണ മികവാണ് പൂജാര കാട്ടിയതെന്നാണ് വിവിയൻ റിച്ചാർഡ്സിൻറെ വിശേഷണം . പരിശീലകൻ രവി ശാസ്ത്രിയെയും റിച്ചാർഡ്സ് അഭിനന്ദിച്ചു . പരമ്പരയിൽ 74.72 ശരാശരിയിൽ 521 റൺസ് പൂജാര നേടിയിരുന്നു . ഇതിൽ മൂന്ന് സെഞ്ചുറികളും ഉൾപ്പെടുന്നു . ഓസ്ട്രേലിയയിൽ 1000 റൺസുകൾ നേടുന്ന അഞ്ചാമത്തെ ഇന്ത്യൻ താരമെന്ന നേട്ടത്തിലുമെത്തി പൂജാര .


ഇന്ത്യൻ പേസ് നിരയിലെ പുതു കണ്ടെത്തലാണ് ഇടംകൈയനായ ഖലീൽ അഹമ്മദ് . ഇന്ത്യ കിരീടം നേടിയ ഏഷ്യാകപ്പിലും വിൻഡീസിനെതിരായ ഏകദിന - ടി20 പരമ്പരകളിലും ഖലീൽ കളിച്ചിരുന്നു . വിൻഡീസ് പരമ്പരയിൽ നിന്ന് ഒരുപാട് കാര്യങ്ങൾ പഠിക്കാൻ കഴിഞ്ഞതായും സമ്മർദ്ധത്തെ എങ്ങനെ അതിജീവിക്കണമെന്ന് മനസിലാക്കിയതായും ഖലീൽ പറഞ്ഞു . ഓസ്ട്രേലിയയിൽ ഇന്ത്യ ടി20 പരമ്പര സ്വന്തമാക്കും . നാലാം ട്രോഫി ഏറ്റുവാങ്ങാൻ തയ്യാറായിക്കഴിഞ്ഞു . നായകൻമാരായ കോലിയും രോഹിതും യുവതാരങ്ങൾക്ക് ധാരാളം സ്വാതന്ത്ര്യം നൽകുന്നുണ്ട് . ധോണിയുടെ ഉപദേശങ്ങളും വലിയ ഗുണം ചെയ്തു . വിസ്മയ നായകൻ എന്നാണ് രോഹിതിനെ കുറിച്ച് ഖലിൽ പറയുന്നത് . അദേഹത്തിന് കീഴിൽ കളി ആസ്വദിച്ചതായും ഖലീൽ പറഞ്ഞു ടൈംസ് ഓഫ് ഇന്ത്യക്ക് നൽകിയ അഭിമുഖത്തിലാണ് ഖലീലിൻറെ വാക്കുകൾ . ഏഷ്യാകപ്പിൽ രണ്ട് മത്സരങ്ങളും വിൻഡീസിനെതിരെ നാല് ഏകദിനങ്ങളിലും മൂന്ന് ടി20കളിലുമാണ് ഖലീൽ ഇന്ത്യൻ കുപ്പായമണിഞ്ഞത് .


നൈജീരിയയിൽ തനിക്ക് പൊറോട്ട ലഭിച്ചെന്നും എന്നാൽ ബീഫ് കിട്ടിയില്ലെന്നും സുഡാനി ഫ്രം നൈജീരിയ എന്ന സിനിമയിലൂടെ പ്രശസ്തനായ സാമുവൽ റോബിൻസണിന്റെ ഫെയ്സ്ബുക്ക് കുറിപ്പ് . നേരത്ത തനിക്ക് കേരളം മിസ് ചെയ്യുന്നെന്നും മലായാളത്തിൽ മറ്റൊരു പ്രൊജക്ടിനായി കാത്തിരിക്കുകയാണെന്നും എനിക്ക് പൊറോട്ടയും ബീഫ് കറിയും കഴിക്കാൻ കൊതിയാകുന്നെന്നും കാണിച്ച് സുഡുമോൻ ഇട്ട പോസ്റ്റ് ചർച്ചയായിരുന്നു . ആദ്യ പോസ്റ്റിൽ ആദ്യം പൊറോട്ടയും ബീഫും വേണമെന്ന് കുറിപ്പിട്ട സാമുവൽ മണിക്കൂറുകൾക്കുള്ളിൽ അത് തിരുത്തി ചിക്കൻ എന്നാക്കിയതാണ് ചർച്ചയായത് . തുടർന്ന് അത് മട്ടൻ എന്നാക്കിയും മാറ്റി . ഇതിൻറെ കാരണം ചോദിച്ചപ്പോൾ സാമുവലിൻറെ മറുപടിയാണ് രസകരം . തനിക്ക് ബീഫ് തന്നെയാണ് ഇഷ്ടമെന്നും ചിലർ കേരളത്തിൽ ബീഫ് പ്രശ്നമാണെന്നു പറഞ്ഞപ്പോൾ മാറ്റിയതാണെന്നുമായിരുന്നു സാമുവലിൻറെ മറുപടി . ഏതോ ഒരു മലയാളി സുഡുവിന് തെറ്റിധരിപ്പിച്ചതായിരുന്നു സാമുവലിനെ . എന്തായാലും ബീഫും പൊറോട്ടയും കേരളത്തിലെ ദേശീയ ഭക്ഷണമാണെന്നടക്കമുള്ള കമൻറുകളും പ്രശ്നങ്ങളില്ലെന്നും പറഞ്ഞതോടെ സാമുവൽ വീണ്ടും തൻറെ ഇഷ്ട കറിയായ ബീഫിലേക്ക് തന്നെ മടങ്ങി .


സ്ലെഡ്ജിങ്ങിന് പേര് കേട്ടവരാണ് ഓസ്ട്രേലിയക്കാർ . മത്സരം ഇന്ത്യയോടാവുമ്പോൾ അതിത്തിരി കടുത്ത് പോവാറുണ്ട് . ഈ പരമ്പരയിലും മാറ്റമൊന്നുമുണ്ടായില്ല . അഡ്ലെയ്ഡ് ടെസ്റ്റിൽ ഋഷഭ് പന്ത് ഓസ്ട്രേലിയൻ താരം പാറ്റ് കമ്മിൻസിനെ പ്രകോപിപ്പിച്ചിരുന്നു . അത് പിന്നീട് വിവാദമാവുകയും ചെയ്തു . സുനിൽ ഗവാസ്കർ ഉൾപ്പെടെയുള്ളവർ പന്തിനെ കുറ്റപ്പെടുത്തി . എന്നാലിപ്പോൾ രണ്ട് ടീമിന്റെയും ക്യാപ്റ്റൻമാർ നേർക്കുനേർ വന്നിരിക്കുകയാണ് . നാലാം ദിനമാണ് ഇരുവരും നേർക്കുനേർ വന്നത് . ക്യാപ്റ്റൻമാർ അതിരുവിട്ടതോടെ ഇരുവരെയും അംപയർ ക്രിസ് ഗഫാനി ശാസിക്കുകയായിരുന്നു . മത്സരത്തിൽ അഞ്ചാം വിക്കറ്റിൽ ഉസ്മാൻ ഖവാജയ്ക്കൊപ്പം ഓസീസ് നായകൻ ടിം പെയ്ൻ , റൺ പൂർത്തിയാക്കാൻ ഓടുന്നതിനിടെയാണ് കോലി പ്രകോപനവുമായെത്തിയത് . ഏറ്റുമുട്ടിയത് മതി പോയി കളിക്കാൻ നോക്കൂ എന്ന് പറഞ്ഞാണ് അംപയർ ഇരുവരേയും പറഞ്ഞയച്ചത് . ഇതോടെ പെയ്ൻ തന്നെത്തന്നെ ന്യായീകരിക്കാൻ ശ്രമിച്ചെങ്കിലും ' നിങ്ങൾ ടീമിന്റെ ക്യാപ്റ്റനാണ് ടിം ' എന്ന് അംപയർ ജെഫാനി ഓർമിപ്പിച്ചു . ഇതിനു പിന്നാലെ ' ശാന്തനാകൂ , വിരാട് ' എന്ന് പെയ്ൻ പറയുന്നതും വീഡിയോയിൽ വ്യക്തമാണ് . ഇതിനിടെ സ്ക്വയർ ലെഗ് അംപയറായ കുമാർ ധർമസേനയോട് കോഹ്ലി പരാതി പറയുന്നതും കാണാമായിരുന്നു . മൽസരത്തിന്റെ മൂന്നാം ദിനമായ ഞായറാഴ്ചയും ക്യാപ്റ്റൻമാർ തമ്മിൽ കോർത്തിരുന്നു . അവസാന ഓവറിൽ പെയ്നെ പുറത്താക്കാൻ ഇന്ത്യൻ ടീം ഒന്നാകെ അപ്പീൽ ചെയ്തതിനു പിന്നാലെയായിരുന്നു ഇത് .


മലയാളത്തിന്റെ പുതിയ നായികയാണ് അനു സിത്താര . ഒരു ഇന്ത്യൻ പ്രണയകഥയിൽ ലക്ഷ്മി ഗോപാലസ്വാമിയുടെ ചെറുപ്പകാലം അവതരിപ്പിച്ച് വെള്ളിത്തിരയിൽ ശ്രദ്ധേയയായി . ഹാപ്പി വെഡ്ഡിംഗിലൂടെ നായികയായി . ജയസൂര്യയുടെ ഫുക്രിയിലും രാമന്റെ ഏദൻതോട്ടത്തിൽ തുടങ്ങിയ ചിത്രങ്ങളിൽ നായികയായി . ക്യാപ്റ്റൻ എന്ന സിനിമയാണ് ഉടൻ പ്രദർശനത്തിന് എത്താനുള്ളത് . അനുസിത്താരയുമായി മുമ്പ് നടത്തിയ അഭിമുഖം പുനഃപ്രസിദ്ധീകരിക്കുന്നു . സാധാരണ നായികമാരിൽ വ്യത്യസ്തയാണ് അനു സിത്താര . സാധാരണ നായികമാർക്കുള്ളതുപോലെ ‘സ്റ്റിൽ ബാച്ചിലർ’ എന്ന പദവി അനു സിത്താരയ്ക്ക് ഇല്ല . ഫോട്ടോഗ്രാഫർ കൂടിയായ വിഷ്ണുപ്രസാദുമായി പ്ലസ് ടു വിൽ പഠിക്കുമ്പോൾ തുടങ്ങിയ പ്രണയം ഇരുപതാം വയസ്സിൽ വിവാഹത്തിന്റെ പൂർണതയിലെത്തിയ ശേഷമാണ് അനു സിത്താര നായികയാകുന്നത് . അത് കരിയറിന് ഗുണം ചെയ്തെന്നും അനു സിത്താര പറയും . അഭിനയം വിലയിരുത്താൻ ഒരാൾ ഒപ്പമുണ്ടല്ലോ എന്നതുതന്നെ കാരണം . പ്രണയത്തെ കുറിച്ചും വിവാഹത്തെ കുറിച്ചും സിനിമാ വിശേഷങ്ങളെ കുറിച്ചും അനു സിത്താര സംസാരിക്കുന്നു . പ്രണയം സന്തോഷം , സങ്കടം , ദേഷ്യം പോലെയുള്ള വികാരം . പക്ഷേ തോന്നിത്തുടങ്ങിയാൽ പിന്നെ എന്റെ സാറേ . . അത് പിന്നങ്ങനെ ഏപ്പോഴും ജീവിതത്തിൽ ഉണ്ടാകും . അനുഭവം ഗുരുവെന്നല്ലേ . . സ്വന്തം അനുഭവത്തിൽ നിന്ന് പറഞ്ഞതാ . ആദ്യ പ്രപ്പോസൽ കൽപ്പറ്റ എസ് കെ എം ജെ സ്കൂളിൽ പഠിക്കുമ്പോഴാണ് ആദ്യ പ്രണയലേഖനം കിട്ടിയത് . ഒന്നാം ക്ലാസിലാണോ മൂന്നിലാണോ എന്ന് ഓർമ്മയില്ല . . ഒരു നോട്ട് ബുക്കിലെഴുതിയ പ്രണയലേഖനം തന്നത് സഹപാഠിയായിരുന്നു . പേടി കാരണം അത് അപ്പോൾ തന്നെ ടീച്ചർക്ക് കൊടുത്തു . പിന്നെ നല്ല കുട്ടിയായതു കൊണ്ട് നേരെ വീട്ടിൽ വന്ന് മമ്മിയോടും പറഞ്ഞു . ഓ . . അത് സാരമില്ലെന്നായിരുന്നു മമ്മിയുടെ പ്രതികരണം . വൺ ആൻഡ് ഒൺലി വിഷ്ണു ഏട്ടൻ , വേറെ ആരേയും പ്രേമിക്കാൻ സമയമില്ല ഒരുപാട് ആൾക്കാരെ പുറകെ നടത്തിയെങ്കിലും പ്രണയം തോന്നിയത് വിഷ്ണു ഏട്ടനോട് മാത്രമാണ് . കല്ല്യാണം കഴിഞ്ഞതു കൊണ്ട് പറയുന്നതല്ലട്ടോ . . വിഷ്ണുവേട്ടനെ കാണുമ്പോൾ ഒരു പ്രണയത്തിന് വേണ്ട എല്ലാ തോന്നലുകളും വണ്ടിയും പിടിച്ചുവരുന്നില്ലേ എന്നൊരു സംശയമുണ്ടായിരുന്നു . . ആ സംശയവും മനസ്സിൽ വെച്ച് മൂന്ന് വർഷം ഞാൻ വിഷ്ണുവേട്ടനെ പുറകെ നടത്തി . പിന്നെ കക്ഷി ഈ നടപ്പങ്ങ് നിർത്തിയാലോ എന്ന് പേടിച്ച് പിടികൊടുത്തു . ഇപ്പോ രണ്ട് വർഷമായി കല്ല്യാണം കഴിഞ്ഞിട്ട് . എങ്കിലും അന്ന് നടന്ന കണക്ക് വിഷ്ണുവേട്ടൻ ഇപ്പോഴും പറയാറുണ്ട് . ഇരുപതാം വയസ്സിൽ വിവാഹം കഴിഞ്ഞത് നേരത്തെ ആയിപ്പോയി എന്നൊന്നും തോന്നുന്നില്ല . കാരണം വിവാഹം കഴിഞ്ഞുള്ള പ്രണയമാണ് കൂടുതൽ സുഖം . ആരേയും പേടിക്കേണ്ടല്ലോ . ഇഷ്ടം പോലെ സംസാരിക്കാം . എപ്പോഴും കൂടെയുണ്ടാകും . പ്രേമിച്ചിരുന്ന സമയത്ത് മമ്മിയുടെ കൂടെ പുറത്തിറങ്ങുമ്പോൾ കണ്ണുകൾ പരതാൻ തുടങ്ങും . ആൾ എവിടെയെങ്കിലുമുണ്ടോ എന്ന് നോക്കി . ആഗ്രഹിച്ചിരിക്കുന്ന സമയത്ത് ബൈക്കിലോ സ്കൂട്ടറിലോ വിഷ്ണുവേട്ടൻ മുന്നിലൂടങ്ങ് പോകും . കക്ഷി നമ്മളെ കണ്ടിട്ടുണ്ടാകില്ല . എന്നാലും കാണുമ്പോൾ ഉണ്ടാകുന്ന ഒരു സന്തോഷമുണ്ട് . പിന്നെ എല്ലാവരുടേയും കണ്ണുവെട്ടിച്ച് കൈമാറുന്ന കത്തുകൾ . ഇതൊക്കെ എക്കാലവും പ്രണയം തുളുമ്പുന്ന എന്റെ പ്രണയ രഹസ്യങ്ങളാണ് . കുഞ്ചാക്കോ ബോബനാണ് എന്റെ ഇഷ്ട പ്രണയ നായകൻ . രാമന്റെ ഏദൻത്തോട്ടത്തിൽ നായികയായി വിളിച്ചപ്പോൾ ഭയങ്കര സന്തോഷം തോന്നി . എങ്കിലും ഒരുമിച്ച് അഭിനയിച്ചപ്പോഴും പറഞ്ഞില്ലട്ടോ ചാക്കാച്ചനോടുള്ള എന്റെ ഇഷ്ടം . സൂര്യയും ജ്യോതികയും സൂപ്പറാ എന്റെ ഇഷ്ട പ്രണയ ജോഡി സൂര്യയും ജ്യോതികയും ആണ് . അങ്ങോട്ടും ഇങ്ങോട്ടും എന്തൊരു സപ്പോർട്ടാ രണ്ടു പേരും . ശരിക്കുമൊരു ഹാപ്പി ഫാമിലി വിഷ്ണുവേട്ടൻ ഓക്കെ പറയണം ആരോക്കെ പറഞ്ഞാലും വിഷ്ണുവേട്ടൻ പറഞ്ഞാലേ അഭിനയം നല്ലതായി എന്ന വിശ്വാസം വരൂ . അതുകൊണ്ട് മിക്കവാറും എന്റെ കൂടെ തന്നെയുണ്ടാവും കക്ഷി . പ്രത്യേകിച്ചും ഇപ്പോൾ ചെയ്യുന്ന ക്യാപ്റ്റനിലെ വേഷം നല്ല ഡെപ്തുള്ളതാണ് . അപ്പോ വിഷ്ണുവേട്ടൻ കൂടെയുണ്ടെങ്കിലേ സമാധാനമാവൂ . . നൃത്തവും അഭിനയവും നൃത്തവും അഭിനയവും എനിക്ക് ഒരു പോലെ പ്രിയപ്പെട്ടതാണ് . എങ്കിലും നൃത്തത്തിനോടുള്ള ഇഷ്ടം കുറച്ച് കൂടുതലാണ് . കാരണം നാളെ സിനിമ എന്നെ വിട്ടിട്ട് പോയാലും നൃത്തം കൂടെയുണ്ടാവുമെന്ന ആത്മവിശ്വാമുണ്ട് . നൃത്ത അധ്യാപികയായ അമ്മ രേണുകയാണ് ആദ്യ ഗുരു . പിന്നെ എട്ടാം ക്ലാസിലായപ്പോൾ കലാമണ്ഡലത്തിൽ ചേർന്ന് നൃത്തം പഠിച്ചു . ശരിക്കും മമ്മുക്ക എനിക്ക് എന്റെ വീട്ടിലെ ആളെ പോലെയാണ് . . ചെറുതായിരിക്കുമ്പോൾ മമ്മൂക്കയെ കാണുന്നതും സംസാരിക്കുന്നതുമൊക്കെ എപ്പോഴും സ്വപ്നം കാണും . . ചെന്നൈയിൽ വെച്ചാണ് മമ്മൂക്കയെ നേരിട്ട് കാണുന്നത് . പറഞ്ഞ സമയത്ത് എത്താൻ പറ്റിയില്ല . ഭയങ്കര ബ്ലോക്ക് . . വണ്ടി ബ്ലോക്കിൽപ്പെടുമ്പോൾ ഞാനും വിഷഷ്ണുവേട്ടനും ഇറങ്ങി ഓടും . . പിന്നെ വണ്ടി അടുത്തെത്തുമ്പോൾ കയറും . . ഇങ്ങനെ ഇറങ്ങിയും കയറിയും ലൊക്കേഷനിലെത്തുമ്പോഴേയ്ക്കും എല്ലാരും പോയിരുന്നു . അപ്പോഴാണ് ദൂരെ കാരവൻ കിടക്കുന്നത് കണ്ടത് . പ്രതീക്ഷയോടെ ചെന്നപ്പോൾ അതാ ഇറങ്ങി വരുന്നു സാക്ഷാൽ മമ്മൂക്ക . മമ്മൂക്കയോട് സംസാരിക്കുമ്പോൾ ശബ്ദമൊക്കെ ഇടറി , കണ്ണുനിറഞ്ഞ് ഒഴുകുകയായിരുന്നു . ആ കൂടിക്കാഴ്ച ഒരിക്കലും മറക്കാൻ പറ്റില്ല . ഇപ്പോ ഞാൻ ഇടയ്ക്ക് മമ്മൂക്കയ്ക്ക് മെസേജ് അയക്കും . . ലാലേട്ടനും മമ്മൂക്കയും ലാലേട്ടന്റെയും മമ്മൂക്കയുടെയും കൂടെ എത്ര ചെറിയ റോളിൽ വേണമെങ്കിലും അഭിനയിക്കും . അവരുടെ കൂടെ അഭിനയിക്കാനുള്ള ഏതൊരവസരം കളഞ്ഞാലും അത് വലിയ നഷ്ടമായിരിക്കും . ചോറും മീൻകറിയും ചോറും മുളകിട്ട മീൻകറിയുമുണ്ടെങ്കിൽ പിന്നെ നോ കോംപ്രമൈസ് . ഇഷ്ടം പോലെ തട്ടും . പിന്നെ കുറച്ചു തടിച്ചിരുന്നാലല്ലേ കാണാൻ ഒരു ഭംഗിയുള്ളൂ . ഭംഗിയുണ്ടെങ്കിലേ സിനിമയുണ്ടാവൂ എന്ന് എനിക്കറിയാം . ഭയങ്കര ബുദ്ധിയാ . . ചുമ്മാ . . എക്സർസൈസ് ചെയ്യാൻ ആഗ്രഹമുണ്ടെങ്കിലും നല്ല മടിച്ചിയായതു കൊണ്ടും ഒന്നും നടക്കാറില്ല . വിഷ്ണുവേട്ടൻ നിർബന്ധിക്കുമ്പോൾ ഡാൻസ് ചെയ്യും . . സോ നൃത്തമാണ് എന്റെ സൌന്ദര്യ രഹസ്യം . . സിനിമയില്ലാത്ത സമയത്ത് മുഴുവൻ സമയവും ഞാൻ അമ്മയുടെ ഡാൻസ് സ്കൂളായ നവരസയിലായിരിക്കും . കുട്ടികളെ പഠിപ്പിച്ചും പ്രാക്ടീസ് ചെയ്തുമൊക്കെ മുഴുവൻ സമയം നൃത്തത്തിന്റെ ലോകത്ത് . നല്ല നടിയായാൽ മതി അഭിനയമേഖലയിൽ നിന്ന് പോയാലും . അനു സിത്താര നല്ല നടിയായിരുന്നുവെന്ന് കേൾക്കാനാണ് ഇഷ്ടം . ഒരുപാട് സിനിമകൾ ചെയ്യണെന്ന് ആഗ്രഹവുമില്ല . ആളുകൾ ഓർമ്മിക്കുന്ന കുറച്ച് നല്ല സിനിമകൾ മതി . പിന്നെ പ്രേക്ഷകർ മാത്രമല്ല സിനിമാ മേഖലയിലുള്ളവരും പറയണം അനുസിത്താര നല്ല കുട്ടിയായിരുന്നു പാവമായിരുന്നു എന്നൊക്കെ . ഇങ്ങനെ നല്ല പേര് കേൾപ്പിക്കണമെന്നാണ് ആഗ്രഹം .


ഗൂഗിളിൻറെ അഭിമാനഫോണുകളാണ് ഗൂഗിൾ പിക്സൽ 2 , പിക്സൽ 2എക്സ് . പുറത്തിറങ്ങി ഒരുമാസം പോലും തികയുന്നതിനു മുൻപ് ഇതാ ഫോണിന് ഒരു പ്രശ്നം റിപ്പോർട്ട് ചെയ്യുന്നു . ഫ്ലാഗ്ഷിപ്പ് മോഡലുകളിൽ ഇതുവരെ കാണാത്ത പ്രശ്നം എന്നാണ് ടെക് സൈറ്റുകൾ ഇത് സംബന്ധിച്ച് പറയുന്നത് . പിക്സൽ 2 എക്സ്എല്ലിൻറെ സ്ക്രീൻ പ്രശ്നങ്ങൾ വാങ്ങുന്നവർക്ക് ദുരന്തമാകാനുള്ള സാധ്യതയുണ്ടെന്നാണ് വിലയിരുത്തപ്പെടുന്നത് . ചില പിക്സൽ 2 ഹാൻഡ്സെറ്റുകളാകട്ടെ ചെവിയോടടുപ്പിക്കുമ്പോൾ പ്രത്യേകിച്ചു പ്രകോപനമൊന്നുമില്ലാതെ , ചില മൂളൽ ശബ്ദം കേൾക്കുന്നു എന്നാണ് പറയുന്നത് . അതോടൊപ്പം പിക്സൽ എക്സ്എല്ലിൻറെ സ്ക്രീനിൽ നിന്ന് തുറന്ന ഫോട്ടോയുടെയും ആപ്പിന്റെയുമൊക്കെ നിഴൽ അവ ക്ലോസു ചെയ്തു കഴിഞ്ഞും കാണാമെന്നതാണ് ഒരു പ്രശ്നം . മറ്റൊരു റിപ്പോർട്ട് പ്രകാരം ഏഴു ദിവസത്തെ ഉപയോഗത്തിനു ശേഷം ഒഎൽഇഡി സ്ക്രീൻ പൊള്ളൽ വീണതു പോലെ കാണപ്പെട്ടതായി ചില റിപ്പോർട്ടുകളാണ് . ഹാർഡ്വെയർ പ്രശ്നം ആയതിനാൽ സോഫ്റ്റ്വെയർ അപ്ഡേറ്റുകൊണ്ട് ശരിയാക്കാവുന്ന തരം പ്രശ്നങ്ങളല്ല ഇവയെന്നാണ് വിലയിരുത്തൽ . നിഴലു വീഴ്ത്തി നിൽക്കുന്ന ഡിസ്പ്ലെയാണോ അതോ പൊള്ളൽ വീണ സ്ക്രീനുകളെയാണോ ആദ്യം മാറ്റി കൊടുക്കേണ്ടതെന്നാണ് ഗൂഗിൾ ഇപ്പോൾ ചർച്ച ചെയ്യുന്നത് . അതേ സമയം പിക്സൽ ഫോണിൻറെ വാറൻറി രണ്ട് കൊല്ലമായി ഗൂഗിൾ ഉയർത്തിയത് ഈ പ്രശ്നം വന്നതിന് പിന്നാലെയാണ് .


അണ്ടർ 19 ലോകകപ്പ് ഫൈനലിൽ വിജയലക്ഷ്യമായ 217 റൺസ് പിന്തുടരുന്ന ഇന്ത്യയ്ക്ക് മികച്ച തുടക്കം . 11 ഓവർ പിന്നിടുമ്പോൾ വിക്കറ്റൊന്നും നഷ്ടപ്പെടാതെ 70 റൺസെന്ന നിലയിലാണ് ഇന്ത്യ . നായകൻ പൃഥ്വി ഷായും ( 29 ) മൻജ്യോത് കൽറയുമാണ് ( 34 ) ക്രീസിൽ . ഇടയ്ക്ക് പെയ്ത മഴ ഇന്ത്യയ്ക്ക് ചെറിയ ആശങ്ക സമ്മാനിച്ചെങ്കിലും മത്സരം പെട്ടെന്ന് പുനരാരംഭിക്കാനായി . നേരത്തെ ഭേദപ്പെട്ട സ്കോറിലേക്ക് കുതിക്കുകയായിരുന്ന ഓസ്ട്രേലിയയെ ഇന്ത്യൻ പേസർമാർ എറിഞ്ഞൊതുക്കുകയായിരുന്നു . ടോസ് നേടി ബാറ്റിംഗ് തുടങ്ങിയ ഓസീസിന് 47.2 ഓവറിൽ 10 വിക്കറ്റ് നഷ്ടത്തിൽ 216 റൺസെടുക്കാനെ കഴിഞ്ഞുള്ളൂ . 102 പന്തിൽ 76 റൺസെടുത്ത ജൊനാഥൻ മെർലോയാണ് ഓസീസിൻറെ ടോപ് സ്കോറർ . പരം ഉപ്പൽ ( 34 ) , ജാക്ക് എഡ്വേർഡ്സ് ( 28 ) , നഥാൻ മക്സ്വീനി ( 23 ) എന്നിങ്ങനെയാണ് മറ്റുയർന്ന സ്കോറുകൾ . ഇന്ത്യയ്ക്കായി ഇഷാൻ പോരൽ , ശിവ സിംഗ് , കമലേഷ് നാഗർകോട്ടി , അനുകുൽ റോയി എന്നിവർ രണ്ടും ശിവം മണി ഒരു വിക്കറ്റും വീഴ്ത്തി . ഓപ്പണർമാരെ മടക്കി ഇഷാൻ പോരെൽ തുടക്കത്തിൽ ഇന്ത്യയ്ക്ക് മുൻതൂക്കം നേടിക്കൊടുത്തു . ടീം സ്കോർ 32 ൽ നിൽക്കേ 14 റൺസെടുത്ത ഓപ്പണർ മാക്സും 52ൽ നിൽക്കേ സഹഓപ്പണർ ജാക്ക് എഡ്വേർഡും ( 28 ) പോരെലിന് വിക്കറ്റ് നൽകി മടങ്ങി . പിന്നാലെ 13 റൺസെടുത്ത നായകൻ ജാസൺ സംഗയെ പേസർ നാഗർകോട്ടി മടക്കുമ്പോൾ മൂന്നിന് 59 എന്ന നിലയിൽ ഓസീസ് തകർന്നു . എന്നാൽ നാലാം വിക്കറ്റിൽ ജൊനാഥൻ മെർലോയും ഉപ്പലും ചേർന്ന് തകർച്ചയിൽ നിന്ന് ഓസീസിനെ കരകയറ്റി . ടീം സ്കോർ 134ൽ നിൽക്കേ കൂട്ടുകെട്ട് പൊളിച്ച് ഉപ്പലിനെ ( 34 ) റിട്ടേൺ ക്യാച്ചിലൂടെ പുറത്താക്കി അനുകുൽ റോയി ഇന്ത്യയ്ക്ക് ബ്രേക്ക് ത്രൂ നൽകി . 23 റൺസെടുത്ത നഥാനെ റിട്ടേൺ ക്യാച്ചിലൂടെ ശിവ സിംഗ് മടക്കിയതോടെ അഞ്ച് വിക്കറ്റിന് 185 എന്ന നിലയിലായി ഓസ്ട്രേലിയ . എന്നാൽ ആറാം വിക്കറ്റിൽ ജൊനാഥനൊപ്പം ചേർന്ന വിൽ സതർലൻഡിന് പിടിച്ചുനിൽക്കാനായില്ല . സതർലൻഡ് അഞ്ച് റൺസ് മാത്രമടുത്ത് ശിവ സിംഗിന് മുന്നിൽ കീഴടങ്ങി . പിന്നാലെ 76 റൺസുമായി മികച്ച ഇന്നിംഗ്സ് കളിച്ച ജൊനാഥൻ മെർലോയോ അൻകുൽ റോയി മടക്കിയതാണ് മത്സരത്തിൽ നിർണായകമായത് . അതോടെ ഏഴ് വിക്കറ്റിന് 212 റൺസ് എന്ന നിലയിൽ തകർന്ന ഓസീസിൻറെ ഇന്നിംഗ്സ് 2016ൽ അവസാനിച്ചു . വിക്കറ്റ് കീപ്പർ ബാക്സറ്റർ സാക് ( 13 ) എവൻസ് , റയാൻ ഹാർഡ്ലി എന്നിവർ ഓരോ റൺസെടുത്തും പുറത്തായി .


അസ്ഥികൂടങ്ങൾ നിറഞ്ഞ കപ്പലുകൾ ജപ്പാൻ തീരത്ത് ഒഴുകിയെത്തുന്നത് തുടരുന്നതിനെ തുടർന്ന് ജപ്പാൻ അധികൃതർ അന്വേഷം ശക്തമാക്കി . ജപ്പാൻറെ പടിഞ്ഞാറൻ തീരത്ത് ഈ മാസം മാത്രം മനുഷ്യ അസ്ഥികൂടങ്ങളുമായി നാലുകപ്പലുകൾ എത്തിക്കഴിഞ്ഞു . മത്സ്യബന്ധനത്തിന് ഉപയോഗിക്കുന്ന തടികൊണ്ട് തീർത്ത ചെറുകപ്പലുകളാണ് മനുഷ്യ അസ്ഥികൂടങ്ങളുമായി ജപ്പാൻ തീരത്തടിയുന്നത് . വെ ള്ളി യാ ഴ്ച ജപ്പാനിലെ ഹോം ഷു ദ്വീ പി ലെ മി യാ സ വ തീ ര ത്ത് ഒ ഴു കി യെ ത്തി യ ബോ ട്ടി ൽ മാ ത്രം എ ട്ട് അ സ്ഥി കൂ ട ങ്ങ ളു ണ്ടാ യി രു ന്നു . അസ്ഥികൂടങ്ങളുമായി ഒഴുകി ജപ്പാൻ തീരത്ത് അടിയുന്ന ബോട്ടുകൾ ഉത്തരകൊറിയയിൽ നിന്നുള്ളവയാണെന്ന് സംശയിക്കപ്പെടുന്നുണ്ടെങ്കിലും ഇത് സംബന്ധിച്ച് സ്ഥിരീകരണം നടത്താൻ ജപ്പാൻ തീരസംരക്ഷണസേന വിസമ്മതിച്ചു . ഇത്തരം സംഭവങ്ങൾ ആവർത്തിക്കുന്ന സാഹചര്യത്തിൽ വിശദമായ അന്വേഷണം നടന്നുകൊണ്ടിരിക്കുകയാണെന്ന് ജപ്പാൻ അധികൃതർ വ്യക്തമാക്കിയിട്ടുണ്ട് . ക ഴി ഞ്ഞ നാ ലു വ ർ ഷ ത്തി നി ടെ ജ പ്പാ ൻറെ തീ ര ത്ത ടി യു ന്ന ബോ ട്ടു ക ളു ടെ എ ണ്ണം വ ർ ധി ച്ചി രി ക്കു ക യാ ണ് . ഉ ത്ത ര കൊ റി യ യി ൽ മ ത്സ്യ ബ ന്ധ ന വ്യ വ സാ യം വി പു ല പ്പെ ടു ത്തി യ തോ ടെ മീ ൻ പി ടി ക്ക ൽ പ രി ച യ മി ല്ലാ ത്ത വ ർ പോ ലും അ തി നാ യി നി ർ ബ ന്ധി ത രാ യ താ ണ് അ പ ക ട ത്തി ൽ എ ത്തി ച്ച തെ ന്നാ ണ് നി ഗ മ നം . എന്നാൽ മൃതദേഹങ്ങളും അസ്ഥികൂടങ്ങളും ഒഴുകിയെത്തുന്നതിന് പിന്നിൽ മറ്റെന്തെങ്കിലും സാധ്യതകളും ജപ്പാൻ പരിശോധിക്കുന്നുണ്ട് . അതേസമയം , അസ്ഥികൂടങ്ങളുമായി ബോട്ടുകൾ അടിയുന്ന സാഹചര്യത്തിൽ തീരസംരക്ഷസേനയും പൊലീസും പ്രത്യേക ജാഗ്രത പുലർത്തുകയാണെന്ന് ജപ്പാൻ സർക്കാരിന്റെ മുഖ്യവക്താവ് യോഷിഹിദേ സുഗ അറിയിച്ചു . ദുരൂഹസാഹചര്യത്തിൽ ബോട്ടുകളെയോ ആളുകളെയോ കണ്ടാൽ അക്കാര്യം ഉടൻ അധികൃതരം അറിയിക്കാൻ പ്രദേശവാസികൾക്ക് നിർദേശം നൽകിയതായും അദ്ദേഹം വ്യക്തമാക്കി .


കരീന കപൂർ ഗർഭിണിയാണെന്നത് കഴിഞ്ഞ ദിവസങ്ങളിൽ സോഷ്യൽ മീഡിയയിൽ വലിയ വാർത്തയായിരുന്നു . എന്നാൽ ഇത് ആദ്യഭാര്യയോട് സെയ്ഫ് ഈ കാര്യം വിളിച്ച് പറയണമായിരുന്നോ എന്നാണ് ഇപ്പോൾ ബി ടൌണിലെ സംസാരം . കരീന കപൂർ ഗർഭിണിയായതിനെക്കുറിച്ച് അഭിപ്രായം ചോദിച്ചപ്പോൾ സെയ്ഫ് അലി ഖാന്റെ ആദ്യ ഭാര്യ അമൃത സിംഗ് പ്രതികരിച്ചത് ഇങ്ങനെയാണ് . ഇത്തരം അനാവശ്യ കാര്യങ്ങൾക്കു വേണ്ടി എന്നെ വിളിക്കാൻ നിങ്ങൾക്ക് എങ്ങനെ ധൈര്യം വന്നു . നിങ്ങളാരാണ് , ഇത്തരം കാര്യങ്ങൾ പറഞ്ഞു വിളിക്കരുത് . 1991 വിവാഹിതരായ സെയ്ഫ് അലി ഖാനും അമൃത സിംഗും 13 വർഷം ഒരുമിച്ചു ജീവിച്ചിരുന്നു . 2004ൽ ബന്ധം നിയമപരമായി വേർപ്പെടുത്തിയ ശേഷം 2012ലാണ് സെയ്ഫ് കരീനയെ വിവാഹം കഴിക്കുന്നത് . അമൃതയുമായുള്ള ബന്ധത്തിൽ സെയ്ഫ് അലി ഖാന് രണ്ട് കുട്ടികളുണ്ട് . ഡൈവോഴ്സിന് ശേഷവും തങ്ങൾ നല്ല സുഹൃത്തുക്കളാണെന്നും , കുട്ടികളുടെ ഭാവിയെ കുറിച്ച് സംസാരിക്കാറുണ്ടെന്നും സെയ്ഫ് ഒരു അഭിമുഖത്തിൽ പറഞ്ഞിരുന്നു . കരീന കപൂർ ഗർഭിണിയാണെന്നും പ്രസവം ഡിസംബറിൽ ഉണ്ടാകുമെന്നും കഴിഞ്ഞദിവസമാണ് സെയ്ഫ് അലി ഖാൻ അറിയിച്ചത് .


ഫുട്ബോൾ ലോകത്തെ വിസ്മയിപ്പിക്കാൻ ബാഴ്സലോണയിൽ നിന്ന് ഒരുതാരം കൂടി വരുന്നു . പന്ത്രണ്ടുവയസ്സുകാരൻ സാവി സിമോൺസ് . സാവിയെ സ്വന്തമാക്കാൻ ചെൽസിയടക്കമുള്ള ടീമുകൾ രംഗത്തെത്തിക്കഴിഞ്ഞു . സ്പാനിഷ് ഫുട്ബോളിലെ പുതുതരംഗമെന്നാണ് സാവിയെ സ്പാനിഷ് മാധ്യമങ്ങൾ വിശേഷിപ്പിക്കുന്നത് . ലാലീഗയിൽ പന്ത്രണ്ട് വയസ്സിൽതാഴെയുള്ളവരുടെ ടൂർണമെൻറിലെ പ്രകടനമാണ് സാവിയെ ശ്രദ്ധാകേന്ദ്രമാക്കിയത് . ലയണൽ മെസ്സിയും ഇനിയസ്റ്റയും സക്ഷാൽ സാവിയുമെല്ലാം കളിപഠിച്ച ബാഴ്സയുടെ ലാ മെസ്സിയ അക്കാദമിയിൽ നിന്ന് തന്നെയാണ് കുട്ടിസാവിയുടെയും വരവ് . വാൾഡരാമയെപ്പോലെ മുടിയുള്ള സാവി കളിക്കുന്നത് മധ്യനിരയിൽ . ഉന്നം പിഴയ്ക്കാത്ത പാസുകളും ഡ്രിബ്ലിംഗും ഗോളടിമികവും . ഡച്ച് ലീഗിലെ താരമായിരുന്ന റജിലിയോ സിമോൺസിന്റെ മകനാണ് സാവി . ബാഴ്സതാരം സാവിയോടുള്ള ഇഷ്ടം മൂത്താണ് റജിലിയോ മകന് സാവിയെന്ന പേരിട്ടത് . ഏഴാം വയസ്സിൽ ബാഴ്സ അക്കാദമിയിൽ . പന്ത്രണ്ടാം വയസ്സിൽ സ്പെയ്നിലെ ഏറ്റവും മികച്ച യുവപ്രതിഭ . ചെൽസിയടക്കമുള്ള ക്ലബുകൾ സാവിക്കായി വലവിരിച്ചുകഴിഞ്ഞു .


ഇന്ത്യാ - ഓസ്ട്രേലിയ ടെസ്റ്റ് പരമ്പരയിലെ ആദ്യ മത്സരത്തിന് നാളെ അഡ്ലെയ്ഡിൽ തുടക്കമാകാനിരിക്കെ എല്ലാ കണ്ണുകളും ഇന്ത്യൻ നായകൻ വിരാട് കോലിയിലാണ് . കോലിയുടെ നെറ്റ്സിലെ പരിശീലനം പോലും ആഘോഷമാക്കുകയാണ് ക്രിക്കറ്റ് ലോകം . വിരാട് കോലിയുടെ നെറ്റ്സിലെ ബാറ്റിംഗ് പരിശീലനത്തിന്റെ വീഡിയോ ക്രിക്കറ്റ് ഓസ്ട്രേലിയയാണ് ഷൂട്ട് ചെയ്ത് സോഷ്യൽ മീഡിയയിലിട്ടത് . ബാറ്റിംഗ് പരിശീലനത്തിൽ ഇന്ത്യൻ ബൌളർമാരെറിഞ്ഞ ഒറ്റ പന്തുപോലും കോലിയെ കുഴക്കിയില്ല . എല്ലാ ഷോട്ടുകളും ആധികാരികതയോടെ മിഡിൽ ചെയ്ത കോലി ബൌൺസറുകൾ പുൾ ചെയ്തും സ്പിന്നർമാർക്കെതിരെ സ്റ്റെപ്പ് ഔട്ട് ചെയ്തും പരിശീലനം പൂർത്തിയാക്കി . കോലിയുടെ ഈ പരിശീലന വീഡിയോ കണ്ട മുൻ ഓസ്ട്രേലിയൻ വിക്കറ്റ് കീപ്പർ ആദം ഗിൽക്രിസ്റ്റ് പോലും ആശ്ചര്യപ്പെട്ടു . കോലി നല്ല മൂഡിലാണെന്നായിരുന്നു മുൻ ഇംഗ്ലീഷ് നായകൻ മൈക്കൽ വോണിന്റെ കമന്റ് . മുൻ ഇംഗ്ലീഷ് നായകൻ പോൾ കോളിംഗ്വുഡ് പറയുന്ന കോലിയുടെ ബാറ്റിൽ പന്ത് കൊള്ളുമ്പോഴുള്ള ശബ്ദം തന്റെ ബാറ്റിൽ നിന്ന് ഒരിക്കലും വന്നിട്ടില്ലെന്നാണ് . നിരവധി പ്രമുഖരാണ് കോലിയുടെ പരീശിലന വീഡിയോയിൽ അഭിപ്രായം പറഞ്ഞിരിക്കുന്നത് .


ഇന്ത്യൻ ഓഹരി വിപണി സകല റെക്കോഡുകളും തകർത്തുകൊണ്ട് കുതിക്കുകയാണ് . എക്സിറ്റ് പോൾ ഫലങ്ങൾ നൽകുന്ന സൂചനയനുസരിച്ച് നരേന്ദ്ര മോദിയുടെ നേതൃത്വത്തിലുള്ള ബിജെപി സർക്കാർ അധികാരത്തിലെത്തുമെന്ന റിപ്പോർട്ടുകളാണ് വിപണിയെ ഉത്തേജിപ്പിക്കുന്നത് . സെൻസെക്സ് 400 പോയിന്റിലധികം വർധിച്ച് 24000ത്തിനടുത്തെത്തി കഴിഞ്ഞു . നിഫ്റ്റി 126.75 പോയിന്റിന്റെ അധിക നേട്ടത്തോടെ 7140ൽ വിൽപ്പന തുടരുകയാണ് . മുംബൈ ഓഹരി സൂചികയും ദേശീയ ഓഹരി സൂചികയും റെക്കോഡ് ഉയരത്തിലെത്തിയത് രൂപയ്ക്ക് ഏറെ ഗുണകരമായി . വിദേശ ധനകാര്യ സ്ഥാപനങ്ങൾ ഇന്ത്യൻ വിപണിയിലേക്ക് പണമൊഴുക്കുന്നതാണ് രൂപയുടെ വിലവർധനവിന് കാരണമായത് . ഡോളറുമായി താരതമ്യം ചെയ്യുമ്പോൾ രൂപയുടെ ഇപ്പോഴത്തെ വില 60ൽ താഴെയാണ് . ശതമാന കണക്ക് നോക്കുകയാണെങ്കിൽ ഭാരത് ഹെവി ഇലക്ട്രിക്കൽസ് , യുകോ ബാങ്ക് , അദാനി പോർട്ട്സ് , ഭാരത് ഇലക്ട്രോണിക്സ് , രാംകോ സിമന്റ് തുടങ്ങിയ കമ്പനികളാണ് നേട്ടമുണ്ടാക്കുന്നത് . അതേ സമയം ഔഷധനിർമാണ മേഖലയ്ക്ക് നേരിയ തോതിൽ തിരിച്ചടിയുണ്ടായിട്ടുണ്ട് . ജെപി അസോസിയേറ്റ്സ് , അദാനി പവർ , യൂനിടെക് , എൻടിപിസി , ഭെൽ , ജിവികെ പവർ ഇൻഫ്രാ , യെസ് ബാങ്ക് , അദാനി പോർട്ട് , എച്ച്ഡിഐഎൽ , ഹിന്ദ് കൺസ്ട്രക്ഷൻ കോ തുടങ്ങിയ കമ്പനികളാണ് വിപണിയെ മുന്നോട്ട് തള്ളുന്നത് . സെൻസെക്സിന്റെ ചരിത്രത്തിൽ ഇതിനു മുമ്പുണ്ടായ റെക്കോഡ് പ്രകടനങ്ങൾ മെയ് 18,2009 2110 . 79 പോയിന്റ് ജനുവരി 25 2008 1139 . 92 പോയിന്റ് മാർച്ച് 25 2008 928 പോയിന്റ് നവംബർ 14,2007 893 . 58 പോയിന്റ് ഒക്ടോബർ 23,2007 878 . 85 പോയിന്റ് ജനുവരി 23,2008 864 . 13 പോയിന്റ് ജൂലായ് 23,2008 838 . 08 പോയിന്റ് ഒക്ടോബർ 31,2008 743 . 55 പോയിന്റ് മെയ് 4,2009 731 പോയിന്റ്


ഒക്ടോബർ 30ന് ബ്രൂക്ലിൻ അക്കാഡമി ഓഫ് മ്യൂസിക്കിലെ വേദിയിൽ വെച്ച് തങ്ങളുടെ പുതിയ പ്രോഡക്ടുകൾ ഇറക്കാൻ ഇരിക്കുകയാണ് ആപ്പിൾ . പരിപാടിയിലൂടെ എന്താണ് കമ്പനി പുറത്തിറക്കുന്നത് എന്ന് ഇതുവരെ വ്യക്തമായിട്ടില്ല . പുതിയ ഐഫോണുകൾ സെപ്റ്റംബറിൽ പുറത്തിറക്കിയിട്ടുള്ള സാഹചര്യത്തിൽ മറ്റേതെങ്കിലും ഉപകരണം അവതരിപ്പിക്കുകയാവും ആപ്പിളിൻറെ ലക്ഷ്യമെന്ന് കരുതപ്പെടുന്നു . അവധിക്കാല സീസണിന് മുന്നോടിയായി തങ്ങളുടെ ഏറ്റവും പുതിയ ഉൽപന്നങ്ങൾ പരിചയപ്പെടുത്തിക്കൊണ്ട് ആപ്പിൾ ഒക്ടോബർ മാസത്തിൽ സാധാരണ പരിപാടികൾ സംഘടിപ്പിക്കാറുണ്ട് . എന്നാൽ സെപ്റ്റംബറിലാണ് പുതിയ ഐഫോണുകൾ അവതരിപ്പിച്ചത് . അവതരണ പരിപാടികൾ പതിവായി സംഘടിപ്പിക്കാറുള്ളയിടങ്ങളിൽ നിന്നും മാറി ബ്രൂക്ലിൻ മ്യൂസിക് അക്കാഡമിയിലെ വേദിയിൽ പരിപാടി നടത്തുന്നതിന്റെ ഉദ്ദേശവും വ്യക്തമല്ല . വ്യാഴാഴ്ച രാവിലെ മാധ്യമപ്രവർത്തകർക്ക് അയച്ച ഇമെയിൽ ക്ഷണക്കത്തിൽ , വിവിധ വർണങ്ങളിലുള്ള ആപ്പിൾ ലോേഗാ ആലേഖനം ചെയ്തിട്ടുണ്ട് . ഇത് എന്തിന്റെയെങ്കിലും സൂചനയാണോ എന്ന് വ്യക്തമല്ല . ഇത് ഐപാഡിൽ നിർമിച്ചതാവാം എന്നും ഐപാഡ് അവതരണപരിപാടിയുടെ സൂചനയായിരിക്കാം ഈ ലോഗോകളിൽ ഉള്ളതെന്നും സൂചനയുണ്ട് . സാധാരണ ഗ്രാഫിക് ഡിസൈൻ ആവശ്യങ്ങൾക്ക് പ്രാമുഖ്യം കൊടുത്തുകൊണ്ടാണ് ആപ്പിൾ ഐപാഡുകൾ അവതരിപ്പിക്കാറ് . എന്തായാലും ആപ്പിൾ അധികൃതർ ഇതേകുറിച്ച് കൂടുതൽ വിവരങ്ങളൊന്നും പുറത്തുവിട്ടിട്ടില്ല . ഒക്ടോബർ 30ന് കാലത്ത് പത്ത് മണിക്കാണ് പരിപാടി ആരംഭിക്കുക .


ഫ്രഞ്ച് ഓപ്പൺ ടെന്നീസിൽ സെറീന വില്യംസ് ധരിച്ച ബ്ലാക് പാന്തർ ക്യാറ്റ് സ്യൂട്ട് അടുത്ത സീസൺ മുതൽ ധരിക്കാനാവില്ലെന്ന് ഫ്രഞ്ച് ടെന്നീസ് ഫെഡറേഷൻ . ഈ വർഷം ഫ്രഞ്ച് ഓപ്പണിൽ സെറീന ധരിച്ച ബ്ലാക് സ്യൂട്ട് പരിധികൾ ലംഘിക്കുന്നതാണെന്ന് ഫ്രഞ്ച് ടെന്നീസ് ഫെഡറേഷൻ പ്രസിഡന്റ് ബെർണാഡ് ഗ്യൂഡിസെല്ലി വ്യക്തമാക്കി . ഈ വർഷത്തെ ഫ്രഞ്ച് ഓപ്പണിലാണ് കറുത്ത സ്യൂട്ട് അണിഞ്ഞിറങ്ങി 36 - കാരിയായ സെറീന ആരാധകരെ ഞെട്ടിച്ചത് . ബ്ലാക് പാന്തർ സിനിമയിലെ വസ്ത്രധാരണം അനുകരിച്ചാണ് താൻ ഇത് തെരഞ്ഞെടുത്തതെന്നും ഈ വസ്ത്രം ധരിക്കുമ്പോൾ സ്വയം ഒരു പോരാളിയാണെന്ന് തോന്നുമെന്നും സെറീന വ്യക്തമാക്കിയിരുന്നു . പ്രസവത്തിനുശേഷം ശരീരത്തിലെ രക്തം കട്ടപിടിക്കുന്ന അവസ്ഥ മറികടക്കാൻ ഈ വസ്ത്രധാരണം ഒരു പരിധിവരെ തന്നെ സഹായിച്ചുവെന്നും സെറീന പറഞ്ഞിരുന്നു . അതേസമയം , ഇത്തരം വസ്ത്രങ്ങൾ 2019ലെ ഫ്രഞ്ച് ഓപ്പണിൽ അനുവദിക്കാനാവില്ലെന്ന് ഫ്രഞ്ച് ടെന്നീസ് ഫെഡറേഷൻ വ്യക്തമാക്കി . സെറീന ഈ വർഷം ഫ്രഞ്ച് ഓപ്പണിൽ ധരിച്ച വസ്ത്രം മാന്യതയുടെ സീമകളെല്ലാം ലംഘിക്കുന്നതാണെന്നും താരങ്ങൾ കളിയുടെ മാന്യതയെയും കളി നടക്കുന്ന സ്ഥലത്തെയും ബഹുമാനിക്കണമെന്നും ഗ്യൂഡിസെല്ലി പറഞ്ഞു . എല്ലാവരും സ്വയം പ്രദർശിപ്പിക്കാൻ ആഗ്രഹിക്കുന്നവരാണ് . എന്നാൽ സെറീനയുടേത് എല്ലാ അതിർവരമ്പുകളും ലംഘിക്കുന്ന വസ്ത്രധാരണ രീതിയായി പോയെന്നും ഗ്യൂഡിസെല്ലി പറഞ്ഞു .


മികച്ച അഭിനയ പ്രകടനത്തിലൂടെ പ്രേക്ഷകരുടെ ഇഷ്ടതാരമായി മാറിയ നടനാണ് ആര്യ . എന്നാൽ ആര്യയ്ക്ക് വിവാഹ പ്രായമായി . കല്യാണം കഴിക്കാൻ ഒരു പെൺകുട്ടിയെ തേടുന്നുവെന്ന് പറഞ്ഞ് ഫേസ്ബുക്കിൽ ഒരു വീഡിയോ പോസ്റ്റ് ചെയ്തിരിക്കുകയാണ് നടൻ . മാട്രിമോണിയൽ സൈറ്റുകളിൽ കൊടുക്കുന്ന പരസ്യം കൊടുക്കാനും വീട്ടുകാരും ബന്ധുക്കളും പോയി പെണ്ണുകണ്ട് വിവാഹം ഉറപ്പിക്കാനൊന്നുമൊന്നും നിൽക്കേണ്ട എന്ന നിലപാടിലാണ് നടൻ . " ഞാൻ നിങ്ങൾക്കൊരു നല്ല ജീവിത പങ്കാളിയാണെന്ന് തോന്നുന്നുണ്ടെങ്കിൽ , എന്നെ നിങ്ങൾക്ക് ഇഷ്ടമാണെങ്കിൽ ഈ നമ്പറിൽ വിളിക്കൂ എന്നാണ് ആര്യ പറയുന്നത് " . വീഡിയോയിൽ കാണുന്ന നമ്പറിൽ വിളിക്കുമ്പോൾ / / www . mapillaiarya . com / എന്ന വെബ്സൈറ്റ് വിലാസം ലഭിക്കും . അതിൽ പേരും വിവരങ്ങളും രജിസ്റ്റർ ചെയ്യണം . തന്റേത് നൂറുശതമാനം പ്രണയ വിവാഹമായിരിക്കുമെന്ന് ആര്യ നേരത്തെ പറഞ്ഞിരുന്നു . അതിന് പിന്നാലെയാണ് പരസ്യം പ്രചരിക്കുന്നത് .


ഒരു വർഷത്തിനുള്ളിൽ ലോകത്തുള്ള പോൺ കാഴ്ചക്കാർക്കിടയിൽ സ്ത്രീകളുടെ എണ്ണത്തിൽ വൻ വർദ്ധനവ് എന്ന് പുതിയ റിപ്പോർട്ട് . പ്രമുഖ പോൺസൈറ്റുകളായ പോൺഹബ്ബ് , യൂപോൺ എന്നിവയുടെ കണക്കുകളാണ് പുതിയ വസ്തുതയിലേക്ക് വിരൽചൂണ്ടുന്നത് . ഈ സൈറ്റുകളിലെ സ്ത്രീകാഴ്ചക്കാരിൽ സ്വവർഗ്ഗരതിയുടെ കാഴ്ചക്കാർ ആയിരുന്നു കൂടുതലെന്നും പുറത്തുവിട്ട ഡാറ്റ പറയുന്നു . 40 ബില്ല്യൺ പേജ് വ്യൂവാണ് ഈ സൈറ്റുകൾക്ക് ഈ വർഷം അവസാനിക്കുമ്പോൾ സൃഷ്ടിച്ചിരിക്കുന്നത് . ഏറ്റവും കുടുതൽ ആൾക്കാർ കണ്ടത് ലെസ്ബിയൻ സെക്സും ആയിരുന്നു . ഈ വർഷത്തെ പോൺ ഹബ്ബിൻറെ കണക്കുകളിൽ കാഴ്ചക്കാരിൽ 30 ശതമാനം സ്ത്രീകളാണ് . ഇവർ കണ്ട ലസ്ബിയൻ വീഡിയോകളുടെ പുരുഷന്മാർ കണ്ടതിനേക്കാൾ 151 ശതമാനം കൂടുതലാണ് . 4 , 791 , 799 പോൺ വീഡിയോകളാണ് 2018 ൽ പോൺഹബ്ബിൽ പോസ്റ്റ് ചെയ്യപ്പെട്ടത് . സൈറ്റിൽ എത്തുന്ന പുരുഷന്മാരുടെ എണ്ണം 167 ശതമാനം കൂടിയപ്പോൾ 45 വയസ്സിന് മുകളിലുള്ളവരുടെ എണ്ണത്തിൽ 200 ശതമാനം വർദ്ധനയാണ് ഉണ്ടായത് . സ്വവർഗ്ഗ പ്രണയികളായ പുരുഷന്മാരുടെ പോൺ വീഡിയോകൾ കാണുന്ന സ്ത്രീകളുടെ ശതമാനം 30 കൂടിയെന്ന് പോൺഹബ്ബ് കണ്ടെത്തി . ദിവസവും പോൺഹബ്ബ് കാണുന്നവരുടെ എണ്ണം 125 ദശലക്ഷമാണ് . അനുകാലിക വിഷയങ്ങൾ അധികരിച്ച് വീഡിയോ തിരയുന്നത് മാറുന്നുണ്ടെന്ന് പഠനം പറയുന്നു . അമേരിക്കൻ പ്രസിഡന്റ് ഡൊണാൾഡ് ട്രംപ് ലൈംഗികവാർത്തകളിൽ നിറഞ്ഞു നിന്ന സമയത്ത് പോൺസൈറ്റിലെ തെരച്ചിലിൽ ടോപ് ടെന്നിൽ ഒന്നാമത് എത്തിയത് . ട്രംപിനെ ലൈംഗിക വിവാദത്തിൽ കുടുക്കിയ സ്റ്റോർമി ദാനിയേൽസ് ആയിരുന്നു മറ്റൊരു പ്രധാന സെർച്ച് വിഷയം . പോൺഹബ്ബിൻറെ കൂടുതൽ വിവരങ്ങൾ


മഴ നനഞ്ഞ് മഞ്ഞ് കൊണ്ട് ബുള്ളറ്റ് പായിക്കാമോ ? അങ്ങനെയെങ്കിൽ പുതിയ സിനിമയിലേക്ക് അവസരം . 20നും 26നും ഇടയിൽ പ്രായമുള്ള പെൺകുട്ടികൾക്കാണ് പുതിയ സിനിമയിൽ അഭിനയിക്കാൻ അവസരം ലഭിക്കുക . ജെ ജെ പ്രൊഡക്ഷൻസ് നിർമ്മിക്കുന്ന ചിത്രത്തിലേക്ക് അവസരം . നായികയെ മാത്രമല്ല ബുള്ളറ്റിന്റെ മുന്നിലിരിക്കാൻ അഞ്ചിനും പത്തിനുമിടയിൽ പ്രായമുള്ള ഒരു കുറുമ്പനെയും അണിയറക്കാർ തേടുന്നുണ്ട് . പിന്നിലിരിക്കാൻ പന്ത്രണ്ടിനും പതിനാറിനും ഇടയിൽ പ്രായമുള്ള ഒരു തന്റേടിക്കും അവസരമുണ്ട് . താൽപര്യമുള്ളവർക്ക് വീഡിയോയും ബയോഡാറ്റയും ഉൾപ്പടെ jjtgfmovie @ gmail . com എന്ന വിലാസത്തിലേക്ക് അയക്കാം .


ഇന്ത്യയിൽ ഏറെ ഉപഭോക്താക്കളുളള ഓൺലൈൻ ടാക്സി സർവീസാണ് ഊബർ . ഇന്ത്യയിൽ തങ്ങളുടെ സാന്നിധ്യം ഒന്നുകൂടി മെച്ചപ്പെടുത്താനായി കമ്പനി പുതിയ ആപ്ലിക്കേഷൻ അവതരിപ്പിച്ചു . 5 എംബി മാത്രം സൈസുളള ‘ഊബർ ലൈറ്റ്’ ആപ്പ് ആണ് കമ്പനി അവതരിപ്പിച്ചത് . ഒട്ടുമിക്ക ആൻഡ്രോയിഡ് ഫോണുകളിലും സപ്പോർട്ട് ചെയ്യുന്ന ലളിതമായ ആപ്പാണ് അവതരിപ്പിച്ചത് . കുറഞ്ഞ ഇന്റർനെര്റ് സ്പീഡ് മാത്രം ഉള്ളപ്പോഴും യാത്രയിലാണെങ്കിൽ പോലും ആപ്പ് ഫലപ്രദമാണ് . ഊബറിന്റെ സാധാരണ ആപ്പ് പോലെ കാറുകളുടെ നിരയൊന്നും ആപ്പിൽ കാണിക്കില്ല . പകരം എളുപ്പത്തിൽ പ്രവർത്തിക്കുന്ന രീതിയിലുളള ഡിസൈനിലാണ് ആപ്പ് തയ്യാറാക്കിയിരിക്കുന്നത് . ഉപയോക്താവ് നിർദേശം നൽകുമ്പോൾ തന്നെ ലൊക്കേഷൻ തിരിച്ചറിഞ്ഞ് ആപ്പ് പ്രതികരിക്കും . ജിപിഎസ് , നെറ്റ്വർക്ക് പ്രശ്നങ്ങൾ ഉണ്ടെങ്കിൽ ഉപയോക്താവിന് ആപ്പ് തന്നെ പ്രധാനപ്പെട്ട സ്ഥലങ്ങൾ നിർദേശിക്കും . നിങ്ങൾ ഓഫ്ലൈനിൽ ആണെങ്കിൽ പോലും ആപ്പ് പ്രവർത്തിക്കും . നഗരത്തിലെ ജനപ്രിയ ഇടങ്ങളിൽ നിന്ന് നിങ്ങളെ പിക് ചെയ്യാനുളള നിർദേശം ആപ്പ് തന്നെ മുന്നോട്ട് വെക്കും . നിങ്ങൾ മിക്കപ്പോഴും പോകുന്ന ഇടങ്ങൾ ആപ്പ് അടയാളപ്പെടുത്തി വെക്കുന്നതിലൂടെ ഓഫ്ലൈനിൽ ആപ്പ് പ്രവർത്തിക്കുന്നത് ഉറപ്പുവരുത്തും . നേരത്തേ ഇന്ത്യയിൽ നിരവധി ആരോപണങ്ങൾ നേരിട്ട കമ്പനിയാണ് ഊബർ . ഡ്രൈവർക്കെതിരായ ലൈംഗിക ആരോപണത്തെ തുടർന്ന് ഊബർ ആപ്പ് രാജ്യതലസ്ഥാനത്ത് നിരോധിക്കുകയും ചെയ്തിരുന്നു . കൂടാതെ ഉപഭോക്താവിന്റെ മെഡിക്കൽ വിവരങ്ങൾ അനധികൃതമായി കൈക്കലാക്കി പരസ്യമാക്കിയതിനും ഊബർ പ്രതിക്കൂട്ടിലായി . ഇതിന് പിന്നാലെ ഇന്ത്യയിൽ നൂതനമായ സാങ്കേതികവിദ്യയിലൂടെ പ്രവർത്തനം ശക്തമാക്കുമെന്ന് കമ്പനി വ്യക്തമാക്കിയിരുന്നു .


' അമ്മ ' സംഘടനയിലേക്ക് തിരിച്ചു പോകാനോ മാപ്പ് പറയാനോ ഉദ്ദേശിക്കുന്നില്ലെന്ന് രമ്യ നമ്പീശൻ . ഏഷ്യാനെറ്റ് ന്യൂസിൻറെ ന്യൂസ് അവറിലാണ് രമ്യയുടെ പ്രതികരണം . കെപിഎസി ലളിതയും സിദ്ദിഖും നടത്തിയ വാർത്താസമ്മേളനത്തെ കുറിച്ചും രമ്യ പ്രതികരിച്ചു . ഇന്നത്തെ സംഭവങ്ങളിൽ ഏറെ അസ്വസ്ഥയാണ് . ഒരു സ്ത്രീയെന്ന നിലയിൽ കെപിഎസി ലളിത സ്വീകരിച്ച നിലപാട് തീർത്തും സ്ത്രീവിരുദ്ധമാണ് . എല്ലാം സഹിച്ചാൽ മാത്രമെ ' അമ്മ ' യ്ക്കുള്ളിൽ നിലനിൽക്കാൻ സാധിക്കൂ എന്നാണ് അവർ പറയുന്നത് . ആ വാക്കുകളോട് തനിക്ക് മറുപടിയില്ല . പക്ഷെ ഞങ്ങൾക്കതിന് സാധിക്കില്ല . ഞങ്ങൾ പുറത്തുവന്നു കഴിഞ്ഞു . എല്ലാം സഹിച്ച് നിൽക്കുന്നവരുടെ യുക്തി എന്താണെന്ന് അറിയില്ല . കെപിഎസി ലളിതയുടെ വാർത്താസമ്മേളനത്തിലെ സാന്നിധ്യം ഏറെ സങ്കടപ്പെടുത്തുന്നു . ' അമ്മ ' സംഘടന ആരുടെ കൂടെ നിൽക്കുന്നു എന്നത് വ്യക്തമാണ് . അതിനേക്കാൾ ഉപരി ഇത്തരത്തിൽ ഒരു നിലപാടെടുക്കാൻ അവർക്ക് എങ്ങനെ സാധിക്കുന്നു എന്നതിലാണ് എനിക്ക് അത്ഭുതം . പ്രത്യേക രീതിയിലാണ് എല്ലാം ഫാബ്രിക്കേറ്റ് ചെയ്തിരിക്കുന്നത് . ഡബ്ല്യൂസിസി പുരുഷവിരുദ്ധവും ' അമ്മ ' വിരുദ്ധവും ആണെന്നാണ് അവർ പ്രചരിപ്പിക്കുന്നു . ഡബ്യൂസിസിക്ക് അങ്ങനെ ഒരു ലക്ഷ്യമില്ല . കൂടെയുള്ള ഒരൾക്ക് വേണ്ടി സംസാരിക്കുന്നത് മാത്രമല്ല . സിനിമാ വ്യവസായത്തിൽ തന്നെ ശുദ്ധീകരണത്തിൻറെ ആവശ്യമുണ്ടെന്ന് ഉറച്ചു വിശ്വസിക്കുന്നു . സിനിമാ മേഖലയെയും മറ്റ് സംഘടനകളെയും തകർക്കാൻ വേണ്ടി രൂപംകൊണ്ടതാണെന്നും ഉള്ള പ്രചരണങ്ങൾ മനപ്പൂർവമാണ് . ശബ്ദമുയർത്തുവരെ അടിച്ചമർത്തുന്നതാണ് രീതി . അതുകൊണ്ടാണ് സോഷ്യൽ മീഡിയയിലെ ആക്രമണങ്ങൾ . വിഷയത്തെ കുറിച്ച് ഗൌരവമായി ചിന്തിക്കുന്നവർക്ക് കാര്യങ്ങൾ വ്യക്തമാകും . സോഷ്യൽ മീഡിയയിൽ നടക്കുന്ന ആക്രമണങ്ങൾ പെയിഡാണ് എന്നത് ബുദ്ധിയുള്ളവർക്ക് മനസിലാകും . എല്ലാവരും കൈകോർത്ത് മുന്നോട്ട് പോകണമെന്ന് തന്നെയാണ് ആഗ്രഹം പക്ഷെ ആവശ്യമായ സമയത്ത് പ്രതികരിക്കണമല്ലോയെന്നും രമ്യ നമ്പീശൻ പറഞ്ഞു . നേരത്തെ കെപിഎസി ലളിതയും സിദ്ദിഖും നടത്തിയ വാർത്താസമ്മേളനത്തിൽ ഡബ്യൂസിസിക്കെതിരെയും അതിലെ അംഗങ്ങൾക്കെതിരെയും രൂക്ഷമായ പ്രതികരണം നടത്തിയിരുന്നു . സോഷ്യൽ മീഡിയയിൽ നടക്കുന്ന പ്രതികരണങ്ങൾ കണ്ടാൽ അത് ജനങ്ങൾ എങ്ങനെ സ്വീകരിക്കുന്നു എന്ന് മനസിലാക്കണമെന്നായിരുന്നു സിദ്ദിഖിൻറെ പ്രതികരണം . ദിലീപ് കുറ്റാരോപിതനാണ് എന്നതുകൊണ്ട് അദ്ദേഹത്തിൻറെ കഞ്ഞികുടി മുട്ടിക്കാനാണ് ഡബ്യൂസിസി ശ്രമിക്കുന്നതെന്നും മോഹൻലാലിനെ വളഞ്ഞിട്ട് ആക്രമിക്കാൻ സമ്മതിക്കില്ലെന്നും സിദ്ദീഖ് പറഞ്ഞിരുന്നു .


സ്വന്തം പ്രൊഡക്ഷൻ കമ്പനിയുടെ ബാനറിൽ പൃഥ്വിരാജ് ആദ്യമായി നിർമ്മിക്കുന്ന 9ൻറെ ചിത്രീകരണം ഇപ്പോൾ ഹിമാലയത്തിലാണ് പുരോഗമിക്കുന്നത് . ഇടുക്കിയിലെ കുട്ടിക്കാനത്തെ ആദ്യ ഷെഡ്യൂൾ പൂർത്തിയാക്കിയ ശേഷമാണ് പൃഥ്വിയും സംവിധായകൻ ജെനൂസ് മുഹമ്മദും സംഘവും ഹിമാലയത്തിലേക്ക് പോയത് . ചിത്രീകരണസ്ഥലത്തുനിന്നുള്ള ഒരു ചെറിയ അപ്ഡേഷൻ ഒരു ചിത്രത്തിലൂടെ പങ്കുവെക്കുകയാണ് പൃഥ്വി . " ഫോർവീൽ ഡ്രൈവ് വിൻറേജ് ജീപ്പുകൾ , ഒരു ടെൻറ് , പശ്ചാത്തലമായി ഹിമാലയവും ! നിങ്ങളുടെ തിരശ്ശീല ജീവിതം ഒരു കെട്ടുകഥ പോലെ തോന്നുമ്പോൾ " , ലൊക്കേഷനിൽ നിന്നുള്ള ഒരു ചിത്രത്തോടൊപ്പം പൃഥ്വി ട്വിറ്ററിൽ കുറിച്ചു . 100 ഡെയ്സ് ഓഫ് ലവ്വിന് ശേഷം ജെനൂസ് മുഹമ്മദ് സംവിധാനം ചെയ്യുന്ന ചിത്രത്തിലൂടെ ലോകത്തിലെ തന്നെ പ്രധാന നിർമ്മാണക്കമ്പനികളിലൊന്നായ സോണി പിക്ചേഴ്സ് മലയാളത്തിലേക്ക് എത്തുന്നുവെന്ന പ്രത്യേകതയുമുണ്ട് . പൃഥ്വിരാജ് പ്രൊഡക്ഷൻസും സോണി പിക്ചേഴ്സും സംയുക്തമായാണ് നിർമ്മാണം . സയൻസ് ഫിക്ഷൻ ചിത്രത്തിൽ ശാസ്ത്രജ്ഞൻറെ വേഷത്തിലാണ് പൃഥ്വി എത്തുക . അഭിനന്ദൻ രാമാനുജം ഛായാഗ്രഹണം നിർവ്വഹിക്കുന്ന ചിത്രത്തിന് സംഗീതം പകരുന്നത് ഷാൻ റഹ്മാൻ . പശ്ചാത്തലസംഗീതം ശേഖർ മേനോൻ , വസ്ത്രാലങ്കാരം സമീറ സനീഷ് .


സാംസങ്ങ് എ സീരിസ് ഫോണുകൾക്ക് ഇന്ത്യയിൽ 5000 രൂപ വിലക്കുറവ് . സാംസങ്ങ് ഗ്യാലക്സി എ5 28,990 രൂപയ്ക്കും , സാംസങ്ങ് ഗ്യാലക്സി എ7 33,49 രൂപയ്ക്കായിരുന്നു ആദ്യം ഇന്ത്യയിൽ ഇറക്കിയത് . എന്നാൽ പിന്നീട് ഇതിൻറെ വില യഥാക്രമം ഗ്യാലക്സി എ5ന് 26,900 ഗ്യാലക്സി എ7ന് 30,900 എന്ന രീതിയിൽ സാംസങ്ങ് കുറച്ചിരുന്നു . അതിന് പിന്നാലെയാണ് ഇപ്പോഴത്തെ 5000 രൂപ വിലക്കുറവ് . ഇതോടെ സാംസങ്ങ് ഗ്യാലക്സി എ5 22,900 രൂപയ്ക്കും , ഗ്യാലക്സി എ7 25,900 ആയിരിക്കും വില . 2017ലെ എഡിഷനാണ് വിലക്കുറവ് . ഈ വർഷം തുടക്കത്തിൽ ലാസ്വേഗസ് കൺസ്യൂമർ എക്സിബിഷൻ ഷോയിലാണ് ഈ ഫോണുകൾ പുറത്തിറക്കിയത് . ഗ്യാലക്സി എ5ന് 5.2 ഇഞ്ച് ഡിസ്പ്ലേയാണ് . ഇത് 1080 പി സൂപ്പർ എഎംഒഎൽഡി ഡിസ്പ്ലേയാണ് . 1 . 9 ജിഗാഹെർട്സ് ഒക്ടാകോർ എക്സനോസ് 7880 പ്രോസ്സർ ആണ് ഈ ഫോണിനുള്ളത് . 3ജിബിയാണ് റാം ശേഷി 32 ജിബി ഇൻറേണൽ മെമ്മറിയുമുണ്ട് . എസ്ഡി കാർഡ് ഉപയോഗിച്ച് മെമ്മറി ശേഷി 256 ജിബിയായി വർദ്ധിപ്പിക്കാം . ആൻഡ്രോയ്ഡ് മാഷ്മെലോയാണ് ഓപ്പറേറ്റിംഗ് സിസ്റ്റം . 4ജി സപ്പോർട്ടോടെയാണ് ഫോൺ . 16 എംപിയാണ് ഈ ഫോണിൻറെ ക്യാമറ ശേഷി .


ആഫ്രിക്കയിലെ ഒരു കോടിജനങ്ങൾക്ക് സാങ്കേതിക വിദ്യയിൽ പരിശീലനം നൽകി ജോലിക്ക് പ്രാപ്തരാക്കാനൊരുങ്ങി ഗൂഗിൾ . അഞ്ചു വർഷത്തേക്കാണ് പരിശീലനം . 2016 എപ്രിലിൽ പ്രാബല്യത്തിൽ വന്ന ഈ പദ്ധതിയിലൂടെ ഒരു കോടി ജനങ്ങൾക്ക് ട്രെയിനിങ്ങ് നൽകാൻ കഴിഞ്ഞു ഇതുവരെ . നേരിട്ടും , ഓൺ ലൈനായും ഇനി പരിശീലനം കൊടുക്കും . പ്രാദേശിക ഭാഷകളിൽ ആയിരിക്കും പരിശീലനം നൽകുക . പരിശീലനം ലഭിക്കുന്നവരിൽ 40 ശതമാനത്തോളം സ്ത്രീകളായിരിക്കും . തങ്ങളുടെ ബ്ളോഗിലൂടെയാണ് ഗൂഗിൾ കാര്യങ്ങൾ വ്യക്തമാക്കിയത് . ജനസംഖ്യാ വർധനവ് വളരെയധികമുള്ള രാജ്യമാണ് ആഫ്രിക്ക . മൈാബൽ ഫോണുകളും , കംപ്യൂട്ടറുകളും ഉപയോഗിക്കുന്ന കാര്യത്തിൽ ആഫ്രിക്ക വളരെ മുമ്പിലാണ് . അതുകൊണ്ട് തന്നെ പല പ്രധാനപ്പെട്ട കമ്പിനികളും ആഫ്രിക്കയിൽ നിന്ന് ഉദ്ദ്യോഗാർത്ഥികളെ നോട്ടമിടുന്നുണ്ട് . സാങ്കേതിക രംഗത്ത് മുന്നേറാനുള്ള ഈ ട്രെയിനിങ്ങ് അതുകൊണ്ട് തന്നെ പ്രയോജനപ്പെടും . 19 . 2 കോടി രൂപ ആഫ്രിക്കയിലെ 60 സ്റ്റാർട്ട് അപ്പ് കമ്പിനികൾക്ക് നൽകാനും ഗൂഗിൾ പദ്ധതിയിടുന്നുണ്ട് . യൂടൂബിൻറെ പുതിയ ആപ്പായ യൂടൂബാ ഗോ നൈജീരിയയിൽ പരീക്ഷിച്ചു . നെറ്റവർക്ക് കുറവായ ഇടങ്ങളിൽ വീഡിയോ കാണാൻ സഹായിക്കും യൂടൂബ് ഗോ .


പ്രധാനമന്ത്രി നരേന്ദ്ര മോദിയെ പുകഴ്ത്തി സംസാരിച്ചെന്ന പ്രചരണത്തിന് മറുപടിയുമായി ടിനി ടോം രംഗത്ത് . ഫെയ്സ്ബുക് ലൈവിലൂടെയാണ് ആരോപണം ടിനി ടോം നിഷേധിച്ചത് . ‘ഉളിയന്നൂർ തച്ചൻ’ എന്ന വ്യാജ ഫെയ്സ്ബുക് അക്കൌണ്ടിൽ താൻ ഒരു പ്രത്യേക രാഷ്ട്രീയ പാർട്ടിയെ പിന്തുണയ്ക്കുന്നതായി വാർത്ത വന്നിരുന്നു . ഇത് തികച്ചും വാസ്തവ വിരുദ്ധമാണ് . അങ്ങനെയൊരു കാര്യം പറഞ്ഞിട്ടില്ല . എനിക്ക് രാഷ്ട്രീയമില്ല . എന്നെ തെറ്റിദ്ധരിക്കരുതെന്ന് അപേക്ഷിക്കുന്നുവെന്നും ടിനി ടോം പറഞ്ഞു . ‘ഇന്ത്യ യഥാർഥ ഇന്ത്യ ആയത് ശ്രീ നരേന്ദ്ര മോദിജി പ്രധാനമന്ത്രി ആയതിനുശേഷമാണ് . അന്ധമായ ബിജെപി വിരോധം കാരണം പ്രതിപക്ഷ പാർട്ടികൾ അദ്ദേഹം ചെയ്ത നല്ലകാര്യങ്ങളെ പോലും അംഗീകരിക്കാൻ തയാറാകുന്നില്ല’ എന്ന് ടിനി ടോം പറഞ്ഞെന്നായിരുന്നു സമൂഹമാധ്യമങ്ങളിലെ പ്രചാരണം .


കൊച്ചിയിൽ യുവനടിയെ ആക്രമിച്ച കേസിൽ നടൻ ദിലീപ് അറസ്റ്റിലായതോടെ സോഷ്യൽമീഡിയകളിൽ ഒന്നടങ്കം ചർച്ചയായി . കഴിഞ്ഞ രണ്ടു ദിവസമായി ഫെയ്സ്ബുക്ക് , ട്വിറ്റർ , വാട്സാപ്പ് എന്നിവിടങ്ങളിലെ പ്രധാന ചർച്ചാ വിഷയം ദിലീപ് തന്നെ . കഴിഞ്ഞ ദിവസം ട്വിറ്ററിലെയും ഫെയ്സ്ബുക്കിലെ ട്രൻറിങ്ങ് വിഷയം ദിലീപിൻറെ അറസ്റ്റായിരുന്നു . ഇതിനു പുറമെ ദിലീപിൻറെ അറസ്റ്റുമായി ബന്ധപ്പെട്ടുള്ള ട്രോളുകളും കോമഡി വീഡിയോകളും സോഷ്യൽ മീഡിയയിൽ വൈറലാകുകയാണ് . ദിലീപിൻറെ ഗാനങ്ങളും സിനിമ പേരുകളും ട്രോളുകൾക്ക് കാരണമാകുന്നു . ദേശീയ മാധ്യമങ്ങളിലും വാർത്ത വന്നതോടെ ഗൂഗിൾ സെർച്ചിലും വലിയ കുതിപ്പുണ്ടായി . കഴിഞ്ഞ നവംബറിൽ ദിലീപ്–കാവ്യ വിവാഹം ഗൂഗിൾ സെർച്ചിങ് ട്രൻറിങ്ങിൽ ഏറെ മുന്നിലെത്തിയിരുന്നു . അമേരിക്ക , ഗൾഫ് രാജ്യങ്ങളിൽ നിന്നുള്ളവരാണ് ദിലീപിനെ സംബന്ധിച്ചുള്ള വിവരങ്ങൾ കൂടുതലായി സെർച്ച് ചെയ്തിരിക്കുന്നത് .


ബോളിവുഡിലെ സൈസ് സീറോ ഗേൾ . ഫിറ്റ്നെസിനെപറ്റിയും ലുക്കിനെപറ്റിയും ഏറ്റവും ശ്രദ്ധാലുവായ നടി . കരീന കപൂർ ഗർഭിണിയാണ് എന്ന വാർത്തകൾ വന്നപ്പോൾ തന്നെ അഭ്യൂഹം തുടങ്ങി . നടന്നുകൊണ്ടിരിക്കുന്ന പ്രോജക്റ്റുകൾ മുടങ്ങുമോ ? പുതിയവ വേണ്ടെന്നുവയ്ക്കുമോ . പതിവ് സംശയങ്ങൾ . വീരേ ഡീ വെഡ്ഡിംഗ് എന്ന പുതിയ ചിത്രത്തിൽനിന്ന് പിന്മാറുന്നുവെന്ന് വരെ വാർത്തകൾ പരന്നു . അപ്പോഴാണ് ശക്തമായ നിലപാടുമായി കരീന രംഗത്തെത്തിയിരിക്കുന്നത് . ഗർഭകാലവും പ്രസവവും ഒക്കെ സാധാരണമാണെന്നും അഭിനയിക്കുന്നതിന് ഒരു തടസ്സവുമില്ലെന്നും നടി പറയുന്നു . സംവിധായകർ നല്ല കഥാപാത്രങ്ങളുമായി സമീപിക്കുകയാണ് വേണ്ടതെന്നാണ് കരീനയുടെ അഭിപ്രായം . അഞ്ച് മാസം ഗർഭിണിയായ കരീനയുടെ അടുത്ത പ്രോജക്റ്റ് റിയ കപൂറും ഏക്ത കപൂറും നിർമ്മിച്ച് ശശാങ്ക ഖോഷ് സംവിധാനം ചെയ്യുന്ന വീരേ ഡി വെഡ്ഡിംഗ് ആണ് . കരീനയുടെ കഥാപാത്രം ചിത്രത്തിൽ ഗർഭിണിയാണ് . കരീന ഗർഭിണിയായത് അറിഞ്ഞ് തിരക്കഥ തിരുത്തി എഴുതിയതല്ലെന്ന് ചിത്രത്തിൽ മറ്റൊരു പ്രധാന വേഷം കൈകാര്യം ചെയ്യുന്ന സോനം കപൂർ കഴിഞ്ഞ ദിവസം വ്യക്തമാക്കിയിരുന്നു . ഒക്ടോബർ വരെ അഭിനയിച്ച ശേഷം കരീന ചെറിയ ഇടവേള എടുക്കും . പ്രസവ ശേഷം ഡിസംബറിൽ വീണ്ടും സെറ്റിലെത്തുമെന്ന് കരീന വ്യക്തമാക്കി . ഗോൽമാൽ നാല് എന്ന ചിത്രത്തിലെ ഒരു ഗാനരംഗത്തിൽ കരീന കപൂറിനെയാണ് താൻ കണ്ടുവച്ചിരുന്നതെന്നും നടി ഗർഭിണി ആയതിനാൽ വിളിക്കാൻ മടിയായിരുന്നുവെന്ന് സംവിധായകൻ രോഹിത് ഷെട്ടി പറഞ്ഞിരുന്നു . എന്നാൽ രോഹിത് ഷെട്ടി തന്നെ സമീപിക്കാൻ മടിക്കേണ്ട ഒരു കാര്യവും ഇല്ലെന്നും തനിക്ക് പറ്റിയ റോൾ ഉണ്ടെങ്കിൽ സംവിധായകർക്ക് എപ്പോൾ വേമെങ്കിലും വിളിക്കാമെന്നും കരീന പറയുന്നു . കരീനയുടെ വാക്കുകൾ രാജ്യത്തെ മുഴുവൻ സ്ത്രീകൾക്കും പ്രചോദനമാകുമെന്ന് പ്രതീക്ഷിക്കാം .


മലയാളത്തിൻറെ പ്രിയനടി ശ്രീവിദ്യ നമ്മെ വിട്ട് പിരിഞ്ഞിട്ട് ഇന്നേക്ക് 11 വർഷം തികയുന്നു . അഭിനയത്തിൽ പലതും എത്തിപിടിക്കാൻ കഴിഞ്ഞെങ്കിലും ജീവിതത്തിൽ പലതും നേടാനായില്ല ശ്രീവിദ്യയ്ക്ക് . ശ്രീത്വം തുളുമ്പുന്ന മുഖവും കുസൃതി നിറഞ്ഞ നോട്ടവും നിഷ്കളങ്കമായ ചിരിയുമായിരുന്നു ശ്രീവിദ്യയ്ക്ക് . 80 കളിൽ മലയാളത്തിൽ വെല്ലുവിളികൾ ഇല്ലാത്ത താരമായിരുന്നു അവർ . 1953 ജൂലൈ 24 ന് സംഗീതജ്ഞയായ എം . എൽ വസന്തകുമാരിയുടെയും ആർ . കൃഷ്ണമൂർത്തിയുടെയും മകളായിട്ടാണ് ശ്രീവിദ്യ ജനിച്ചത് . അമ്മയുടെ സംഗീത പാരമ്പര്യം കിട്ടിയിരുന്നെങ്കിലും കുഞ്ഞ് ശ്രീവിദ്യ കൂടുതൽ ശ്രദ്ധ വച്ചത് നൃത്തത്തിലാണ് . 13 - ാം വയസിൽ അരങ്ങേറിയ അവർ അധികം താമസിയാതെ സിനിമയിലുമെത്തി . ആഗ്രഹത്തിൻറെ പേരിൽ മാത്രം അഭിനയം തുടങ്ങിയ നടിയാണ് ശ്രീവിദ്യ . എന്നാൽ അമ്മ ഒരു കാർഅപകടത്തിൽ പെട്ടതോടെ ശ്രീവിദ്യയ്ക്ക് സിനിമ ഗൌരവമായി എടുക്കേണ്ടിവന്നു . 1969 ൽ പുറത്തിറങ്ങിയ ' ചട്ടമ്പികവല ' എന്ന ചിത്രത്തിൽ സത്യൻറെ നായികയായെത്തിയ ശ്രീവിദ്യയെ മലയാളികൾക്കും നന്നേ പിടിച്ചു . അഭിനയ മികവുകൊണ്ടും സൌന്ദര്യം കൊണ്ടും ഒരുപോലെ അവർ പ്രേക്ഷകരെ ആകർഷിച്ചു . ' സൊല്ലത്താൻ നിനിക്കിറേനും ' ' അപൂർവ രാഗങ്ങളും ' ഹിറ്റായതോടെ തമിഴും ശ്രീവിദ്യയുടെ തട്ടകമായി . ഇടവഴിയിലെ പൂച്ച മിണ്ടാപ്പൂച്ച , ജീവിതം ഒരു ഗാനം , രചന , ആദാമിൻറെ വാരിയെല്ല് , എൻറെ സൂര്യപുത്രിക്ക് , ദൈവത്തിൻറെ വികൃതികൾ , പഞ്ചവടിപ്പാലം തുടങ്ങി ശ്രീവിദ്യയുടെ അഭിനയത്തികവ് കണ്ട എത്രയോ സിനിമകൾ .


കൃത്യമായി നാലുവട്ടമാണ് പോലീസ് സ്റ്റേഷനിൽ കയറിയിട്ടുള്ളത് . അഞ്ച് ആൺകുട്ടികളും ഒരു പെൺകുട്ടിയും കൂടി രാത്രി ഹോട്ടലിൽ കയറി മീൻബിരിയാണി കഴിച്ച ' തെറ്റിന് ' പോലീസ് സ്റ്റേഷനിലേക്ക് പോവാൻ , പോലീസ് വണ്ടിയിൽ കയറൂ എന്ന് അധികാരികൾ സദാചാരം പറഞ്ഞപ്പോൾ ' നടക്കില്ലാ സാറേ ' എന്ന് തീർത്തു പറഞ്ഞത് കൊണ്ട് മാത്രം തുള്ളിക്ക് രക്ഷപ്പെട്ടതും കൂട്ടിയാൽ അഞ്ചു പോലീസ് നേരങ്ങൾ . അതിൽ രണ്ടുവട്ടം പരാതിക്കാരനോട് കൂടെയോ , പരാതിക്കാരനിൽ ഒരാളോ ആയിരുന്നെങ്കിൽ മറ്റു രണ്ടുവട്ടവും കുറ്റാരോപിതന്റെ ഭാഗത്തായിരുന്നു , അവരെ കാത്തുള്ള പുറത്തിരിപ്പായിരുന്നു . ആ സമയങ്ങളിലെല്ലാം കൃത്യമായി പോലീസ് സ്റ്റേഷന്റെ ഉള്ളറിഞ്ഞിട്ടുണ്ട് . എ എസ് ഐ ഓട്ടോക്കാരനോട് ചൂടാവുന്നതും , അത് വരെ ഓട്ടം വരില്ലെന്ന് പറഞ്ഞയാൾ പലയാവർത്തി മാപ്പ് പറഞ്ഞതും , എ എസ് ഐ കേസാക്കണം എന്ന നിലപാടെടുത്തതും , എസ് ഐ കേസാക്കാതിരിയ്ക്കാൻ നോക്കിയതും , തുടങ്ങി പോലീസ് സ്റ്റേഷനിലെ അധികാരങ്ങളും , സ്വരങ്ങളും നിന്ന നിൽപ്പിൽ മാറിവരുന്നതും കണ്ടിട്ടുണ്ട് . അത്തരത്തിൽ സ്റ്റേഷനകം ഒരുവട്ടമെങ്കിലും അറിഞ്ഞൊരാൾക്ക് ' തൊണ്ടിമുതലും ദൃക്സാക്ഷിയും ' സിനിമയ്ക്കും അപ്പുറമായൊരു അനുഭവമാണ് . അധികാരത്തിന്റെ ഉയർച്ച താഴ്ച്ചകളെ കുറിച്ചുള്ള കാഴ്ച്ചകൾകൂടിയാണ് സ്റ്റേഷനകങ്ങൾ . സർവ്വാധികാരത്തിൽ പ്രതിയെ തൊഴിച്ചും , നിസ്സാരനാക്കിയും , ചീത്ത പറഞ്ഞും തിരിഞ്ഞു നിൽക്കുന്ന പോലീസുകാരന് അടുത്ത നിമിഷം തന്നെ സല്യൂട്ടടിച്ചു , ' സാർ ' എന്ന് പറഞ്ഞു അതിലും വലിയ അധികാരത്തിനു മുന്നിൽ കീഴടങ്ങേണ്ടി വരുന്നുണ്ട് . പ്രേമത്തെക്കുറിച്ചുള്ള സിനിമയാണിത് . പലായാനത്തിന്റെ , അതിജീവനത്തിന്റെ സിനിമ . എസ് ഹരീഷ് ' മോദസ്ഥിതനായങ്ങ് വസിപ്പൂ മല പോലെ ' എന്ന ചെറുകഥയിൽ പറഞ്ഞത്രയും തന്നെ സട്ടിൽ ആയാണ് പോത്തേട്ടൻ സിനിമയും പ്രേമത്തിലെ ജാതി തിരയുന്നത് . സമൂഹം പുറം തള്ളിയ പ്രേമങ്ങൾ പാലായനം നടത്താറുണ്ട് , വിഭജനത്തിനും , കലാപങ്ങൾക്കും ശേഷമുണ്ടായ ചരിത്രം രേഖപ്പെടുത്തിയ പലായനങ്ങൾക്ക് ഇടയിലും രേഖപ്പെടുത്താത്ത ചെറുതും വലുതുമായ പലായനങ്ങൾ എത്രയോ നടന്നിട്ടുണ്ട് , ജീവിതത്തെ മാറ്റി നട്ട് നോക്കിയിട്ടുണ്ട് , പുതിയ ഇടങ്ങളിൽ ജീവിതം തേടിയിട്ടുണ്ട് . അന്നയും റസൂലും ഓടിപ്പോയവരാണ് . കായലിനരികിൽ നിന്നും മലയോരക്കുളിരിലേക്ക് പാലായനം നടത്തിയവരാണ് . വേരും നാടും കളഞ്ഞു അതിജീവനത്തിനായി ഓടിപ്പോയ മനുഷ്യരുടെ കഥകൂടിയാണ് നമ്മുടെ ചുറ്റും . ഓടിവന്നു കൂരകെട്ടിയവരുടെ വീറും വിയർപ്പും കൂടിയാണ് ഈ ലോകം . ' തൊണ്ടിമുതലും ദൃക്സാക്ഷിയും ' ആ പാലായനത്തിന്റെ കഥയാണ് , അതിജീവിതത്തിനായുള്ള ഓട്ടമാണ് . വെള്ളത്താൽ ചുറ്റപ്പെട്ടിടങ്ങളെ ഉപേക്ഷിച്ച് വെള്ളമില്ലാ വരൾച്ചയിലേക്കുള്ള ഒരു ഓട്ടം . ധാരണകൾക്കുറപ്പുള്ള ഒരു നായികയുടെ സിനിമയാണിത് . ആധാറില്ലാത്തവരെ ഒരു കാരണവശാലം ജീവിയ്ക്കാൻ സമ്മതിയ്ക്കരുതെന്നു പറയുന്ന കാലത്ത് ഐഡന്റിറ്റി കാർഡില്ലാത്തവന്റെ വിശപ്പിന്റെ കഥ കൂടിയാണിത് . ' എല്ലാം വിശപ്പല്ലേ ' എന്ന യൂണിവേഴ്സൽ രാഷ്ട്രീയം സംസാരിയ്ക്കുന്ന സിനിമയാണ് . കാഴ്ച്ചക്കാരന്റെ കാഴ്ചയെയോ , അനുഭവത്തെയോ ഒട്ടും അലോസരപ്പെടുത്താതെ രാഷ്ട്രീയം പറയുന്നിടത്താണ് പോത്തേട്ടൻ ആൻഡ് ടീമന്റെ ബ്രില്ല്യൻസ് . അതിനാണ് കയ്യടി . പ്രോപ്പഗാണ്ട സീനുകളോ , അജണ്ടകളോ , കാപട്യങ്ങളോ ഇല്ലാതെയാണ് ഈ മനുഷ്യർ നമ്മളോട് കഥ പറഞ്ഞു കൊണ്ടിരിയ്ക്കുന്നത് . ഒറ്റവാക്കിൽ ആ കാപട്യമില്ലായ്മ തന്നെയാണ് പോത്തേട്ടൻ കൂട്ടത്തിന്റെയും കൂട്ടുകാരുടെയും ബ്രില്ല്യൻസ് . ഒട്ടും സിനിമാറ്റിക്കല്ലാത്ത ഒരു അനുഭവമാണ് ' തൊണ്ടിമുതലും ദൃക്സാക്ഷിയും ' . മുന്നിൽ കാണുന്നത് ജീവിതം തന്നെയാവുന്ന സിനിമ . അതേ , ജീവിതത്തോളം പൊളിയാണിത് , പൊള്ളലാണ് , നീറ്റലാണ് , പ്രവചനാതീതമായ രണ്ടേകാൽ മണിക്കൂറിന്റെ കാഴ്ചയാണ് , എന്നാൽ ജീവിതത്തോളം തന്നെ ത്രില്ലിങ്ങാണ് !


മുൻ മിസ് ഇന്ത്യയും സിനിമാ താരവുമാണ് പൂജ ചോപ്രേ . സിനിമയിൽ അത്ര തിളങ്ങിയില്ലെങ്കിലും നീരജ് പാണ്ഡേ സംവിധാനം ചെയ്യുന്ന ചിത്രത്തിലൂടെ രണ്ടാംവരവിന് ഒരുങ്ങി നിൽക്കുകയായിരുന്നു താരം . അതിനിടയിലാണ് നടിയെ തളർത്തുന്ന കാര്യങ്ങളുണ്ടായത് . കാമുകൻ വിശ്വാസ വഞ്ചന കാണിച്ചതാണ് പൂജയെ തളർത്തിയതെന്ന് ബോളിവുഡ് ഗോസിപ്പ് സൈറ്റുകൾ റിപ്പോർട്ടു ചെയ്ന്നു . കാമുകന്റെ മുൻകാമുകി അയച്ച രണ്ടു ചിത്രങ്ങളാണ് നടിയെ തളർത്തിയത് . മുൻ കാമുകിക്കൊപ്പം അയാൾ കിടക്ക പങ്കിടുന്ന ദൃശ്യങ്ങളാണ് നടിക്ക് ലഭിച്ചത് . പൂജയുമായുള്ള ബന്ധം തുടരുന്ന ഘട്ടത്തിലാണ് കാമുകന്റെ ഇത്തരം പ്രവർത്തി . തന്നെ ചതിച്ചു പോയ കാമുകനോട് പ്രതികാരം തീർക്കാനാണ് അങ്ങനെ ചെയ്തതെന്ന് മുൻ കാമുകി പറയുന്നു . എന്നാൽ ഫോട്ടോ ലഭിച്ചതിന് പിന്നാലെ കാമുകനെ വിളിച്ച് ബന്ധത്തിൽ നിന്ന് ഒഴിയുകയാണെന്ന് വ്യക്തമാക്കിയെന്നും മാധ്യമങ്ങൾ റിപ്പോർട്ട് ചെയ്യുന്നു .


അടുത്തിടെ നിരന്തരം വിമർശനങ്ങൾക്ക് വിധേയനായിക്കൊണ്ടിരിക്കുകയാണ് ഇന്ത്യൻ ക്യാപ്റ്റൻ വിരാട് കോലി . മിച്ചൽ ജോൺസൺ ഉൾപ്പെടെയുള്ള ഓസീസിന്റെ മുൻ താരങ്ങൾ കോലിക്കെതിരെ തിരിഞ്ഞിരുന്നു . ഓസീസ് ക്യാപ്റ്റൻ ടിം പെയ്നുമായി കോലി കോർത്തതൊന്നും അത്ര പെട്ടന്നൊന്നും ഓസീസ് താരങ്ങളുടെയോ ആരാധകരുടെയോ മനസിൽ നിന്ന് മായില്ല . എന്നാൽ കോലിക്ക് പ്രശംസക്കൊണ്ട് മൂടിയിരിക്കുകയാണ് ഓസീസ് പേസർ മിച്ചൽ സ്റ്റാർക്ക് . കോലി ഒന്നാന്തരം ക്യാപ്റ്റനാണെന്നാണ് മിച്ചൽ സ്റ്റാർക്കിന്റെ അഭിപ്രായം . സ്റ്റാർക്ക് തുടർന്നു . . . ഇന്ത്യൻ പ്രീമിയർ ലീഗിൽ റോയൽ ചലഞ്ചേഴ്സ് ബാംഗ്ലൂരിന് വേണ്ടി കോലിയുടെ കീഴിൽ കളിക്കാൻ എനിക്ക് കഴിഞ്ഞിട്ടുണ്ട് . അദ്ദേഹം ഒന്നാന്തരം ക്യാപ്റ്റനാണ് . തീർച്ചയായും മികച്ച ബാറ്റ്സ്മാനും . ഈ പരമ്പരയിൽ എങ്ങനെ കളിക്കണമെന്നുള്ളത് അവര് തീരുമാനിക്കേണ്ടതാണെന്നും സ്റ്റാർക്ക് കൂട്ടിച്ചേർത്തു . 2014ലാണ് സ്റ്റാർക്ക് ബാംഗ്ലൂരിലെത്തുന്നത് . ടീമിന്റെ പ്രധാന താരമായിരുന്നു സ്റ്റാർക്ക് . എന്നാൽ കഴിഞ്ഞ സീസണിൽ കൊൽക്കത്ത നൈറ്റ് റൈഡേഴ്സിലേക്ക് മാറിയ സ്റ്റാർക്കിന് പരിക്ക് കാരണം കളിക്കാൻ കഴിഞ്ഞിരുന്നില്ല .


നടിയെ ആക്രമിച്ച കേസിൽ പോലീസ് നടൻ ദിലീപിനെ അറസ്റ്റ് ചെയ്തതോടെ പ്രതിസന്ധിയിലായിരിക്കുന്ന മൂന്ന് പുതുമുഖ സംവിധായകരാണ് . അതിൽ ഇപ്പോൾ ഏറ്റവും പ്രതിസന്ധി നേരിടുന്ന ഉടൻ റിലീസ് ചെയ്യേണ്ട ദിലീപിൻറെ രാമലീല എന്ന ചിത്രമാണ് . പുലിമുരുകന് ശേഷം ടോമിച്ചൻ മുളകുപാടം സംവിധാനം ചെയ്യുന്ന ചിത്രം സംവിധാനം ചെയ്യുന്ന അരുൺ ഗോപിയാണ് . ഏതാണ്ട് മൂന്നുവർഷത്തെ ഒരുക്കത്തിന് ശേഷമാണ് അരുൺ തൻറെ ആദ്യ ചിത്രം ഒരുക്കിയത് . ആദ്യം കഴിഞ്ഞ ആഴ്ച റിലീസ് ചെയ്യേണ്ടിയിരുന്ന ചിത്രം പിന്നീട് മാറ്റിവയ്ക്കുകയായിരുന്നു . ഇപ്പോൾ റിലീസിനെ സംബന്ധിച്ച് വലിയ ധാരണ നിർമ്മാതാവ് നൽകുന്നില്ല . അതിനിടയിലാണ് അരുൺ ഗോപി ഏഷ്യാനെറ്റ് ന്യൂസിനോട് പ്രതികരിച്ചത് . ചിത്രത്തെ സംബന്ധിച്ച് പ്രതീക്ഷയുണ്ട് . ഈ സിനിമ ഒരാളുടെതല്ല , ചിത്രം ഒരു കൂട്ടായ്മയിലാണ് ഒരുങ്ങുന്നത് അതിനാൽ ദിലീപിൻറെ ചിത്രം , മുളകുപാടത്തിൻറെ ചിത്രം എന്ന് പറയാതെ പ്രേക്ഷകർ ചിത്രത്തെ സ്വീകരിക്കും എന്നാണ് പ്രതീക്ഷ . ദിലീപിൻറെ ചിത്രമായതുകൊണ്ട് ചിത്രത്തിനെതിരെ ആക്രമണമുണ്ടാകുമോ എന്നതിനോട് പ്രതികരിക്കാനില്ലെന്ന് സംവിധായകൻ പറയുന്നു .


തെരഞ്ഞെടുപ്പിന് തൊട്ടുമുമ്പ് വി . എസി തുടങ്ങിയ ഫേസ്ബുക്ക് പേജ് ഹിറ്റായിരുന്നു . ലക്ഷകണക്കിന് ലൈക്കുണ്ടായിരുന്നു ഫേസ്ബുക്ക് പേജ് ഏതാനും ദിവസം മുൻപാണ് നിശ്ചലമായത് . തെരഞ്ഞെടുപ്പ് കാലത്ത് സജീവമായിരുന്ന ഫേസ്ബുക്ക് എതിരാളികൾക്ക് തലവേദനയായിരുന്നു . എൽഡിഎഫ് അധികാരത്തിൽ വന്നതിനുശേഷവും ദിനവും വി . എസ് . പോസ്റ്റുകൾ അപ്ലോഡ് ചെയ്തു . തൻറെ പുതിയ പദവിയെ കുറിച്ചുള്ള വിവാദങ്ങൾ മറുപടി നൽകുന്നതായിരുന്നു അവസാന പോസ്റ്റ് . പദവിക്ക് വേണ്ടി യെച്ചൂരിക്ക് കത്തുനൽകിയിട്ടില്ലെന്ന പോസ്റ്റിന് ശേഷം ഫേസ്ബുക്ക് അക്കൌണ്ട് സജീവമല്ലാതായി . പുതിയ വീട്ടിലേക്കുള്ള മാറ്റവും എംഎൽഎ ഹോസ്റ്റിലെ പുതിയ ഓഫീസുമൊന്നും ഫേസ്ബുക്കിൽ കണ്ടില്ല . കഴിഞ്ഞ ദിവസം ഒരു ലേഖനം അപ്ലോഡ് ചെയ്യാൻ ഓഫീസിലുള്ളവർ ശ്രമിച്ചപ്പോഴാണ് അക്കൌണ്ട് മരവിപ്പിച്ചിരിക്കുന്ന കാര്യം ശ്രദ്ധയിൽപ്പെട്ടത് . അക്കൌണ്ട് ഹാക്ക് ചെയ്തെന്നും അല്ല ഔദ്യോഗിക നേതൃത്വം ഇടെപെട്ടാണ് അക്കൌണ്ട് മരിവിപ്പിച്ചതന്നുള്ള പ്രചരണങ്ങളുണ്ടായി . എന്നാൽ ഫേസ്ബുക്ക് അധികൃതർ തന്നെയാണ് അക്കൌണ്ട് മരിവിപ്പിച്ചതെന്നാണ് ഔദ്യോഗിക വിദീകരണം . ഒന്നിലധികം ഐപി അഡ്രിൽ നിന്നും അക്കൌണ്ടിൽ കയറിയിട്ടുണ്ട് . അക്കൌണ്ട് ഹാക്ക് ചെയ്തുവെന്ന സംശയം തോന്നിയതുകൊണ്ട് ഫേസ്ബുക്ക് അധികൃതർ അക്കൌണ്ട് മരിവിച്ചപ്പിച്ചുവെന്നാണ് സംശയിക്കുന്നുണ്ട് . അക്കൌണ്ട് വീണ്ടും സജീവമാക്കണമെന്ന് വി . എസ് ഫേസ്ബുക്കിന് ഇമെയിൽ സന്ദേശം കൈമാറിയിട്ടുണ്ട് . ഫേസ്ബുക്ക് അക്കൌണ്ട് സജീവമാകുന്നതും കാത്ത് പുതിയ ലേഖനങ്ങളുമായിള്ള തയ്യാറെടുപ്പിലാണ് വിഎസ് .


ലോകത്തെ അതിസമ്പന്നരുടെ പട്ടികയിൽ ഫെയ്സ്ബുക്ക് സഹസ്ഥാപകൻ മാർക് സുക്കർബർഗ് മൂന്നാം സ്ഥാനത്ത് . വാരൻ ബഫറ്റിനെ മറികടന്നാണ് സുക്കർബർഗ് ഈ നേട്ടം കൈവരിച്ചത് . ആമസോണിന്റെ സ്ഥാപകൻ ജെഫ് ബിസോസും മൈക്രോസോഫ്റ്റിന്റെ സഹ സ്ഥാപകൻ ബിൽ ഗേറ്റ്സുമാണ് സുക്കർബർഗിന് മുന്നിൽ ഇപ്പോഴുളളത് . ചരിത്രത്തിലാദ്യമായാണ് അതിസമ്പന്നരുടെ പട്ടികയിൽ ആദ്യ മൂന്ന് സ്ഥാനക്കാരും ടെക്നോളജിയുമായി ബന്ധപ്പെട്ട മേഖലയിൽ നിന്നുളളവരാകുന്നത് . ഫെയ്സ്ബുക്കിന്റെ ഓഹരി മൂല്യത്തിൽ 2.4 ശതമാനത്തിന്റെ വളർച്ച രേഖപ്പെടുത്തിയതോടെയാണ് വാരൻ ബഫറ്റിനെ പിന്നിലാക്കി സുക്കർബർഗ് കുതിച്ചത് . ബെർക്ഷെയർ ഹതാവെ കമ്പനിയുടെ ചീഫ് എക്സിക്യുട്ടീവ് ഓഫീസറും ചെയർമാനുമായ വാരൻ ബഫറ്റിനെക്കാൾ 337 ദശലക്ഷം ഡോളർ അധികം കൈയ്യിലുളള സുക്കർബർഗ് ഇപ്പോൾ 81.6 ബില്യൺ ഡോളറിന്റെ അധിപനാണ് . അതും വെറും 34ാമത്തെ വയസിൽ . ന്യൂയോർക്കിലെ ഓരോ ദിവസത്തെയും ഓഹരി വിപണി അവസാനിക്കുമ്പോൾ ബ്ലൂംബെർഗ് തയ്യാറാക്കുന്ന പട്ടികയിലാണ് ഈ മാറ്റം വന്നത് . ലോകത്തെ 500 അതിസമ്പന്നരാണ് പട്ടികയിലുളളത് . ഇവരിൽ നൂറോളം പേരും ടെക്നോളജി രംഗത്ത് നിന്നുളളവരാണ് . ഏതാണ്ട് അഞ്ച് ട്രില്യൺ വരും ഇവരുടെ ആസ്തി .


നടൻ ദിലീപിനെതിരെ ആഞ്ഞടിച്ച് സംവിധായകൻ രാജസേനൻ . മലയാള സിനിമയിൽ ആളുകളെ അകറ്റി നിർത്തുന്ന വലിയ സംഘത്തിൻറെ നേതാവാണ് ദിലീപ് എന്ന് രാജസേനൻ ഏഷ്യാനെറ്റ് ന്യൂസ് അവറിൽ ആരോപിച്ചു . വളരെ വർഷങ്ങളായി ഇതു തുടങ്ങിയിട്ടെന്ന് രാജസേനൻ പറഞ്ഞു . ദിലീപ് സിനിമയിൽ നിരവധി നെഗറ്റീവ് സംഭവങ്ങൾ ഉണ്ടാക്കി . തനിക്കും ഇത്തരം അനുഭവങ്ങളുണ്ടായി . കോൺഫിഡൻറ് ഗ്രൂപ്പിൻറെ സിനിമ ചെയ്യാൻ താൻ ദിലീപിനെ വിളിച്ച് 10 ലക്ഷം രൂപ അഡ്വാൻസ് കൊടുപ്പിച്ചു . ഉദയകൃഷ്ണനും സിബി കെ തോമസിനും തിരക്കഥ എഴുതണമെന്ന് ദിലീപ് നിർബന്ധം പിടിച്ചു . തുടർന്ന് അവർക്കും അഡ്വാൻസ് കൊടുപ്പിച്ചു . പക്ഷേ പിന്നെ ഇവർ ഉരുണ്ടു കളിച്ചു . ദിലീപിനെ സമീപിച്ചാൽ ഉദയനും സിബിയും എഴുതിയില്ലെന്നു പറയും . അവരെ സമീപിച്ചാൽ ദിലീപ് ഒന്നും പറഞ്ഞിട്ടില്ല എന്നാവും മറുപടി . പിന്നീട് ദിലീപ് ആ പ്രൊജക്ട് വേറെ ആളെക്കൊണ്ട് സംവിധാനം ചെയ്യിക്കാൻ ശ്രമിച്ചു . ഇതിനു വേണ്ടി പല തരികിട കളികളും കളിച്ചു . പക്ഷേ ആ പ്രൊജക്ട് നടന്നില്ല . സംവിധായകൻ തുളസീദാസ് ഉൾപ്പെടെ നിരവധി പേരെ ദിലീപ് ഇതേരീതിയിൽ വേദനിപ്പിച്ചെന്നും ഇത് ദിലീപിനെ തേടിയെത്തിയ വിധിയാണെന്നും രാജസേനൻ പറഞ്ഞു . ജനപ്രിയൻ എന്ന വാക്ക് ഇനി ഉപയോഗിക്കരുതെന്നു രാജസേനൻ പറഞ്ഞു .


ഇന്ത്യൻ ക്രിക്കറ്റ് കണ്ട എക്കാലത്തെയും മികച്ച ബാറ്റിംഗ് വിസ്ഫോടനങ്ങളിലൊന്നാണ് മുൻ ഓപ്പണർ വീരേന്ദർ സെവാഗ് . അക്രമണോത്സുക ശൈലി കൊണ്ട് ടെസ്റ്റ് ക്രിക്കറ്റിലേക്ക് കാണികളെ തിരികെ കൊണ്ടുവന്ന താരങ്ങളിലൊരാളാണ് വീരു . തെല്ല് ഭയമില്ലാതെ ബൌളർമാരെ തലങ്ങുംവിലങ്ങും ശിക്ഷിക്കുന്ന വീരു ശൈലിക്ക് ക്രിക്കറ്റിൽ വലിയ പിന്തുണയാണുള്ളത് . അന്താരാഷ്ട്ര ക്രിക്കറ്റിൽ നിന്ന് വിരമിച്ചിട്ടും ആരാധകർക്കിടയിൽ സൂപ്പർ താരമായി തുടരുകയാണ് മുൻ ഇന്ത്യൻ ഓപ്പണർ . ക്രീസിന് പുറത്ത് ട്വിറ്ററിൽ വെടിക്കെട്ട് തുടരുന്ന സെവാഗിന് ചുറ്റും ഇപ്പോഴും വലിയ ആരാധകക്കൂട്ടമുണ്ട് . ഐപിഎല്ലിൽ വീരുവിനെ കാണാനെത്തിയ 93കാരനായ ആരാധകൻ ഇക്കാര്യം സാക്ഷ്യപ്പെടുത്തുന്നു . തൊണ്ണൂറ്റിമൂന്ന് വയസ് പ്രായമുള്ള ഓം പ്രാകാശാണ് വീരുവിനെ നേരിൽ കാണാൻ സ്റ്റേഡിയത്തിലെത്തിയത് . അതും പാട്യാലയിൽ നിന്ന് ചണ്ഡിഗഢ് വരെ യാത്ര ചെയ്ത് . ഇഷ്ട ക്രിക്കറ്റ് താരത്തെ കാണാനായതിൻറെ അഹ്ലാദം ഓം പ്രകാശിന് അടക്കാനായില്ല . തൻറെ വലിയ ആരാധകനെ കണ്ട വീരുവും സന്തോഷം മറച്ചുവെച്ചില്ല . ഓം പ്രാകാശിനെ ആലിംഗനം ചെയ്ത് സ്വീകരിച്ച വീരു കാലിൽ തൊട്ട് അനുഗ്രഹം വാങ്ങുകയും ചെയ്തു . ഒപ്പം നിന്ന് ഫോട്ടോ എടുക്കാനും സെവാഗ് മറന്നില്ല . സെവാഗിൻറെ ആരാധകനെ കണ്ട കിംഗ്സ് ഇലവൻ ടീമിനും ആശ്ചര്യം അടക്കാനായില്ല . സെവാഗിനൊപ്പം കിംഗ്സ് ഇലവനും ഇരുവരുടെയും ചിത്രങ്ങൾ ട്വിറ്ററിൽ പങ്കുവെച്ചിട്ടുണ്ട് . അന്താരാഷ്ട്ര ക്രിക്കറ്റിൽ നിന്ന് വിരമിച്ചെങ്കിലും ക്രിക്കറ്റ് കളിക്കളത്തിൽ വീരുവിൻറെ സാന്നിധ്യം ഇപ്പോഴും സജീവമാണ് . ഐപിഎല്ലിൽ കിംഗ്സ് ഇലവൻ പഞ്ചാബിൻറെ ഉപദേശകനാണ് ഇപ്പോൾ മുൻ ഇന്ത്യൻ ഓപ്പണർ .


ദിലീപിനെ തിരിച്ചെടുത്തതിൽ പ്രതിഷേധിച്ച് താരസംഘടനയായ എ എം എം എയിൽ നിന്ന് രാജിവച്ച നടിമാർക്ക് പിന്തുണയേറുന്നു . ആക്രമണത്തെ അതിജീവിച്ച നടി , ഗീതു മോഹൻദാസ് , റിമ കല്ലിങ്കൽ , രമ്യ നമ്പീശൻ എന്നിവരാണ് രാജിവച്ചത് . ഇവർക്ക് പിന്തുണയുമായി രാഷ്ട്രീയ സാമൂഹ്യ രംഗത്തെ പ്രമുഖരടക്കം രംഗത്ത് എത്തിയിരുന്നു . നൂറോളം ചലച്ചിത്ര പ്രവർത്തകർ ഒപ്പുവച്ച സംയുക്ത പ്രസ്താവനയും കഴിഞ്ഞ ദിവസം പുറത്തുവിട്ടിരുന്നു . ഇപ്പോഴിതാ ടി പി മാധവനും നടിമാർക്ക് പിന്തുണയുമായി രംഗത്ത് എത്തിയിരിക്കുന്നു . എ എം എം എയുടെ മുൻ ജനറൽ സെക്രട്ടറിയാണ് ടി പി മാധവൻ . നടിമാരുടെ രാജി ധീരമായ പ്രവർത്തിയാണ് . സംഘടനയിൽ നിന്ന് പിരിഞ്ഞുപോകാൻ നാല് പെൺകുട്ടികൾ കാണിച്ച തന്റേടം അഭിനന്ദിക്കപെടേണ്ടതാണ് . ദീലീപിനെതിരെ ഇപ്പോഴും കേസ് നിലനിൽക്കുന്നുണ്ട് . അതിനാൽ തിരിച്ചെടുത്തത് ശരിയല്ലെന്നും ടി പി മാധവൻ പറഞ്ഞു . എ എം എം എയിൽ നിന്ന് ഇപ്പോഴും ആൾക്കാർ വിളിക്കാറുണ്ട് . 5000 രൂപ പെൻഷൻ ലഭിക്കാറുണ്ടെന്നും ടി പി മാധവൻ പറഞ്ഞു .


ഡാറ്റ പരിധി ഉയർത്തി എയർടെൽ 499 രൂപ പ്ലാൻ പരിഷ്കരിച്ചു . നേരത്തെ ഈ പ്ലാനിൽ 40 ജിബി ഡാറ്റയാണ് ലഭിച്ചത് . എയർടെല്ലിൻറെ ബെസ്റ്റ് സെല്ലിംഗ് പോസ്റ്റ് പെയ്ഡ് പ്ലാനുകളിൽ ഒന്നാണ് 499 ഓഫർ . റിലയൻസ് ജിയോ , വോഡഫോൺ എന്നീ എതിരാളികളെ നേരിടാനാണ് എയർടെല്ലിൻറെ ഓഫർ പരിഷ്കരണം . ഇതോടെ 499 പ്ലാനിന് ഒപ്പം 75 ജിബി 3ജി , 4ജി ഡാറ്റ ഒരുമാസത്തേക്ക് ലഭിക്കും . ഒപ്പം വോയ്സ് കോൾ പൂർണ്ണമായും ഫ്രീ ആയിരിക്കും . ഇതിന് ഒപ്പം 100 എസ്എംഎസ് ഫ്രീയായിരിക്കും . എന്നാൽ പുതിയ ഓഫർ തിരഞ്ഞെടുത്ത ഉപയോക്താക്കൾക്ക് മാത്രമേ കിട്ടു എന്നാണ് ഇന്ത്യൻ എക്സ്പ്രസ് റിപ്പോർട്ട് ചെയ്യുന്നത് .


കോമൺവെൽത്ത് ഗെയിംസിൽ ഇന്ത്യക്ക് നാലാം സ്വർണം . പുരുഷൻമാരുടെ ഭാരദ്വേഹനം 85 കിലോ ഗ്രാം വിഭാഗത്തിൽ രഗല വെങ്കട് രാഹുൽ ആണ് ഇന്ത്യക്ക് ഗെയിംസിലെ നാലാം സ്വർണം സമ്മാനിച്ചത് . സ്നാച്ചിൽ 147 കിലോഗ്രാം ഉയർത്തിത്തുടങ്ങിയ രാഹുൽ ക്ലീൻ ആൻഡ് ജെർക്കിൽ രണ്ടാം ശ്രമത്തിൽ 151 കിലോ ഗ്രാം ഉയർത്തി . ആകെ 338 കിലോ ഭാരമുയർത്തിയാണ് രാഹുൽ സ്വർണനേട്ടത്തിലെത്തിയത് . ഗുണ്ടൂർ സ്വദേശിയായ ഇരുപതുകാരനായ രാഹുൽ കോമൺവെൽത്ത് സീനിയർ വെയ്റ്റ് ലിഫ്റ്റിംഗ് ചാമ്പ്യൻഷിപ്പിൽ 351 കിലോ ഉയർത്തിയാണ് ഗെയിംസിന് യോഗ്യത നേടിയത് . രാഹുലിന്റെ സഹോദരൻ വരുണും ഗെയിംസിൽ മത്സരിക്കുന്നുണ്ട് . നേരത്തെ 77 കിലോ ഗ്രാം വിഭാഗത്തിൽ സതീഷ് ശിവലിംഗം ഇന്ത്യയുടെ മൂന്നാം സ്വർണം നേടിയിരുന്നു . കോമൺവെൽത്ത് ഗെയിംസിൽ ഇതുവരെ ഇന്ത്യ നേടിയ നാലും സ്വർണവും ഭാരദ്വേഹനത്തിൽ നിന്നാണ് . നാലു സ്വർണവും ഒരു വെള്ളിയും ഒരു വെങ്കലുമടക്കം ആറു മെഡലുകളുമായി മെഡൽ പട്ടികയിൽ ഇന്ത്യ ഇപ്പോൾ നാലാം സ്ഥാനത്താണ് . 17 സ്വർണമടക്കം 50 മെഡലുകളുമായി ഓസ്ട്രേലിയ ആണ് ഒന്നാമത് . 14 സ്വർണവുമായി ഇംഗ്ലണ്ട് രണ്ടാമതും അഞ്ച് സ്വർണവുമായി കാനഡ മൂന്നാമതുമാണ് .


മഴ രസം കൊല്ലിയാകില്ലെന്ന പ്രതീക്ഷയിലാണ് , ഇന്ത്യൻ ക്രിക്കറ്റ് ടീമിന്റെ ഒന്നാം നമ്പർ ആരാധകൻ സുധീർ കുമാറും . ഐഎസ്എല്ലിൽ കേരള ബ്ലാസ്റ്റേഴ്സ് കിരീടം നേടുന്നതിനായി കൂടിയാണ് സുധീർ കാത്തിരിക്കുന്നത് . സുധീർ കുമാർ . സച്ചിൻ ടെൻഡുൽക്കറുടെയും ഇന്ത്യൻ ക്രിക്കറ്റ് ടീമിന്റെയും കടുത്ത ആരാധകൻ . മത്സരത്തലേന്ന് വൈകീട്ട് തമ്പാനൂരിലെ ഒരു സാധാരണ ലോഡ്ജിൽ വച്ചാണ് സുധീറിനെ കാണുന്നത് . പതിവ് പോലെ ദേഹമാകെ ത്രിവർണം പൂശാത്തതിനാൽ തലയിൽ തൊപ്പി വച്ചാണ് ഇരിപ്പ് . ടീം താമസിക്കുന്ന ഹോട്ടലിലെത്തി ട്രെയിനർ രഘു ശ്രീനിവാസന്റെ പക്കൽ നിന്നും ടിക്കറ്റും വാങ്ങി . ഇനി കാര്യവട്ടത്ത് ഇന്ത്യൻ ടീം എത്തുമ്പോൾ ദേശീയ പതാക വീശി സ്വീകരിക്കാനുള്ള കാത്തിരിപ്പ് . സച്ചിൻ വിരമിച്ചെങ്കിലും ഇന്ത്യൻ ടീമിന്റെ എല്ലാ മത്സരത്തിനും ടിക്കറ്റ് ലഭിക്കും . സച്ചിന്റെ നിർദേശപ്രകാരം ഐഎസ്എൽ ഫൈനലിൽ കേരള ബ്ലാസ്റ്റേഴ്സിനായി ആർത്തുവിളിച്ചിട്ടും ടീം ജയിക്കാത്തതിന്റെ നിരാശ ഇപ്പോഴും മാറിയിട്ടില്ല . ശ്രീലങ്കയ്ക്കെതിരായ പരമ്പരക്ക് ശേഷമുള്ള ദക്ഷിണാഫ്രിക്കൻ പര്യടനത്തിന് ടീമിനൊപ്പം പോകാനുള്ള ക്രമീകരണവും സച്ചിൻ ചെയ്യുമെന്ന പ്രതീക്ഷയിലാണ് സുധീർ ഇപ്പോൾ .


ഒടിയൻറെ പ്രതികാരവും ജീവിതവും വിസ്മയപ്പെടുത്താൻ എത്തുന്ന ദിവസത്തിനായി മലയാള സിനിമ കാത്തിരിക്കുകയാണ് . മോഹൻലാൽ നായകനായി വി . എ . ശ്രീകുമാർ മേനോൻ സംവിധാനം ചെയ്യുന്ന ബ്രാഹ്മാണ്ട ചിത്രമായ ഒടിയൻറെ ട്രെയിലർ എത്തിയപ്പോൾ മുതൽ ആകാംക്ഷയോടെയാണ് പ്രേക്ഷകർ റിലീസ് ദിവസത്തിനായി നോക്കിയിരിക്കുന്നത് . ഇതിനിടെ ചിത്രത്തെ കുറിച്ച് പുറത്ത് വരുന്ന വാർത്തകൾക്കെല്ലാം വലിയ ജനപ്രീതിയാണ് ലഭിക്കുന്നത് . ഇപ്പോൾ ഒടിയൻറെ കഥ മോഹൻലാലിനോട് പറഞ്ഞപ്പോഴുണ്ടായ സന്ദർഭം സംവിധായകൻ വിവരിക്കുകയാണ് . ഒരു സ്വകാര്യ എഫ്എമ്മിന് നൽകിയ അഭിമുഖത്തിലാണ് മോഹൻലാലിൻറെ ഒടിയനിലേക്കുള്ള മാറ്റത്തെക്കുറിച്ച് അദ്ദേഹം തുറന്ന് പറഞ്ഞത് . താനും തിരക്കഥയൊരുക്കിയ ഹരികൃഷ്ണനും കൂടെയാണ് കഥ പറയാൻ മോഹാൻലാലിൻറെ വീട്ടിൽ ചെല്ലുന്നത് . ലാലേട്ടൻ ചമ്രം പടിഞ്ഞിരുന്ന് കണ്ണടച്ച് കഥ കേൾക്കുകയാണ് . കഥ പറഞ്ഞുകൊണ്ടിരിക്കുമ്പോൾ , കാലുകളിലെയും കെെകളിലേയും വിരലുകളുടെ ചലനത്തിൽ നിന്നും മുഖഭാവത്തിൽ നിന്നും പുരികത്തിൻറെ ചെറിയ ചെറിയ അനക്കങ്ങളിൽ നിന്നും ഒടിയൻ മാണിക്യനിലേക്ക് അപ്പോൾ തന്നെ അദ്ദേഹം പരകായപ്രവേശം നടത്തിയതായി മനസിലായി . പിന്നെ കൂടുതലായി ഒന്നും പറയേണ്ടി വന്നില്ലെന്ന് ശ്രീകുമാർ മേനോൻ പറഞ്ഞു . പിന്നീട് ഷൂട്ടിംഗ് തുടങ്ങിയപ്പോൾ ആദ്യ ഷോട്ട് എടുത്തത് കാശിയിലാണ് . അദ്ദേഹം കുറച്ച് നനഞ്ഞിരിക്കുന്ന രീതിയിൽ ഗംഗയിൽ നിന്ന് കയറി വരുന്ന സീനായിരുന്നു . കയറി വന്ന ശേഷം ക്യാമറയിലേക്ക് അദ്ദേഹം തിരിഞ്ഞ് നോക്കണമായിരുന്നു . ഒറ്റ ടേക്കിലാണ് ആ സീൻ എടുത്തത് . ആ തിരിഞ്ഞ് നോട്ടത്തിൽ തന്നെ മനസിലായി അത് മോഹൻലാലല്ല , ഒടിയൻ മാണിക്യനാണെന്ന് . അത് വരെ കസേരിയിൽ ചായ കുടിച്ച് ഇരുന്ന ശേഷം അപ്പുറത്ത് പോയി ഒരു ഷോട്ട് എടുത്തപ്പോൾ മാണിക്യനെ മാത്രമേ കണ്ടുള്ളൂ . അപ്പോൾ തന്നെ എഴുന്നേറ്റ് നിന്ന് ഒന്ന് തൊഴുതു , വേറൊന്നും ചെയ്യാനില്ലായിരുന്നു . പിന്നീട് അങ്ങോട്ട് ഒരു പകർന്നാട്ടമായിരുന്നു . ഒടിയൻറെ വിജയവും പരാജയവുമൊക്കെ പ്രേക്ഷകരുടെ കെെയിലാണ് . എന്നാൽ , ഒടിയൻ എന്ന സിനിമയിലെ അഭിനയത്തിന് 2018ലെ ഇന്ത്യയിലെ എല്ലാ അവാർഡുകളും മോഹൻലാലിന് വന്നു ചേർന്നാൽ അത്ഭുതപ്പെടേണ്ടതില്ലെന്നും ശ്രീകുമാർ പറഞ്ഞു . ബോളിവുഡിന് പുറത്ത് മികച്ച ഒരു സിനിമ ലോകം ഇന്ത്യയിലുണ്ടെന്ന് ഒടിയനിലൂടെ ലോകം അറിയാൻ പോവുകയാണ് . കേരളജനത ഒന്നാകെ ഒടിയനായി കാത്തിരിക്കുന്നു . . ഒടിയൻ മാണിക്യൻ ആരെയും ഭയപ്പെടുത്താൻ പോകുന്നില്ല , നിങ്ങളെ രസിപ്പിക്കാനാണ് പോകുന്നതെന്നും ശ്രീകുമാർ മേനോൻ വ്യക്തമാക്കി . മഞ്ജു വാര്യരുടെ കരിയറിലെ ഏറ്റവും മികച്ച പ്രകടനമായിരിക്കും ഒടിയനിലേത് . പഴയ മഞ്ജുവിനെ കാണാനാകും . മലയാള സിനിമയിലെ ഏറ്റവും നല്ല ഫീമെയിൽ റോളുകളിൽ ഒന്നാണത് . ഭീമനും ദുര്യോധനനും തമ്മിലുള്ള പോരാട്ടം പോലെയാണ് സ്ക്രീനിൽ മോഹൻലാലും പ്രകാശ് രാജും വരുമ്പോൾ തോന്നുക എന്നും സംവിധായകൻ വ്യക്തമാക്കി . മലയാളത്തിലെ ഏറ്റവും മുതൽ മുടക്കുള്ള ചിത്രമായി ഒരുക്കിയിരിക്കുന്ന ഒടിയൻ നിർമ്മിച്ചിരിക്കുന്നത് ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ് . ചിത്രം ഡിസംബർ 14ന് ലോകമെമ്പാടും ഉള്ള തിയറ്ററുകളിൽ എത്തും .


ഉപയോക്താക്കളുടെ എണ്ണം കൂടുന്നതോടെ ജിയോ 4ജിയുടെ വേഗത കുത്തനെ ഇടിഞ്ഞു . ടെലികോം റഗുലേറ്ററി അതോറിറ്റി ( ട്രായി ) യുടെ കണക്കുകൾ തന്നെയാണ് ഇത് ശരിവയ്ക്കുന്നത് . അതേ സമയം എയർടെൽ 4ജിയിൽ ഉപയോക്താവിന് നൽകുന്ന വേഗത നിലനിർത്തുന്നുണ്ട് . ടെലികോം കമ്പനികളുടെ ഡേറ്റാ കൈമാറ്റ വേഗത റിപ്പോർട്ട് ചെയ്യാൻ ട്രായിയുടെ തന്നെ മൈസ്പീഡ് ആപ്പ് നൽകുന്നുണ്ട് . രാജ്യത്തെ വിവിധ സർക്കിളുകളിൽ നിന്നുള്ള റിപ്പോർട്ടുകൾ ട്രായിക്ക് ഇതിലൂടെ ലഭിക്കും . ഈ റിപ്പോർട്ടുകൾ ട്രായിയുടെ വെബ്സൈറ്റിൽ ലഭ്യമാണ് . ഇതിൽ നിന്നാണ് കാര്യങ്ങൾ വ്യക്തമാകുന്നത് , ട്രായിക്കു വിവിധ സർക്കിളുകളിൽ നിന്നും ലഭിച്ച റിപ്പോർട്ടുകൾ പ്രകാരം ജിയോ 4ജിയുടെ വേഗം ഓരോ മാസവും കുത്തനെ താഴോട്ടാണ് . രണ്ടു മാസത്തിനിടെ ജിയോ വേഗം 33 ശതമാനമാണ് ഇടിഞ്ഞത് . ജിയോ വേഗം കുറഞ്ഞപ്പോൾ എയർടെലും വോഡഫോണും ഐഡിയയും 4ജി വേഗം നിലനിർത്തി . ജൂൺ ആദ്യത്തിലെ കണക്കുകൾ പ്രകാരം ജിയോയുടെ ശരാശരി വേഗം 18.5 എംബിപിഎസാണ് . എന്നാൽ ഏപ്രിലിൽ ജിയോ വേഗം 21.3 എംബിപിഎസ് ആയിരുന്നു . രാജ്യത്ത് ഏറ്റവും കൂടുതൽ വരിക്കാരുള്ള എയർടെല്ലിന്റെ വേഗം ഏപ്രിലിലെ 8.9 എംബിപിഎസിൽ നിന്ന് ജൂണിൽ 9.1 എംബിപിഎസ് ആയി ഉയർന്നു . വോഡഫോൺ 7.9 എംബിപിഎസ് , ഐഡിയ 7.2 എംബിപിഎസ് എന്നിങ്ങനെയാണ് മറ്റുകണക്കുകൾ . 3ജി വേഗത്തിൽ മുന്നിൽ നിൽക്കുന്നത് വോഡഫോണും എയർടെല്ലുമാണ് . വോഡഫോൺ , എയർടെൽ 3ജിയുടെ ശരാശരി വേഗം 2.5 എംബിപിഎസ് ആണ് .


ഇംഗ്ലീഷ് പ്രീമിയർ ലീഗിൽ ഇന്ന് സൂപ്പർ പോരാട്ടം . നിലവിലെ ജേതാക്കളായ മാഞ്ചസ്റ്റർ സിറ്റി - മുൻ ചാംപ്യന്മാരായ ചെൽസിയെ നേരിടും . ഇന്ത്യൻ സമയം രാത്രി 11ന് ചെൽസിയുടെ ഹോംഗ്രൌണ്ടായ സ്റ്റാംഫോഡ് ബ്രിഡ്ജിലാണ് മത്സരം . 15 മത്സരങ്ങളിൽ സിറ്റിക്ക് 41ഉം , ചെൽസിക്ക് 31ഉം പോയിന്റുണ്ട് . മാത്രമല്ല , മാഞ്ചസ്റ്റർ സിറ്റി സീസണിൽ തോൽവി അറിഞ്ഞിട്ടില്ല . സീസണിൽ രണ്ടാമതുള്ള ലിവർപൂൾ വൈകീട്ട് ആറിന് ബോൺമൌത്തിനെ നേരിടും . മാഞ്ചസ്റ്റർ യുണൈറ്റഡ് - ഫുൾഹാം , ആഴ്സനൽ - ഹഡേഴ്സ്ഫീൽഡ് മത്സരങ്ങൾ രാത്രി 8.30ന് തുടങ്ങും . നാളെ പുലർച്ചെ 1.15ന് ടോട്ടനം ലെസ്റ്ററിനെ നേരിടും . നിലവിൽ ടോട്ടനം മൂന്നാമതും , ആഴ്സനൽ അഞ്ചാമതും , മാഞ്ചസ്റ്റർ യുനൈറ്റഡ് എട്ടാമതുമാണ് .


സാമൂഹ്യ പ്രതിബന്ധതയുള്ള കാര്യ പ്രസക്തിയുള്ള വിഷയങ്ങൾ സിനിമയിലൂടെ അവതരിപ്പിക്കുന്ന സംവിധായകനാണ് ആർ . ബൽകി . എന്നാൽ ആർ . ബൽക്കിയുടെ പുതിയ പരാമർശം ആരേയും അമ്പരപ്പെടുത്തും . പ്രേക്ഷകരെ രസിപ്പിക്കുന്ന കഥകളുണ്ടാക്കുകയെന്നതാണ് തൻറെ ലക്ഷ്യമെന്നാണ് ആർ . ബൽക്കി പറഞ്ഞത് . അരുണാചലം മുരുകനന്ദൻറെ ജീവിതകഥയെ ആസ്പദമാക്കി എടുത്ത പാഡ്മാനും 64 കാരനും 32 കാരിയും തമ്മിലുള്ള പ്രണയം പറഞ്ഞ ചീനി കും , ' പാ ' യും എല്ലാം വിഷയത്തിലെ വ്യത്യസ്ത കൊണ്ട് ശ്രദ്ധിക്കപ്പെട്ടതാണ് . എന്നാൽ സാമൂഹ്യ സേവനത്തിനല്ല സിനിമയെടുക്കുന്നതെന്നും എൻറർടെയ്ൻമെൻറാണ് ലക്ഷ്യമെന്നും എൻറർടെയെൻമെൻറ് എന്നതിന് തൻറെ നിർവചനം എന്താണോ തന്നെ എൻറർടെയ്ൻമെൻറ് ചെയ്യിപ്പിക്കുന്നത് അതാണെന്നും ആർ . ബൽക്കി പറഞ്ഞു . മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി കോൺഫറൻസിൽ വിദ്യാർത്ഥികളോട് സംസാരിക്കുകയായിരുന്നു ബൽക്കി .


സൈബർ ലോകത്ത് എത്തുന്ന , കൌമാരപ്രായക്കാരായ പെൺകുട്ടികളിൽ മൂന്നിലൊന്ന് ഭാഗം ലൈംഗികമായ അധിക്ഷേപത്തിനും പീഡനത്തിനും ഇരയാകുന്നുവെന്ന് ചൈൽഡ്നെറ്റ് ഇൻറർനാഷണൽ റിപ്പോർട്ട് . പീഡനത്തിനിരയാകുന്ന 13 - 17 വയസ് പ്രായമുള്ളവരിൽ 31 ശതമാനം പെൺകുട്ടികളാണ് . എന്നാൽ 11 ശതമാനം ആൺകുട്ടികളും ഓൺലൈൻ ലൈംഗിക പീഡനത്തിനിരയാകുന്നുവെന്ന് ഇത് സംബന്ധിച്ച് ബിബിസി പ്രസിദ്ധീകരിച്ച റിപ്പോർട്ടിൽ പറയുന്നു . വിവിധ രാജ്യങ്ങളിലെ കൌമാരപ്രായക്കാരിൽ നടത്തിയ അന്വേഷണത്തിന് ശേഷമാണ് റിപ്പോർട്ട് തയ്യാറാക്കിയിരിക്കുന്നത് , സൈബർ ലോകത്ത് എത്തുന്ന പത്തിൽ ഒരാൾ ബലാൽസംഗം ഉൾപ്പെടെയുള്ള ലൈംഗികാതിക്രമ ഭീഷണികൾക്ക് ഇരയാകുന്നുവെന്ന് കണ്ടെത്തി . സർവേയിൽ പങ്കെടുത്തവരിൽ 26 ശതമാനം പെൺകുട്ടികൾ അവരുടെ ലൈംഗിക സ്വഭാവം സംബന്ധിച്ച് അപവാദം കേട്ടിട്ടുണ്ട് . കാമുകൻമാർ നഗ്നചിത്രങ്ങൾ പങ്കുവയ്ക്കാൻ ആവശ്യപ്പെടാറുണ്ടെന്ന് 12 ശതമാനം പെൺകുട്ടികൾ വെളിപ്പെടുത്തി . 33 ശതമാനം പെൺകുട്ടികളും 14 ശതമാനം ആൺകുട്ടികളും ഓൺലൈനിൽ പങ്കുവയ്ക്കുന്ന ചിത്രങ്ങളിൽ ലൈംഗിക അഭിപ്രായം രേഖപ്പെടുത്തുന്നു . മറ്റൊരാളുടെ ലൈംഗിക ചെയ്തികൾ രഹസ്യമായി പകർത്തി ഓൺലൈനിൽ പങ്കുവെക്കുന്നതിനെ കുറിച്ചുള്ള ഭീതിയാണ് 23 ശതമാനം പേർ പങ്കുവെച്ചത് . പ്രതികാരം ചെയ്യാനായി , സമ്മതമില്ലാതെ അശ്ലീല ദൃശ്യങ്ങൾ ഓൺലൈനിൽ പ്രചരിപ്പിക്കുന്നവരും വർധിച്ചിട്ടുണ്ട് . ഓൺലൈനിലെ മൂന്നിലൊന്ന് ( 31 % ) പേരും വ്യക്തമായ വയസ് നൽകാറില്ല . ലൈംഗിക ചിത്രങ്ങൾ , അഭിപ്രായങ്ങൾ അല്ലെങ്കിൽ സന്ദേശങ്ങൾ പങ്കുവയ്ക്കാൻ വ്യാജ പ്രൊഫൈലുകൾ സൃഷ്ടിക്കുന്നവരും കുറവല്ല . പെൺകുട്ടികൾക്കെതിരായ ലൈംഗിക പീഡനങ്ങൾ വ്യാപകമായി നടക്കുന്നത് വാട്സാപ്പ് , സ്നാപ്ചാറ്റ് , ഫെയ്സ്ബുക്ക് വഴിയാണ് . ഡിജിറ്റൽ ടെക്നോളജി ചെറുപ്പക്കാരുടെ ജീവിതത്തിൽ പ്രധാന പങ്കു വഹിക്കുന്നുണ്ട് . പക്ഷേ , പുതിയ തരത്തിലുള്ള ലൈംഗിക പീഡനത്തിന്റെ കേന്ദ്രങ്ങളായി മാറുകയാണ് സോഷ്യൽമീഡിയ നെറ്റ്വർക്കുകൾ .


മുൻ മുഖ്യമന്ത്രി ഉമ്മൻചാണ്ടി ഉൾപ്പെടെയുള്ള യുഡിഎഫ് നേതാക്കൾക്കെതിരെ കടുത്ത പരാമർശങ്ങളുള്ള സോളാർ കമ്മിഷൻറെ അന്വേഷമ റിപ്പോർട്ട് അപ്ലോഡ് ചെയ്തതിനു പിന്നാലെ നിയമസഭയുടെ വെബ്സൈറ്റ് നിശ്ചലമായി . ഇംഗ്ലിഷിലുള്ള നാലുഭാഗങ്ങളാണ് ആദ്യം പ്രസിദ്ധീകരിച്ചത് . സഭാ സമ്മേളനം തീർന്ന് ഏറെ നേരത്തിനു ശേഷമാണ് മലയാളം പരിഭാഷ സൈറ്റിൽ ചേർത്തത് . ഇതിന്റെ അറിയിപ്പ് വന്നതും സൈറ്റിന്റെ വേഗം കുറഞ്ഞു . വലുപ്പം കൂടിയ ഫയൽ ആയതിനാലാണ് ഡൌൺലോഡ് ചെയ്തു തുറന്നുവരാൻ താമസമെന്നാണു സർക്കാർ വൃത്തങ്ങളുടെ വിശദീകരണം . ആളുകൾ കൂട്ടത്തോടെ വെബ്സൈറ്റിൽ കയറിയപ്പോൾ പ്രവർത്തനം ഏതാണ്ട് പൂർണമായും നിലയ്ക്കുകയായിരുന്നു . നാലു വാല്യങ്ങളിലായി 1,073 പേജുള്ള റിപ്പോർട്ടാണ് സഭയിൽ വച്ചത് . ഇതോടൊപ്പം റിപ്പോർട്ട് വെബ്സൈറ്റിലും പ്രസിദ്ധീകരിക്കും എന്നായിരുന്നു സർക്കാർ അറിയിച്ചിരുന്നത് . റിപ്പോർട്ടിലെ സുപ്രധാന കണ്ടെത്തലുകൾ വായിക്കാൻ ഇവിടെ ക്ലിക്ക് ചെയ്യുക


ഉൽപാദനം നിയന്ത്രിക്കുന്നതിനെ ചൊല്ലി ഇറാനും സൌദി അറേബ്യയും തമ്മിലുള്ള ഭിന്നത രൂക്ഷമായതിനെ തുടർന്ന് ഇന്ന് ദോഹയിൽ ചേർന്ന എണ്ണയുൽപാദക രാജ്യങ്ങളുടെ സമ്മേളനം തീരുമാനമാകാതെ പിരിഞ്ഞു . ലോകത്തിലെ എണ്ണ ഉൽപാദനത്തിന്റെ പകുതിയിലധികം പങ്കാളിത്തമുള്ള 18 രാജ്യങ്ങളാണ് യോഗത്തിൽ പങ്കെടുത്തത് . ഉൽപാദന നിയന്ത്രണത്തെ പരസ്യമായി എതിർത്ത് ഇറാൻ യോഗത്തിൽ നിന്ന് വിട്ടുനിന്നു . ഇറാൻ കൂടി അനുകൂലിക്കാതെ ഉൽപാദന നിയന്ത്രണത്തിനു തയാറല്ലെന്ന് സൌദി അറേബ്യ കടുത്ത നിലപാടെടുത്തതിനെ തുടർന്നു മണിക്കൂറുകൾ വൈകിയാണ് യോഗം തുടങ്ങിയത് . ഇതിനിടെ യോഗത്തിൽ പങ്കെടുത്ത വിവിധ രാജ്യങ്ങളിലെ മന്ത്രിമാർ അമീരി ദിവാനിയിലെത്തി ഖത്തർ അമീറുമായി കൂടിക്കാഴ്ച നടത്തി . ഇറാൻ ഉൾപെടെയുള്ള ഒപെക് രാജ്യങ്ങൾ കഴിഞ്ഞ ജനുവരിയിലെ തോതിൽ ഉൽപാദനം നിയന്ത്രിക്കണമെന്നും ഒക്ടോബറിൽ റഷ്യയിൽ വീണ്ടും യോഗം ചേർന്ന് തുടർ നടപടികൾ എടുക്കാമെന്നുമായിരുന്നു പ്രാഥമിക ധാരണ . എന്നാൽ ഇത് സംബന്ധിച്ചു യോഗത്തിനു മുമ്പായി വിതരണം ചെയ്ത കുറിപ്പിൽ ഇറാനെ ചൊല്ലിയുള്ള പരാമർശങ്ങളാണ് യോഗ തീരുമാനം വൈകാൻ ഇടയാക്കിയത് . 15 വർഷങ്ങൾക്കു ശേഷമാണ് ഒപെക് - ഒപെക് ഇതര രാജ്യങ്ങൾ യോഗം ചേരുന്നത് . കഴിഞ്ഞ ഫെബ്രുവരിയിൽ ഖത്തറും റഷ്യയും സൌദി അറേബ്യയും വെനിസ്വലയും ദോഹയിൽ ചേർന്ന യോഗത്തിന്റെ തീരുമാനപ്രകാരമാണ് ഇന്ന് പരമാവധി അംഗങ്ങളെ പങ്കെടുപ്പിച്ചു കൊണ്ടുള്ള യോഗം വിളിച്ചു ചേർത്തത് . ഉപരോധം നീക്കം ചെയ്തശേഷം ആഗോള വിപണിയിൽ സ്വാധീനം ഉറപ്പിക്കാൻ ശ്രമിക്കുന്നതിനിടെ ഉല്പാദന നിയന്ത്രണം പ്രതികൂലമായി ബാധിക്കുമെന്ന് ഇറാൻ നേരത്തെ വ്യക്തമാക്കിയിരുന്നു . കഴിഞ്ഞ ജനുവരിയിൽ എണ്ണ വില ബാരലിന് 27 ഡോളർ വരെ ഇടിഞ്ഞതിനെ തുടർന്നാണ് എണ്ണ വിപണിയിൽ ഇടപെടുന്നതിനായി ഉൽപാദക രാജ്യങ്ങൾ പ്രത്യേക യോഗം ചേർന്നത് .